Pimbwe: Bible for 1 John, 2 John, 3 John, Galatians, Jude, Matthew, Philemon

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹echitabu echa luko ulwakwa yeesu umwana daudi, umwana brahimu. ²ubrahim wali uise isaka, ni isaka wali uise yakobo, ni yakobo uise yuda nibhaluko lwakwe. ³uyuda wali uise peresi ni sera kwa tamari, uperesi uise hezeroni, ni hezeroni uise ramu.⁴Uram wali uise aminadabu, uaminadabu uise nashoni, unashoni uise salimoni. ⁵usalimoni wali uise boazi kuli rahabu, uboazi uise obedi kuli luutu, uobedi uise yeese, ⁶uyeese wali uise mwene daudi.udadi wali uise selemani kwa mka Uria.⁷Uselemani wali uise rehoboamu, rehoboamu uise abiya, uabia uise asa. ⁸uasa wali uise yehoshafati, uyehoshafati uise yoramu, ni yoramu uise uzia.⁹Uzia wali uise yothamu,uyotham uise ahazi, uahazi uise hezekia. ¹⁰uhezekia wali uise manase, umanase uise amoni uamoni uise yosia. ¹¹uyosia wali uise yekonia nibhakulu lwakwe pano bhali bhasodilwa ukuya kubabeli.¹²ni pano bhasoliwa ukuya kubabeli, uyekonia wali uise shatieli, ushatieli wali uisekuru ni zerubabeli. ¹³uzerubabeli wali uise abiudi, abiudi uise eliakimu, eliakim uise azori. ¹⁴uazori wali uise zadoki, uzadoki uise akimu, niakimu uise Eliudi.¹⁵Ueliudi wali uise alieza,uelieza uise matani ni matani uise yakobo. ¹⁶uyakobo wali uise yusufu umonsi wakwe ni maria, kulimkola alavilwe uyeesu, uno ulimtenga. ¹⁷imigana yonse ukufuma burahimu mpaka daudi yaliumigana ikumi ni dine, ukufuma daudi mpaka ukusoliwa ukuya kubabeli umigana ikumi ni dine, ni kufuma ukusolwa ukuya kubabeli mpaka umtenga umigana ikumi ni dine.¹⁸Ukuvyalwa ukwa kwa yeesu umtenga kwali kulivi. unyina, umaria, aliaimilwe ni yusufu, ila panobhatali bhakomengane, alialolike anwamile kubhukobhodi ubhwa moodo swepa. ¹⁹uibha uyusufu, wali uwakaali ataliazobhanidye apa pee. wali wamleka umaria kubhufisa.²⁰pano aliakwelengula kuligaago, umalaika amfumila mtulo, wavwanga," yusufu mwana daudi, utamopa ukumsola umaria umkai wako, ukunwama kwakwe ukubhukobhodi ubhwa moodo swepa. ²¹akulihegula umwana uwa chonsi na ukumwita idina lyakwe uyeesu, unoalubhakulula abhantu ni mabhi gabho.²²Gonse gali gafumile ukutimidya chinochali chivwangilwe ni mwilagu, ati, ²³lola, umwana mwalii akunwama ni kulihegula umana umonsi, na bhalumwita idina lyakwe uimanueli''--yaani, ''umlengi pamwi nesu.²⁴Uyuufu alialavile ukufuma mtulo nikuchita kute malaika uwa kwa mwene vinoaliamnenile upano amamsola kuti mkayi. ²⁵nanti vivyo, atalialaile nawe mpaka pano walihegula umwana umonsi ni kumwita idina lyake uyeesu.

Chapter 2

¹piano uyeesu wavyalwa Kubetelehem iya bhuyahudi msiku idya kwa mwene Herode, abhantu abhasomi ukufuma Ku mashariki iya kutaali bhali bhafikile Kuyelusalem bhavwanga, ²" alipee umkola uno wavyalwanga umwene uwa bhayahudi? tuibhwine intongwa yakwe kumashariki nesu twida tumpeele." ³⁴Uherode amabhakonkony'a abhikolo abhamakuhani no bhandiki bhatatu, ni mkola amabhabhudya, "umtenga akuvyalwa pee? " ⁵bhamamnena "kubetelehem iya bhuyahudi, vino uvino yaliiandikwe ni mwilagu, ⁶kubetelehem insi iya yuda, vino unche mle bhayumbe Abba kuyuuda ,vino ukufuma ukwako alwida uyuumbe uwakubhachema abhantu bhane eizirael."⁷Hpano uherode amita abhasomi kubhufisa ukubhabhudya pano intongwa ikalolekile. ⁸amabhalagikidya kubetelehem, wavywanga, "yangini MBE mkulyangalila mkamvubhe umwana unowavyalwanga. nde mwamnola, mwide mnene chileka nenenyene nje nkampeele.⁹Pano bhampulika umwene, bhamendelea ni lwendo lwabho, no ntongwa yile yino bhali bhaibhwine kumashariki imabhakolelela ikufika pano umwana Ali avyalilwe imimelela. ¹⁰pano bhailola intongwa, bhali bhazangile mkunyomwa sana.¹¹bhali bhingile mmambi nikumnola umwana unowavyalwanga kumwi ni maria unyina. bhali bhàmsukamile nikumpempela bhali bhayile mkumvudya vino waliwavyalanga. ¹²umlengi waliwabhanenanga kutulo,bhatamachinka kwa herode, upano, bhamabhuka ukuchinkà Ku nsi yabho Ku ndila iyiindi.¹³piano bhabhuka, umalaika amamfumila uyusufu kutuulo nikuvwanga ate, "bhuka, msole umwana ni nyina mchilimile kumisri. mshalile kukone mpaka pano nasha naminena, vino uherode akumvubha umwana amtekemedye. ¹⁴ubhusiku bhubho Ali alamwike nikumsola umwana ni nyina nikuchilimila kumisiri. ¹⁵aliaikaile kuuko mpaka piano uherode wafwa.else lyale lyatimidya umwene chino aliatakile kundila iya mwilagu, "ukufuma kumisiri mwitile umwana wane."¹⁶Upano uherode, aliabhwine ukute bhamsuula sana abhantu abhasomi, walakalika sana. Alialagikidye ukubhulagwa abhana bhonse abhachonsi bhano bhalibhaali kubetelehem ni bhonse apihala bhano bhali ubhachimo icha myaka ibhili ukuchinka kunsidi.¹⁷Upano lyali litimile like izwi linolyali livwangilwe nmwilagu uyeremia, ¹⁸"izwi limapulikika ukufuma kurama indosha nagala, uraheri wabha akulilila abhana bhakwa, wabha atanyomilwe ukusungulwa, vino abhana bhonse abhakwamkola bhansipo luunde."¹⁹piano uherode wafwa,umalaika aliamfumile uyusufu kutuulo kuuko kumisiri nikuvywanga ati, ²⁰bhuka umsole umwana ni nyina,mute kunse iya iziraeli vino bhano bhalivubha ubhupanga ubhwamwana bhakafwa." ²¹uyufu aoiabhukipe, aliamsodile umwana pamwi ni nyina, bhamaya kuiziraeli.²²pano waplika ukute Arikelau ali akutawala ku yuuda ichipata ichakwa tataa wakwe uherode, aliofile ukuya kuuko. pano umlengi wamkany'a kutulo, aliabhukile ukuya kumkoa ubhwa kugalilaya. ²³alaile wikala ekada inoikwitwa unazaleti. eli lyali litimidye chile chino chale chivwangilwe ku ndila iya bhawilagu ukute alwitwa umnazaleti.

Chapter 3

¹Mnsiku dile uyohane aliaidile akuma embila iya mazwi agaka mlengi iya yuuda ate, ²''vipelini ubhubhi bhwinu vino ubwene ubhwa iyuulu bhulipimpi." ³ewe unoaliavwangilwe ni mwilagu uisaya ati; 'izwi ilyamntu uno akulila mkapaale ololini impeteko dyakwe.'''⁴uyohane aliadwite amavumbu aga ngamia ni mshipi ubha nsabha msana bhwakwe. indya yakwe yali umakwe ni bhuuki ubhwa mwiswa. ⁵nikuyelusalemu, iyuuda yonse, ni chipata chonse chino chilibhidile uludi ku yorodani bhamaya ukwakwe. ⁶bhali bhakubatazwa nawe kuludi ulwa yorodani niku bhabha bhakuvipela ubhubhi bhwabho.⁷ila pano wabhalola bhamafalisayo ni bhamasadukayo nagala bhamida ukwakwe mkubatizwa, amabhanena, ''mwe migana iya ndoka uniamikanidye mndachilima ukuhenyeshwa kuno kwidile? ⁸vyalini iviyabho ivyakuvipela. ⁹mtamelengula nikuvwangana mwabhakola mti, ''tuli ni burahimuuta utaata witu. 'vino nkuminena umlengi akobhwile ukumbushidya uburahimu abhana ukufuma kumawe ga.¹⁰impasa il hange ukubhikwa kumisis iya miti. chila mti bhuno bhutakuvyala iviyabho ivisoga bhukuputulwa nikusumbilwa mnilo. ¹¹Nkubhabatizya ku mandi mkuvipela eelo noaidle umkulu ukunduta unene unene ntalumvilwe nante kutedya ingusa idya ndatu dyakwe. umkola alobhabatizya kumoodo swepa ni kumnilo. ¹²Ni lupe lwake luli mmabhoko gakwe ukuswefya kabisa nikukonkany'a ingano yakwe mlutanta.eelo alocha amafwa ku mnilo bhuno bhutakudima.¹³upano uyeesu amida ukufuma kugalilaya mpaka kuludi ulwa yorodani mkubatzwa ni yohane. ¹⁴eelo uyohane wavubha ukuti amkange ati,''uneene kunyomwa ukubatizwa newe,newe wida ukwane ?'' ¹⁵mbela ibhe vi,vino tulumvilwa bhonse ukuchita ga.'' upano amambela.¹⁶Pano uyeesu wabatizwa nayii amafuma mmande, nayii, iyuulu limamkupukila. pano lyakupuka amamnola umoodo sweepa akwika kuchikolano echa ndibha nikutekana ukwakwe. ¹⁷upano, izwi limafuma mwiyulu limavwanga,'' ewe umwana wane untone wane. unenonilwe nawe.''

Chapter 4

¹Upano uyeesu amalondoshwa ni moodo sweepa mpaka mkapaale ukute aediwe ni lyogo. ²panowalika ukulya insiku amakumi gane umsenya ni bhusiku wamalola endala. ³umzosha amamwidila amamnena,'' ndeuwemwana uwakwa mlengi nena amawe ga gabhe uchibhu.'' ⁴uyeesu amamchinchedya ni kumnena,''eandikwe,umntu atandi aikale kuchibhu nyene, eelo kuchila izwi linolikufuma mnomo ubhwa kwa mlengi.'''⁵upano ulyogo amtwala mpaka pakada insoga nkummbika pamsonye ni mambi inkuru iya mapeelo, ⁶nikumnena,'' ndi uwemwana uwakwa mlengi,lisumbi pansi, vino iandikwe,alubhatuma bhamalaika bhakwe bhakubhike mmabhoko; na, utida ukumpe iwe.''⁷uyeesu amamnena, ''iandikwe,utamamwendya umwene umlengi wako.''' ⁸upano amamsola amamtwala pakamsonye ni kumlngi ubhwene bhonse ubhwa kubhwelelo ni nvintu vyakwe vyonse. ⁹amamnena ndukwabhule ivintu vyonse vii ndiwansukamila nikumpeela unene.''¹⁰upano uyeesu amamnena , ''yanga idyako tena paano, lyogo! iandikwe, 'ifwaaile ukumpeela umwene umlengi wako, umlundikile umkola wengwa nyene.''' ¹¹upano ulyogo wamamleka, upano bhamalaika bhamida bhamamlundikila.¹²pano uyeesu wapulika ati yohane waputulwa, ali abhukile mpaka kugalilaya. ¹³aliabhukile kunazareti waya wakikala kukaperenaumu, ino ilimnshenshe ni pwani lya galilaya, inoilegunkine ni majimbo aga zaburoni ni nafutali.¹⁴eli lyale lifumile mkutimidya chino chali chivwangilwe ni mwilagu uisaya, ¹⁵"kukada iya zabloni ni kada iya naftali, ukuya kwi pwani, kumwambu ubhwa yorodani, kugalilaya iya masii! ¹⁶abhantu bhano bhikaile mchanda bhalola ichenge, nibhano bhalibhikaile mhizuka echa lufu, ichenge cha bhakoddyanga.¹⁷ukufuma paapo uyeesu amanzya ukulumbusha amazwi agakwamlengi ati, ''vipelini amabhi, vino ubhwene ubhwa iyulu bhuli apimpi.¹⁸pano aliakupita mnshe nshe ni pwani ilya galilaya, aliabhabhwine abhaluko bhabhili, usimoni unowaliitwa upetero, ni anderea umkuru wakwe, vino bhali ubhaduvi abha nswi. ¹⁹uyeesu amabhaneena, ''idini mndondele, nkubhachita ukubha umwebhaduvi abhabhantu.'' ²⁰upano bhamadileka inyavu dyabho bhamamnondela.²¹niyeesu pano ali akalaile ukufuma paapo aliabhabhwineabhaluko bhabhili abhandi, uyakobo umwana zebedayo, ni yohane uwaluko lwakwe. bhalio bhali mkate ni msubha pamwi ni zebedayo uise wabho bhabha bhakusuma inyavu dyabho. amabhita, ²²upano bhamaleka umsubha bhwabho ni ise wabho bhamamnondela.²³uyeesu aliaile apimpi ni galilaya yonse, wabha akulondosha mmasinagogi gabho, waabha akulumbusha amazwi agabhwene, wabha akupodya chila malwile nibhalwile. ²⁴amazwi gakwe gamasebhela msiria yonse, upano bhamamletela bhonse bhanobhatakobhwile nibhamalwile nagala wabhapodya, abaviwa, abhachisoke ni bhakolofu. uyeesu ali abhapodidye. ²⁵idale ikulu ilyabhantulyale limlondile ukufuma kugaliliya, nikudekapooli, nikuyelusalemu iya bhuyahudi nikufuma kumwambu iya yorodani.

Chapter 5

¹piano uyeesu walinga idale, amabhuka nikuya kumyamba. pno aliaikaile panse abhahelekesi bhakwe bhamamwidila. ²abayulila umnomo bhwakwe amanzya ukibhalondosha, ati, ³untongongwe yabho abhapina abha myodo vino ubwene ubhwa iyulu ubhwabho. ⁴untongwe yabho abhapombobhadu vino alubhavudya.⁵untongwe yabho abhapombobhadu,vino bhalupyana insi. ⁶untongwe yabho bhano bhali nindala no msala ubhwa kaali, bhabho bha lwikuta. ⁷untongwe yabho abhankumbu vino bhalwabhilwe inkumbu. ⁸untongwe yabho abhamyodo imisoga vino bhalomlinga umlengi.⁹untongwe yabho abhayangu, vino bhabho bhalwitwa ubhana abha kwa mlengi. ¹⁰untongwe yabho bhano bhakutempa kubhwela ubhwa kaali, vino ubhwene ubhwa iyulu ubhwabhwo.¹¹untongwe yinu bhano bhakumitukila nikubhachudya, nibhano mkuvwangilwa chila bhubhi no kubhufe kubhwela bhwane. ¹²zangini ni kubhilingila, vino akaali kako ukakulu mwiyulu. vino evi uvino abhantu bhali bhabhachudidye abhilagu bhano bhalibhalipo pa chabha.¹³umwemu mlii kuti Mchele ubhwa kubwelelo. ello umchele ndibhwadovya ubhunonu bhwakwe, ukuchita bhule bhunone? bhutande bhfwaae kuchintu chonse chonse, ifwaile ukusumbwa pande nikutobholwa ni muulu agabhantu. ¹⁴umwemu uchenge icha kubhwelelo bhonse. ikada ino itwilwe pa kamwamba itakuviswa.¹⁵abhantu bhatakukodyanga ikodyo pansi ni kapanda puu, eelo bhakulukodya piyulu nikapanda,chileka libhakodedye bhano bhali mmambi. ¹⁶lekini ikodyo Linux likodye kubhantu bhonse nanti uno akulola alole ubhusoga ubhwa kwa mlengi kuli mwemu nikumkumya utaata winu uwa mwiyulu.¹⁷mtamatee nidile mkuyonona isharia ni bhawilagu puu. tidile mkonona eelo mkutimilidya. ¹⁸nkuminena nti mpaka iyuulu ni nse vyonse vipute patalubha nante intabho imwi iyasharia italutishiwa msharia mpaka chila chintu chitimidwe.¹⁹uno akupumvya iamri kuli ladi Niki gala finish a abhandi ukuchita vivyo alubha umche kubhwene ubhwa mwiyulu. eelo unoakulemasha amalagikidyo alwitwa uwikolo kubhwene ubhwa mwiyulu. ²⁰nkumineena akaali kinu ndi kataluta akaale akabhaandiki ni bhafalisayo, kuvyonse chonse mtalwingila kubhwene ubhwa mwiyulu.²¹mwali mpulika bhakuvywanga ikale bhate,''utamabhulaga''ni'chila uno akubhulaga alutengudwa. eelo ²²nkuminena unoakubhatubha abhaluko lwakwe alutengulwa.ni sense sense in oak in end uwaluuko lwakwe ati asi bhafwaai!'ulutengudwa mwibhanja. niwino Akutaka ati mzelele!' alubha mnilo ubhwa kufwa na kufwa.²³ndi ukufumya ivipeelo vyako pachilobha niku uidukileukute uwaluuko lwako uli ni ideni nawe, ²⁴Lena ivipeelo vyako pachilobha mkapulikane ni uwaluuko lwako, upano hide ufumye ivipeelo vyako.²⁵pulikana ni mbe wako kalakala, pano ulipamwi nimkola nawe ndi asi vivyo umbi wako andakuleka mmabhoko aga bhatengudya, ni mtengudya akuleke mmabhoko abhasirekale, nawe akukusumbilila mkafeno. ²⁶eelo nkuminena, utalubha natee mpaka piano kushawalipa ichenchete ilya pampeleleko.²⁷mpilike ivwangilwe iti 'utamabha uwemlabha.'²⁸wense wense unoakumnola umkota mkumnyomwa wachitanga nawe ubhulabha.²⁹ndi ilinso lyako ilya kwilyilo lyako likukuzany'a ulikumpe, ipa usumbe apataale newe. uvisoga ichayii chimwi kumtele bhwako chononeke kaleka umtele bhonse bhusumbilwe mnilo. ³⁰ndi ibhoko lyako ilya kwilyilo ndilikukuzany'a ulikumpe, liputule usumbile apataali newe. uvisoga ichayii chimwi chononeke kumtele bhwako kaleka kumtele bhonse bhusumbilwe mnilo ubhwa kufwa na kufwa.³¹ivwangilwe lundi, unoakumbenga umkayi wakwe, amwabhile italaka.' ³²eelo unene nkuminena, wense wense unoakuleka mkayi wakwe, ndi asikubhulabha, akubha umlabha. niwenowamsaka unoaabhilwe italaka umlabha.³³ni lundi mpulike ivwangilwe kubhachinyakale,' utamalapa kubhufe, ivilapo vinu vitwalini kwa mwene winu.' ³⁴eelo nkuminena mtamalapa nante vichee, nante kwiyuulu, vino umikadi agwkwamlengi; ³⁵nant I kubwelelo, vinoulipakubhikila ichisumbi ichakutobhela amakando gakwe, nante kuyelusalem, vino ulikada iya bhwene ubhukulu.³⁶utamalapavkumtwe bhwako, vinoutande uchite ulunyele lwako lumwi ukbha uluswefu au ulufisu. ³⁷eelo amazwi ginu gabhe.'ee ee, ndi kunsi, kunsi.' ganogalusile paapo gafumile kwa kumononi.³⁸mpilike ivwangilwe eti,' ilinso kwi linso, no lino Kwi lino.' ³⁹eelo unene nkuminena, mtamapotana no bhabhi; eelo unowakuma itama ilya kwilyilo mgalukidye no lindi.⁴⁰ndi kuli unoanyomwile ukuya newe kukafeno ndiwakupoka inkazu yako,mlekele no joho lyako. ⁴¹niwenoakukukalalila ukuya nawe intabhu imwi, yanga nawe intabhu dibhili. ⁴²niwenoakukulomba mwabhile, utamamkanga unoakukukopa.⁴³mpilike ivwangilwe eti,' mnyomwe uwapihara lyako, umtubhe umbe wako. ⁴⁴eelo nkuminena, bhanyomwini abhabhi bhinu, bhalombelini abhabhi bhinu, bhalombelini bhano bhakumilakalisha, ⁴⁵chileka mbe umwe bhana abhakwataata winu uwamwiyuulu. vinoakuchita idubha libhakodedye abhabhi ni bhasoga, akubhatonyelela imvula abhabhi no bha soga.⁴⁶ndimwabhanyomwa bhano bhabhanyomwile umwemu, mkulangidya kalumbo chii? abha tofya ikoti bhatakuchita vivyonyene? ⁴⁷ndi mwabhalabhula abhalukolwinu ne mkupata chii ukuluta abhandi?bhule!, nibhanobhatamanyile umlengi bhatakuchita vivyo? ⁴⁸ifwaile mbe mkamilike kuti taata winu uwamwiyuulu vino akamilike.

Chapter 6

¹lyangalelini mtamachita ivintu ivisoga ni gakaali pidale ilyabhantu chileka mlilangidye kubhantu, nkuminena utalubha ni ntongwe kuli taata uwa mwiyulu. ²uvivyonyene pano mkufumya ivipeelo kuli mlengi mtamuma imbila nikulikumya umwebhakola kuti bhakalumany'a vinobhakuchita mmabhanja gabho ni mmahala, chileka abhantu bhabhakumye.unene nkubhanena bhalutongomlwa.³eelo uwewe panoukufumya,ibhoko lyako ilyakwimanso litamamanya chinochikuchitika kwibhoko ilyakwilyilo, ⁴chileka intongwe yako ifume kubhufisa. upano utaata wako unoakulola kubhufisa akwabhile insupo dyako.⁵nipano ukupeela, utamabha kuti bhakalumany'a, vinobhanyomwa ukwimilila nikupeela kumasinagogi nikumpatampata idya mmahara, chileka abhantu bhabhalole. unene nkumineena abhantu kuti bhabho bhalupata inkumo dyabho. ⁶eelo uwewe pano ukupeela, ingila mwishenge. yalila pamzigo,upeele kwataata wako unoalikubhufisa. upano utaata wako uwa mwiyulu unoakulola ukwabhufisa alukusupa insupo dyako. ⁷nipano ukupeela, utamachinkila chinkila amazwii agachaka chaka kutivinobhakuchita bhano bhatamanyile mlengi, vinobhakuti bhakupulikika kumazwi gabho nagala.⁸kuvivyo,utamabha kuti bhakola,vino utaata wako amanyile chino ukuvubha nanti utaali umpeele umkola. ⁹ndi uvivyo peelinivi: taata witu uwamwiyulu, uludiina lwako luchindikwe. ¹⁰ubhwene bhwako bhwide, ubhunyomwi bhwako bhuchitike pamsenya kuti mwiyulu.¹¹utwabhile ivibhu vitu ivyachila lusiku. ¹²ututetedye nbhano bhakufima kuti vino tukubhatetedya abhandi. ¹³utamattula mntyo, eelo utucheme ni wele umbi.'¹⁴ndimwabhatetedya abhantu ubhononi bhwabho, utaata unoalimwiyulu alumimitetedya umwem. ¹⁵eelo ndimtabhatetedya amabhi gabho, ni taata winu atalumitetedya amabhi ginu.¹⁶kuvyonse vyonse, pano mkumpeela umlegi, mtabha umwebhapombobhadu kuti bhakalumany'a vino bhakuchita, vino bhakupika ivyata vyabho chileka abhantu bhabhamanye ukuti bhakumpeela umlengi. unene nkumineena bhasupwanga insupo dyabho. ¹⁷eelo uwewe pano ukupeela kuli mlengi, lipuluge amafuta kumtwe bhwako ufulale kuchaata chako. ¹⁸mkuchita vivyo itakukulangidya kubhantu ukuti ukupeela kuli mlengi, unoakubhaamanyile utaata wako unoakulola ukwa bhufisa. nitaata wako unoakulola kubhufisa, akukusupa insupo dyako.¹⁹utamalibhikila ichibhanga chako pamsenya, pano inondo ni kutu vikonona, pano abhivi bhakuvuna ni kupomola ni kwibha. ²⁰eelo, libhekilini ivibhanga vinu mwiyulu, pano inondo ikutu vitande vyonone, nipano abhivi bhatandi bhibhe. ²¹vino ichibhanga chako pano chili, upano ni moodo bhwako bhulubhapenepo.²²ilinso uchenge icha mtele.eelo, ilinso lyako uipanga, umtele bhonse bhulubha ni chenge. ²³eelo ilinso lyako ndilyabha litakulola, umtele bhwako bhonse ikubha uchanda.eelo, ndi ichenge chino chili ukwako uchanda, uchanda ichabhulee! ²⁴kunsi nanti umwi unoandakobhola ukubhalundikila abhatofi bhabhili, vino akumlakalikila umwi ni kumnyomwa umwi, ndiasivivyo akulifumya kuliumwi ni kumsuula uwindi. mtandi mmlundikile umlengi ni nsabho.²⁵eelo nkukuneena, utamoopa mngikalo dyako, ukuti umalya chi au ukunyw'a chii, au umtele bhwako, umadwala chii. bhule!ingikalo ditalusile ivyulyan ni mtele bhutalusile ividwalo? ²⁶lola ivyoni vino vilimwiyuluy. vitakutaga wala nanti ukukumbula na vitakukonkany'a nikukozya mlutanta, eelo utaata winu uwamwiyulu aku bhabhila iviliwa. umwemu asimwabhakaali ukuluta ivyoni vivyo?²⁷Oni palimwemu mkulyamadya kwakwe anjdalyongededya intabhu imwi iyabhupanga ubhwangikalo dyakwe? ²⁸ukuchii mlinichopo nividwalo? elengulini amalubha mvyalo, vinobhali. vitakulundika na vitakobhwile ukulidwika. ²⁹ntali kumineena, nanti selemani kubhuchindikwa bhwakwe bhonse ataliadwite ivyabhuchindikwa.³⁰ndi umlengi akugadwida amafwa mvyalo, gano gakwikala lumwi niyolo gamasumbwa mnilo, umwem alumidwika vine, umwebhaimaani nche? ³¹mtamopa nikuvywanga, 'mti tukulya chi? au "mti tukunyw'a mti?" au "mti tukudwala myenda chi?"³²Ichaata Vino nanti bhano bhatamanyile mlengi bhakuvivubha vivyo, nitaata winu uwa mwiyulu amanyile chino mkuvubha. ³³eelo vubhini ubhwene bhwakwe nikaale kakwe nivyonse vilubha uvyakwinu. ³⁴eelo, mtamoopa kubwela ubhaiyolo, vino iyolo ilulyamalila enkola nyene. chila lusiku lukulyamalila ulukola nyene.

Chapter 7

¹utamatengudya, newe utasha utengudwe. ²vino ukutengudya, newe ulutengudwa. nikuchipimo chino ukupimila abhande chino newe ulupimilwa chichonyene.³ukuchi ukululo akapate mlinso lya wachako, eelo utakulola akapate kano Kali mlinso lyako? ⁴undavwanga bhule ukuwachako ukumtishidya akapate kulinso lyawachako, wakati mlinso lyako mlikapate? ⁵kalumany' wewe; soka tisha akapate mlinso lyako, upanoukukobhola ukulola visoga nikutisha akapate mlinso lyawachako.⁶utamadipa imbwa ichiswefu, na utamabhasumbila bhakapooli ivintu iviswefu.bhakuvyonona nikuvitobhola no muluu, vikukugalukila uwewe nikukulepula ivizembwe vizembwe.⁷lomba, newe ulwabhilwa. vubha newe ulupata. yudya, newe uluyulilwa. ⁸kuchila unoakulomba, alupata. nikuchila unoakuvubha. nichila unoakuyudya, akuyulilwa. ⁹au kuli mntu ukwinu uno, alinimwana wakwe unowamlomba ichibhabhi icha chibhu amwabhile iwe? ¹⁰au ndiwamlomba inswi, nimkola amwabhile indoka?¹¹eelo, ndiumwemu umwabhabhi mmanyile ukubhabhila abhana bhinu ivisoga, bhule! utaata winu uwa mwiyulu alubhabhila ivintu ivisoga bhale bhano bhakumlomba umkola? ¹²kuvivyo, ndiukuvubha ukuchitilwa uvinoubhachitiple nibhandi vivyone. vino iyo ulisharia yabhawilagu¹³ingila mkupitila umzigo ubhufyompedu. vino umzigo bhunobhutandabhwike bhuyile kubhononi, nakuliabhantu nagala bhakupitila India yiyo. ¹⁴umzigo ubhufyompedu, umzigo ubhufyompedu undila undila inoeile kubhupanga nibhano bhakuilola undila iyo ubhache.¹⁵lyangalelini no bhawilagu abhafe, bhano bhakudwala insabha iya nfwele, fwandi utubhweha utukali. ¹⁶kuviyabho vyao mkubhamanya. abhantu bhandadabha iviyabho kuminvwa, au umtiini kumbaruti? ¹⁷kuviivyo chila MRI ubhusoga bhukupa ivuyabho ivisoga, eelo umti ubhubhi bhukupa iviyabho ivibhe.¹⁸umti ubhusoga bhutandi bhuvyale ivibhu ivibhe, uvivyonyene umti ubhubhi bhutandi bhupe iviyabho ivisoga. ¹⁹chila mti bhuno bhutakupa iviyabho ivisoga bhukutipwa nikusumbilwa mnilo. ²⁰vivyo mkubhamanya kuviyabho vyabho.²¹asichila mntu unoakungita ati mwene,' mwene,' alwingila mbwene ubhwa mwiyuulu, eelo uwelenyene unoakuchita ivintu ivya kwa taata uwamwiyulu. ²²ubhantu nagala bhaluneena, 'mwene, mwene, tutali tulagwidye kwidina lyako, tutali tufumidye iviwa kwidina lyako, nikudiina lyako ukuchita ivintu ivikulu?'²³upano ndobhanena apapee, 'ntali mimanyile umwemu! tiinini apano, umwemu umwebhachita mabhi!'²⁴vivyo,chila uno akupilika amazwi game nikugalemasha akukolekana niwino akutwa imambi piyulu no mwamba. ²⁵imvula panoyatonya, amafuliko gamida, umza bhumida nikuyuma imambi iyo,eelo itawa pansi, vino itwilwe piyulu ni mwamba.²⁶eelo chila unoakupilika izwi lyane atakulilemasha, akukolekanyw'a no mzelele unoaliatwile imambivyakwe piyulu no lusangera, ²⁷imvila ida, amafuliko gamida, nimza bhumida nikuyuma imambi imambi yawa, imononeka."²⁸upano uyeesu amamala ukuvywanga amazwi lava, idale lyonse lyatetebhala kumalagikidyo gakwe, ²⁹vino aliakulondosha kuti mtengudya, asikuti bhakalondo bhabho.

Chapter 8

¹piano uyeesu wika panse ukufuma kumwamba, idale nagala limamlonda. ²Lola, uwantana alaidile nikumpeela, wavwanga,"mwene, ndiuli hange, nchite nswepe". ³uyeesu amatambulula ibhoko lyakwe nikumshema, wavwanga," ndi hange.ubhe na pee."upaponyene amapola intana.⁴uyeesu amamneena, "utamamneena umntu sense sense. yanga dyako ukalilangidye kubhikolo abhamakuhani, ukafumye ivipeelo kuti vino umusa, alialagikidye, kuchila mntu amanye"⁵pano uyeesu wafika kukapernaumu, umsilikale amamyile nikumbudya ⁶wavwanga, "Mwene, umlundisi wane walalanga kukada wakolokanga na alinimabhavi sana." ⁷Uyeesu wabhanee, nkwida mpodye".⁸ujemedari amamchinchidya nikumneena, "mwene, uneene asinamfwai mpaka uide uingile mmambi iya kapungu kane, vwanga izwi nimlundisi wane akupola. ⁹vino neene unaumwi uwabhatengudya, ndi nibhasilikari bhano bhali pansi yane. ndina vwanga kuli we "yanga' akuya, nikuwindi'ida' nimkola aida,nikumlundisi wane,chita vi,' nimkola achita vivyo" ¹⁰piano uyeesu wagapulika alaga, watetebhala sana nikubhaneena bhale bhano bhali bhakumlondela, "uvikolanyene nkumineena, ntachila ndole umntu uwaimani kuti mntu we eizilaeri yonse.¹¹nkumineena, abhantu nagala bhalwida ukufuma kubhufumilo ubhaidubha no kubhwilo bha idubha, bhalwikala pibhanja limwi pamwi ni brahimu, uisaka, niyakobo, mmbwene ubwakwamlengi., ¹²eelo abhana abhabwene bhu bhalusumbwa pande, kunokulubha ichililo no kusha amino " ¹³uyeesu amamneena umsilikale," yanga! kuti vino uamini, ibhevivyonyene kuli wewe".nimlundisi amapola paponyene.¹⁴pano uyeesu wafika pakada pa petero, wamlola unyinavyala ptero umlilwe. ¹⁵uyeesu amshema ibhoko lyakwe, amapola ubhulwile bhwakwe. amabhuka amanzya ukulikosha nkosha.¹⁶16 pano yafika umgolo, abhantu bhamamletela uyeesu abhantu nagala bhano bhakumbilwe nimajini. amabhinga amajini nikupodya amalwile. ¹⁷kuli li Bali gatimile ganoaliavwangile umwilagu Uisaya," umkolanyene aliasdile amalwile gitu wasenda amagonyi gonyi gitu"¹⁸pano uyeesu walola idale limlebhidile, amelengula ukuya ulubhale ulundi ulwakuya kwipwani iya galilaya. ¹⁹upano umwandiki amamuila nikumneena," kolondo, nkunkulonda ponse ponse pano uile." ²⁰uyeesu amamneena bhabweha bhali icheelo, nivyoni ivyamwiyulu vile nivyalee, eelo umwana uwamntu atakwite nante apakulalikidya umtwe bhwakwe."²¹umhelekesi uwindi amamneena,"mwene, ndeka nje kmdyike utaata wane." ²²eelo uyeesu wamneena "ndondela, uleke abhafwidu bhadyike abhafidu bhabho."²³uyeesu piano wingila msubha, abhahelekesi bhwakwe bhamlondela msubha. ²⁴Lola, chi!abhuka ichimbunga mwipwani, umsubha bhwakupikwa ni mabhimbi. uyeesu waliwalalanga. ²⁵abhahelekesi bhakwe bhamida mkumlavya bhati, mwene, tufyushe utwensu twafwila!"²⁶uyeesu wabhaneena at kuchi mkopa umwemu umwabhaimaani inches?" upano amalamka nikuchikalipila ichimvungwa ni ipwani. upnokumabha natee, ²⁷abhonse bhamatetebhala bhati," alawe umntu bhule nanti chimvungwa chikumpilika?"²⁸pano uyeesu wida ulubhali ulundi ulwansi iya magadala, abhonsi bhabhili bhano bhali bhali ni majini bhali bhakomengene nawe. bhalibhafumile kumatuburi bhali bhakuchita umgulu sana, vino kwalikunsi wense wense unoaliapite indila ile. ²⁹lola, bhali bhangwile kwizwi ikulu nikuvywanga," tulinichi ichakuchita ukwako, means wakamlengi? wida mkutuchudya?"³⁰eelo idale nagala ilyakabhakapooli lyalilikupunta, Pataki upatali sana panobhali bhali, ³¹amajini gali gakutoponteka gati." ndiukututisha, tutwale kwidale ilyakabhakapooli." ³²uyeesu amabhaneena, "yangini!"ajini gamabhafuma abhantu nikuya mkwingila bhakapooli. lola, idale lyonse ilyakabhakapooli limika ukufuma kumwamba ukwikilila kwipwani nidale lyonse limaya mmandi.³³abhonsi bhano bhalibhakuchima bhakapooli bhamachilima. pano bhaya mkada bhasobhola chila chintu, hasa chino chifumile abhonsi bhano bhakumbilwe ni amajini. ³⁴lola, ikada yonse imida mkukomengana ni yeesu. panobhamlola bhamambinga atine ukukada yabho.

Chapter 9

¹Uyeesu amingila msubha, amalamba amafika kukaada kanoaliakwikala. ²Lola, bhamamletela umntu unoakolwike bhabhabhamlalikidye pigodoro. pano walilola iimani lyabho, uyeesu amamneena umntu umkolofu,"mwanane, zanga, ubhononi bhwako bhwatetedwanga"³lola, abhalimu bhamwi abhasharia bhavywangana abhakola kwa bhakola,"ewe umntu akudovya" ⁴uyeesu amamanya amalengudi gabho nikuvwanga,"kuchii mkwelengula amabhi mmyodo yiinu? ⁵uchine uchilelefu ukuvwanga,'ubhononi bhwako bhwatetedwanga'au ukuvwanga,' imilila upite?' ⁶mwikale mmanyile umwana wamntu akobhwile ukutetedya ubhononi..."aliagavwangile ga kuliwele unoaliakolwike,"imilila, usole igodoro lyako, uye kukaada ukwako"⁷upano umntu wele amimelela amaya kukaada ukwakwe. ⁸piano idale lyonse lyalola gaago, bhatetebhala nikumkumya umlengi, unoabhabhile ubhukobhodi bhubho abhantu. ⁹niyeesu panoaliakuputa papoo aliambwine umntu unoaliakwitwa idiina lyakwe umateo, unoaliaikaile ulubhali ulwa bhatofya ikoti. nawe amamneena, "ndondela unene" nawe amimelela nikumlondela.¹⁰nawe uyeesu panoaliaikaile chileka alye ichakulya mmambi, bhamida abhatofya ikoti nagala nibhantu abhabhi bhamaliselegany'a pachakulya pamwi niyeesu nibhaherekesi bhakwe. ¹¹upano bhamafalisayo bhagalola gaago, bhabhaneena abhaherekesi " kuchii ukalondo winu akulya ichakulya nibhatofya ikoti nibhabhi?"¹²uyeesu pano aliapulike gaago, aliavwangile" abhantu bhano bhatalwile bhatakuvubha sing'anga, eelo mpaka abhalwile. ¹³ifwaile muye mkalilangikidye imana yakwe," nyomwile unoakulitetedya asivipeelo " vinonalinidile asikubhakalii ukutetedwa, eelo kubhononi.¹⁴upano abhahelekesi abhakwa yohane bhamamwdila nikuvwanga, "kuchi utwensu ni bhamafarisayo tukufunga eelo abhahelekesi bhako bhatakufunga?, ¹⁵uyeesu wabhaneena, uchensinde uwabhwinga andasusubhala panoalipamwi ni nyina bwinga? eelo kuli ulusiku lunounyinabhwinga aluya pataali nabho, upanobhalufunga.¹⁶kunsi unoandabhika ichilaka kumwenda ubhwa kale, ichilaka chilutanduka nikulepuka apakulu.¹⁷kunsi unoakubhika umvinyo ubhupya mchizeze icha kale, ndibhachita, insabha ikulepuka, umvinyo bhukutiina ni nsabha ikononeka.ibadala yakwe, akubhika umvinyo ubhupya mnsabha impya nivyonse vikubha natee.piano uyeesu wakalalanga ukubhanena gaago, uyuumbe amida mpeela nimkola, wavwanga,"umhala wane wazumala ulononyene,ila ida umbikile ibhoko lyako nawe akwikala lundi.¹⁹upano uyeesu amimelila nikumlonda pamwi nibhahelekesi bhakwe.²⁰Lola, umkota unoaliakudwa ubwazi imyaka ikumi dibhili, amida apimpi ni yeesu nikushemya ulubhali ulwa i pimbwe ilya mwenda bhwake. ²¹vino aliavywangile, "ndinashema umwenda bhwakwe namapola," ²²uyeesu amamgalukila nkumneena."mhala, lipe umoodo, imani lyako lyakupodya," upaponyene umkota amapola.²³pano uyeesu wafika kwa yuumbe, nawe aliabhabhwine abhapusha tarumbeta nidale ikulu ilya bhantu lyabhalikulikwangula. ²⁴nimkola wavwanga,"tinini piano,vino umhala ataliafwe, alawe alaile. abhakokla bhamsekela nikumsula.²⁵nipano abhantu bhale bhafumiwa pande, aliaingile kwishenge nikumlema ibhoko umhala amalabha. ²⁶nimazwii gamasebhela ikada yonse.²⁷pano uyeesu akupuuta ukufuma pale, abhonsi bhabhili abhapofu bhamamnondela. bhamanzya ukwangula kwizwi ikulu bhati,"tutetedye, mwana Saudi," ²⁸pano uyeesu wafika kumambi yiile, abhapofu bhamamwidila. uyeesu wabhaneena, mkwamini ndakobhola ukuchita?"nibhakola bhamnena"ee, mwene"²⁹upano uyeesu amabhashema aminso gabho nikuvwanga ati"ibhe uvinoibhe vivyonyene" ³⁰niminso gabho gamakubhuka. upano uyeesu amabhakomeledya nikuvwanga ati"umntu sense sense atamamanya alaga." ³¹eelo abhantu bha bhabhili bhamabhuka nukulumbusha amazwi amasoga chila lubhali mkaada.³²bhale abhonsi bhabhili panobhalibhayile idyabho, Lola, umntu umwi ukameme unoaliakumbilwe no jini bhamamleta kwa yeesu. ³³pano amajini gamtina umntu were ukameme amanzya ukuvwanga"ili litachili lifumile kuiziraili. ³⁴eelo bhamafalisayo bhalikuvwanga bahati"uwikolo uwa majini akubhinga amajini"³⁵uyeesu amaya mkaada dyonse no tukaada. wabha akulondosha mmasinagogi,wabha akulumbusha amazwi agambwene ubhakwamlengi, nikupodya chila malwile ni chila bhukolofu bhonse. ³⁶pano walinga idale, amabhalingila inkumbu, vinobhalibhakwamala sana, bhali bhali kuti nfwele dino ditakwite wakudichema.³⁷nawe amabhaneena abhahelekesi bhakwe ati. "ivyakukumbula nagala eelo abhalundisi bhache. ³⁸chitini kalakala ukumnomba umwene uwavyakukumbula, chileka alagidye abhalundisi mwikumbula lyakwe."

Chapter 10

¹uyeesu amabhita abhahelekesi bhakwe ikumi ni bhabhili nikubhatela amaka agakubhinga amajini, ukugakalipila nikugabhinga nikupodya chila ubhukolofu ni malwile.²amadina agabhahelekesi ikumi ni bhabhili oga. uwakwanza (unoakwitwa upetelo), niandelea umkulu wakwe, ni yakobo umwana zebedayo, ni yohane umkulu wakwe: ³ufilipo, ni batomeo ni toma, ni mateo umtofya ikoti, niyakobo umwana alufayo,ni tadeo, ⁴usimoni umkananayo, niyudab isikariote, unoaliamtyukile uyeesu.⁵ebha ikumi ni bhabhili uyeesu aliabhalagikidye. amabhatuma ati "mtamaya Juno bhakwikala abhamataifa mtamingila mkada idya bhanyasamalia. ⁶ibadala yakwe, muye kunfwele dino didovile idya Kada iya iziraeli. ⁷nipano mkuya lumbushini izwi ilyakwamlengi mti, ubhwene ubhwa mwiyulu bhwasungilanga.'⁸podyini abhalwile, pangatushini abhafwidu, podyini abhakolofu, nikubhinga amajinga. msunganile chaka fumyini chaka, ⁹mtamasola izahabu ialimasi au ishaba mbeti dinu. ¹⁰mtamasola imbeti mlwendo lwinu, au imyenda au indatu au intubha, vino unoakulundika uvisoga alye icheliwa.¹¹Emambi yonse yonse au ikada inomkwingila, vubhini umntu uwakapanga mwikale ukwakwe mpaka pano mlubhuka. ¹²ndimwingila mmambi labhulini, ¹³ndi ikada inomwingila yabhasungana ubhutekanu bhushale mwenemo, ndibhamisungana tinini paapo¹⁴ndebhatamisungana umwemu nikumipulikisha amazwi ginu, pano mkutina pakada iyo lipyelini inkungu iyamakando ginu. ¹⁵uvikolanyene nkuminena ilutongomlwa ukuluta insi iya sodoma ninse iya gomola ukuluta ikada iyo.¹⁶lolini, nkumilagikidya kuti nfwele mtumbwa mwitu, chenjerini kuti ndoka nibhupomboadu kuti ndibha. ¹⁷mlyangalile ni bhantu bhalumitwala mmabhanja, nabhalumyuma mmasinagogi. ¹⁸mlutwalwa kubhikolo ni bhene kubhwela bhwane, ibhe ukamanyikilo kumasi gonse.¹⁹pano bhakumikumikobhekedya, mtamasima ichakuvwanga, mlwabhilwa paponyene. ²⁰vinoasimwemu mlubha mkuvwanga, eelo umoodo ubhwakwa taata, umoodo swepa alupaala gonse²¹abhaluko bhakulibhukilila nikulibhulaga, nibhataata ni bhana bhabho. abhana bhakubhabhukilila abhavyadi bhabho, nikubhaleteledya ulufu. ²²bhakumitubha kubhwela ubhwa ludina lywane. eelo unowavumilia mpaka kumwisho wedo alufyushwa. ²³ndebhashabhamitenfya, mkaada yii, chilimilini mkaada iyiindi, uvikolanyene nkumineena mtaludimala ikada idya kuiziraeli umwana uwa mntu abheatale achinke.²⁴umhelekesi asimkulu ukuluta kalondo wakwe, nanti mdya ukuluta mwene wakwe. ²⁵eelo umhelekesi andakolana ni kolondo wakwe, nimdya kuti mwene wakwe. panobhamwita umwene uwakaada bhati ubelzabuli, ukwinu chikubha bhule bhakumsula umntu uwakukaada yakwe!²⁶uvivyo mtamabhopa, vinokunsi chinochilubhikwa apapee, kunsi linolilifiswa linolitalumanyika. ²⁷chinonkumineena mchanda, mchivwange mchenge, nichinomkuchipilika mmatwi ginu,mchilumbushe pamsonye ni mambi.²⁸mtamabhopa bhanobhakubhulagaumtele eelo bhatakobhwile ukubhulaga umoodo. ibadala yakwe mwopini unoakobhwile ukutekemedya umtele ni moodo mnilo ubhwa kufwa na kufwa. ²⁹bhakasuku bhabhili bhatakukadiwa kumachenchete machee? kunsi unoangawa pansi nanti taata winu ukumanya. ³⁰nanti nyele diinu dikubhadiwa. ³¹mtamoopa, vinoumwebhafwai ukuluta bhakasuku nagala.³³³²unoakumbela pabhantu nagala, neene ndummbela kulitaata wane uwamwiyuulu.

³⁴mtamelengula mti ndesile kumsenya ubhutekanu. ntali ndesile ubhuteekanu eelo ulupanga. ³⁵nalinidile mkumchita umntu apotane ni taata wakwe, nimhala ni nyina, ni nyina vyala ni mkamwane. ³⁶ikandi ilya mntu ulile linolikwikala pamwi ni bhantu mmambi imwi.³⁷wense unoanyomwile nyina au unoanyomwile taata wakwe ukuluta uneene umntu kuti wedo asimfwai julinene. niwenoanganyonyomwa umlumendo au umhala ukunduta uneene nawenyene asimfwai. ³⁸sense unoatasenda umsalaba nikundondela uneene we do asimfwai. ³⁹unowavubha ingikalo akudovya. eelo sense unowadovya ingikalodyakwr kubhwela bhane alupata nagala.⁴⁰sense unowamikaribisha akubha ankaribishe uneene, niwense unowankaribisha uneene amkaribishidye unoandagikidye uneene. ⁴¹niwense unowakaribisha umwilagu vino wasungana mwilagu umntu kuti wedo ilubha untongwe yakwe iya bhwilagu. Niwense unowakaribisha uwakaali nawenyene alubha nintongwe iyakaali.⁴²wense unowamwabhila nanti umwi uwabhapina nanti nkomesi ya mande uvikolanyene agakunyw'a nkumineena, umntu kuti wedo atandi abhulilwe akaali kakwe."

Chapter 11

¹pano uyeesu wamala ukubhalondosha nikulumbusha mkaada dyabho abhahelekesi ikumi ni bhabhili, ²piano uyohane atali alimkafeno alipulike ganouyeesu akuchicha, aliatumile intume abhahelekesi bhakwe, ³bhamambudya, "uwewe uwele unoaidile, au tumdindile uwindi?"⁴uyeesu wabhaneena "yangini mkamneene uyohane gale gano mkulola nigano mkugapulika. ⁵abhapofu bhakulola,abhakolofu bhakupita, abhantana bhakupola bhavipuuli bhakupilika, abhafwidu bhakupangatuka lundi, nibhapiina bhakulumbushidwa amazwi amasoga agakwa mlengi aga injili. ⁶untongwe yakwe unoakupilika amazwi gane nikugalemasha.⁷piano abhantu bhalibhabhuka, uyeesu alialagikidye idale kuli uyohane, "mwalimyile mkulinga chi kukapaale pano umza bhukupupusha? ⁸uchichi mwalimyile mkululola umntu unoaliadwite imyenda imitelefu? uvikolane, bhanobhakuludwala imyenda imitelefu ubhano bhakulwikala mmambi idya bhene.⁹mwali mbukile mkulula chii umwilagu? ee, nkumineena ukuluta umwilagu. ¹⁰ewe unoaliandikwa, Lola, nkumtuma umtumwa wane ukwako, unoakubhika hange indila yako¹¹uvikolane nkumineena, kulibha bhano bhavilwe ni bhakota nkusi umkulu unoangaluta yohane umbatizyaji. ello unoumche kubhwene ubha mwiyulu uwikolo ukumluta umkola. ¹²ukufuma yohane umbatizyaji mpaka isayii, ubhwene ubhwa mwiyulu ubhwamaka, nibhamaka, bhakubhusola kumaka.¹³Abhilagu abhasharia, bhalibhakulagudya kuli yohane. ¹⁴ndi mlihange ukubhela, ewe ueliya, unoaidile. ¹⁵unoalinimatwi agakupilikila eelo apulike.¹⁶nkolekany'e ni chi umgana bhu? uchikalano icha bhana bhano bhakuchinda mwigulilo, bhano bhakulyetabhidya ¹⁷nikuvywanga, 'twali tubhangulile mtali mchindile. twali tususubhaile, mtalimwalila.'¹⁸vino yohane aliaidile atali akulya wala atali akuny'wa, bhabha bhakutaka bhati,' Ali nimajini.' ¹⁹umwana uwamntu wida akulya ni kuny'wa bhataka bhati'lola, atakulyokwa akukolwa, alinibhuny'wani abhafumya ikoti ni bhononi!'eelo ehekima ikulufumila apapee kuvino ikuchitika."²⁰uyeesu alianzidye ukukalipila ikaada dino galigafumile amalele vino bhalibhatali bhatetedwe, ²¹mpola dinu, bhakukolazini, mpola dinu bhanya Bethsaida! ega ndegali gachitike kutiro nkusidoni gale gano gafumile pa, bhali bhalombe ukutetedwa ukale nikulipuluga amatunde. ²²eelo bhaluvumilia kutilo ni kusidoni ulusiku ulwakutengudwa kaleka kuliwewe.²³We, kapernaum, ukuti ulubhuka mpaka mwiyulu?kunsi ulwishwa mpaka mpaka ukuzimu. ndikusodoma kwalikuchitike ivintu ivikulu, kuti vino vyalivichitike kuluwewe, kuli kubhe klipenepo mpaka nisaii. ²⁴eelo kutaka ntii ilubha uvipepedu esodoma ukwimilila ulusiku ulwakutengudwa kaleka kuliwewe.²⁵Palo upano uyeesu aliavwangile ati "nkukukumya taata, mwene uwamwiyulu ni nsi, vino waliwabhavisa ivintu vii abhamasala, nikubhalangidya apaape bhano bhatakwite masala, kuti bhana abhache. ²⁶taata uvino vyalivyakunonela uchite vivyo. ²⁷ivintu vyonse ungabhile uneene ukufuma kwa taata. kunsi unoammanyile umwana eelo utaata,kunsi unoammanyile utaata eelo umwana, nichila unoanyomwile umwana akumlangidya apaape.²⁸idini kwane, umwemu mwabhonse bhanomkwamala ni kutempa ni miligo iminwamu, uneene nkumipudisha. ²⁹mnyepwe pamwi uneene mlilangikidye kulineene, vino uneene unewakabhendo na une mpombobhadu uwa moodo, umlupata ubhupudilo ubhwa nafsi diinu. ³⁰vino enira yane undelefu ni mligo bhwane ubhupepedu.

Chapter 12

¹uyeesu aliakupita pakate ni vyalo.abhahelekesi bhakwe bhamabha ni ndala bhamanja ukulepula amasuke nikugalya.²bhamafalisayo pano bhagalola gaago,bhamneena uyeesu"Lola abhahelekesi bhako bhakonona isharia ulusiku ulwa sabato"³Eelo uyeesu wabhaneena, "mtachilimsome vino daudi aliachisile, pano alialinindala, pamwi ni bhantu bhanoalialinabho? ⁴vinoaliaingile mmambi iyakwamlengi nikulya ivibhu, ivinoitali asivisoga umkola ukulya pamwi ni bhantu bhanoalialinabho, yali uvisoga kuli bhakalondo?⁵mtachili msome isharia, bhakalondo bhakuluyonona isabato mmambi iya nsaali eelo bhatakudovya chonse chonse? ⁶eelo nkutaka kuli uwikolo ukwinu mnsaali ukuluta bhonse alapa.⁷ndi mwalimmanye chino nkutaka,' nkuvubha mtetedwa asimapeelo;⁸vino umwana uwa mntu uli mwene uwa sabato."⁹upano uyeesu amatiina pale amaya mwisinagogi. ¹⁰Lola kwalikuli umntu umwi unoaliakolwike ibhoko. bhamafalisayo bhamambudya uyeesu, bhati."bhule, uvikolane ukupodya ulusiku ulwa sabato?" leka bhapate ichinsumu icha kumtengudya mkuchita ubhononi.¹¹uyeesu wabhaneena, "oni kulimwemu, unoalininfele imwi, ninfwele ndiyawila mwilina ulusiku ulwa sabato, atalema nikufumya mwilina kumaka mwilina? ¹²bhule, uchine ichisoga, ukuluta vyonse, ukuluta enfwele! nkumineena uvisoga ukuchita uvisoga ulusiku ulwa sabato."¹³uyeesu amamneena umntu were,"tambulula ibhoko lyako" amalitambulula, bhumabha ubhupanga, kuti lile ilindi. ¹⁴eelo abhafalisayo bhamaya pande mkumlanda leka bhamtekemedye bhatali bhali ulubhali lwakwe. bhali bhalibhakuvubha India iya kumbulaga.¹⁵uyeesu pano wamanya vivyo aliabhukila paapo. abhantu nagala bhamamnonda, wabhapodya bhonde. ¹⁶wabhaneena watamaleka amanyike ni bhantu nagala, ¹⁷ukuti eide ile ikweli, inoyali ivwangilwe ni mwilagu uisaya, ati,¹⁸lola, umlundisi wane unonsoodile, umnyomiwa wane, umoodo bhwane bhumnyomwile.umoodo bhwane bhukubha pamwi ni mkola, alulumbushidya nsi na nsi ubhutengudya bhwane.¹⁹atalutempa nanti kulila kwizwi ikulu;wense wense atalupilika izwi lyakwe mmahala. ²⁰ataludima kuti bhutambi bhonse bhonse bhunobhukusunka elyonse, mpaka panowashawaleta ubhutengudya abhupote. ²¹ni nsi dyonse dilubha ni chijimi jimi kuludiina lwakwe.²²umntu umwi unoatali akulula unowaliuchipuuli, aliakumbilwe ni majini alialetilwe kwa uyeesu. aliampodidye walola pamwi ni bhuchipuuli. ²³idale ilya bhantu bhatetebhala nikuvwanga,"ewe akubha umwana Saudi?"²⁴Eelo pano bhafalisayo bhapulika amalele gaago, bhataka, "atakufumya amajini kumaka gakwe umkola, akubha akufumya kumaka aga Belzebuli, uwikolo uwa majini. ²⁵"Eelo uyeesu pano wamanya amelengudi gabho wabhaneena," chila bhwene bhano bhulegunkene ubhukola bhukononeka, chila kaada ni mambi inoilegunkine inkola ilwimilila.²⁶nde yabha ulyogo akufumya lyogo, andabha akulikanga umkolanyene. ²⁷ubhwene bhwakwe bhundimilila bhule? ndenkufumya amajini kumaka aga Belzebuli, abhahelekesi bhinu bhakulufumya bhule? kuli li bhalubha ubhatengudya bhinu.²⁸ndinkufumya amajini kumaka aga moodo sweepa ubhwene ubhwa mwiyulu bhuli ukwinu. ²⁹umwivi andingila mmambi iya mntu nikwibha, atasoka amnyepe uwamaaka? upanoakobhole nkwibha insabho yakwe nikufuma pande. ³⁰wense wense unoatali pamwi nene umnto kuti weedo, niweno atakukonkanya pamwi neene umntu kuti weedo³¹nkuvywanga vi kulimwemu, chila bhononi ni bhubhi abhantu bhandatetedwa, eelo uwakumsuula umoodo sweepa atalutetedwa. ³²niwakuvwanga chino umwana uwa mntu, atachivwangile atalutetedwa. wense wense unoakuchita chino umoodo sweepa atachivwangile, umntu kuti weedo atalutetedwa, kubhwelelo bhu, nibhwelelo bhunobhwidile³³umti ubhusoga ni viyabho vyakwe uvisoga, ndiwonona umti ni yabho lyakwe, vino umti bhukumanyika kuchiyabho chakwe. ³⁴umwebhamgana ubhwandoka, umwemu umwebhabhi, mndakobhola bhule ukuvwanga ivintu uvisoga?vinoumnomo bhukuvwanga ukufumya mvinovishalile vino vilemmoodo. ³⁵umntu umkondekanu mmbukondekanu bhunobhushalile mkufuma ubhukondu, nimntu umbi mbubhi bhakwe mkufuma ubhubhi.³⁶nkumineena ulusiku ulwakutengudwa abhantu bhalufumya ehesabu iyachila bhubhi bhuno bhalibhavywangile.³⁷vino kumazwi gako ulubhadiwa akaali nikumazwi gako ulutengudwa."³⁸upano abhandiki nibhafalisayo bhamwi bhamamneena uyeesu bhati"kalondo,tulangikidye akamanyikilo ukufuma ukwako."³⁹eelo uyeesu wabhaneena ati,"umgana ubhubhi nibhwabhupundu bhukuvubha akamanyikilo.nkumineena kunsi akamanyikilo konse konse kano mlulola eelo akamanyikilo akakamwilagu Yona.⁴⁰kuti vinomwilagu yona alalimnda iya nswi inkulu insiku ditatu umsenya ni bhusiku ni msenya,uvinoumwana uwamntu akubha mmoodo ubhwa nsi insiku ditatu umsenya ni bhusiku.⁴¹Abhanya ninawi bhalwimilia pambele ulusiku ulwa kutengudwa pamwi ni mgana ubhwa bhantubha bhalutengudya. bhalibhatetidwe kumbila iyakwa yona, lola, kuliumntu umwi uwikolo ukuluta yona alipano.⁴²Umalikia uwakwibwililo ubhwa idubha alutengudwa pamwi ni mgana Bhu. aliaidile mkupulika ehekima kuli selemani, lola, kuli wikolo ukuluta selemani apano.⁴³pano ijini ibhe likufuma kumntu,likulupita pano pansi amande libhe likuvubha ukupuua, eelo litapalola ⁴⁴ijini litaka nkuchinka kumambi yane inonalinfumile.'panolichinkile lidana imambi iswepile ilihange. ⁴⁵likuluya nikwida ni majini agande ukuluta ikola amapya saba, gonse gida gikala. nihali yakwe iya mwisho ibha umbi ukuluta iyamwanzo. uvinochilubha kumgana bhu ubhubhi.⁴⁶pano uyeesu akuvwanga ni idale lola, unyina nibhaluko lwakwe bhalibhimilile pande, bhabhabhakuvubha ukupaala nawe. ⁴⁷umntu umwi wamneena ati, Lola unyoko nibhaluuko lwako bhimilile pande, bhakuvubha ukuvwanga newe".⁴⁸eelo uyeesu wamneena unoamletile intume," umaye wane oni? nibhaluuko bhane ubhani?" ⁴⁹aliabhushidye amabhoko yakwe kubhahelekesi bhakwe ati," Lola, ebha ulibhamaye bhane nibhaluuko lwane! ⁵⁰wense wense unoakuchita uvisoga kulitaata uwa mwiyulu, umntu kuti wedo uliwaluko lwane, umzike wane na uli maye wane".

Chapter 13

¹mnsiku didyo uyeesu aliabhukila mmambi nikwikala mmbali nipwani. ²Idale ilyabhantu nagala limamkonkanila nikumlibhila, amingila msubha nikwikala mkate. idale lyonse limimilila mmbali ni pwani.³upano uyeesu wavwanga amazwi nagala kuvikolano,wavwagaa,"Lola,umntu umwi unoaliakutaga. ⁴panoaliatagile imbedu dimwi mnsheshe ni ndila ivyoni vimida vimasompola. ⁵imbedu idinde dyale diwile piyulu ni mwamba, dyabhulila umnyemvwe.upano ulubhedu lumatula apimpi mkubhulilwe umnyemvwe. ⁶pano idubha lyabhala limocha imbedu didyo dimakala vino dyalidisina misisi.⁷imbedu idindi dyalidiwile pamimvwa. imiti iya mimvwa panoyatalimpa imagubhila imbedu. ⁸imbedu idinde dyalediwile pivu isoga yaani pamnyemvwe nikuvyala imbedu, dimwi imya imwi nikuluta, idinde amakumi sita nidinde amakumi gatatu ⁹uwamatwi apulike.¹⁰abhahelekesi bhakwe bhamneena uyeesu bhati, "kuchii ukuvwanga ni daale kuvikolano?" ¹¹uyeesu wabhaneena, "umwemu mlumvilwe ukugamanya agabhwene ubhwamiyuulu, eelo abhakola bhatalumvilwe gaago. ¹²eelo wensewense unoakwite, kulimkola alongedwa, alupata nagala. eelo unoatakwite nante chiche chinoalinacho alupokwa..¹³uchino nkuvwanga nabho kuvikolano vino nanti vino bhakulola, bhatalola.nanti vinobhakupilika bhatapulika nikumanya. ¹⁴ubhwilagu ubhwakwamilagu uisaya bwatimilanga ukwabho, bhule bhunobhukuvwanga, ukupilika mpilike, eelo kuvyonse vyonse mtalumanya; panomkulola mlole, eelo kuvyonse vyonse mtamanya.¹⁵nimyodo iyanbhantu bha ilimchanda, uvikom ukupilika aminsogabho gaminyile, ilibhatalola kuminso gabho, au ukupilika kumatwi gabho, au ukumanya kumyodo yabho, ndibhali bhangalukile lundi, nalimbapodye;¹⁶eelo untongwe yiinu, vinomliniminso mkulola, nimatwi mkupilika. ¹⁷uvikolanyene nkumineen abhilagu nagalanibhantu abhakaali bhalibhanyomwile ukugalola ga ganogakuchitika niganomkugalola, bhalibhanyomwile ukugapilika ganomkugapilika, eelobhatalibhagapilike.¹⁸eelo pilikini ichikolano ichamtagi.¹⁹unoakupilika izwi ilyakwamwene atalilemsha,upanoumbi akulwida nikunyompodya chinochitagilwe mmodo bhwakwe.eelu ulubhedu lunolutagilwe mnshe nshe ni ndila.²⁰unoakulisungana izwi kala kala nikkubhhuzangu uwele uunoatagiilwe mmwamba. ²¹abhasina misisi, umntu kuti wedo akuluvumiliia vichee, panoamachulo ganja ukumkkonka umntu kuti weedo akulikumpa kalala nikuwa.²²unoatagilwe mmiti iyaminvwa,umnyu wele unoakupilika amazwi eeloamachulo agamwelelo nbhufe ubhwbhutofi likuvyolongedya lile izwi litavyala ivibhu.²³unoaliatagilwe pamvundo,uwele unoakuipilika iziwi nikulimanya.ewe uwele unoakuvyala iviyabho nikuvyala imwi nizaidi iya mya,imwi amakumi sita, iyiindi amakumi gatatu.''²⁴uyeesu aliabhapaile ichikolano ichindi ati, ''ubhwene ubhwamwiyulu undakolekany'a nimntu unoaliatagile imbedu insoga mchaalo chakwe ²⁵eelo bhantu bhakwe panobhalibhapunila, umwivi amida amataga amasisiwe mngano yakwe amayaidyakwe. ²⁶pano ingano yamela, upano amasisiwe gafumila.²⁷nibhalundisi abhamsabha chalo bhida bhamneena bhati,'mwene, utaliutagile imbedu insoga mchalochako? yabhabhule amasisiwe? ²⁸wabhaneena, umbi achisile ga; uppanoabhaluundisi bhhamneena bhati,''ukuvubha tukipee?''²⁹umsabha chalo wavywanga ati, itakobholike, panomkwipa amasisiwe mkwipa pamwi ni ngano. ³⁰galekini gakule pamwi mpaka pikumbula ndubhaneena bhanobhakukumbula; sokini ipulini amasisiwe ivutuli vituli mvyoche, ingano uyinomkonksny'e mlutanta lwane.""³¹upano yeesu wabhafumidya ichikolano ichindi.ati,"ubhwene ubhwamwiyulu bhukolaine ni mbedu iyaharadali inoaliasodile nikutaga mchalo chakwe.³²embedu yii unche ukuluta imbedu idinde dyonse.eelo ndiyakula ibha Umti ubhukulu ukuluta imite yonse,ivyoni ivyamwiyulu vikulwika nikubhwikila umti bhubho vino ubhukulu amatambi gakwe."³³wabhaneena ichikolano ichindi lundi ati.''ubhwene ubhwamwiyuulu bhulikuti bhusasu bhunobhusodilwe ni mkota bhwaseleganyw'a kuvipimo vitatu ivya bhusu mpaka ukufikila ukutuntuma.³⁴gaago gonse uyeesu aliagavwangile pidale nagala kuvikolano bila vikolano ataliavwangile chonse chonse ukwabho.³⁵yaali ifwaile chinochali chivwangilwe ni bhawilagu chitimile,panoaliavwangile,''namayula umnomo bhwane kuchikolano.ndovwanga gonse ganogabhisilwe kubhufisa ukufuma umwanzo ubhwabhwelelo ukulengwa''.³⁶upano uyeesu amalileka idale amaya kukada. abhahelekesi bhakwe bhamamuyela nikumneena bhati, tutalambulile ichikolano icha masisiwe agamvyalo.'' ³⁷unoakutaga imbedu insoga umwana uwamntu. ³⁸echalo ubhwelelo; nimbedu ensoga, ebha ubhana abhabhwene. amasisiwe ubhana abhammbi nimononi unoatagile ulyogo ³⁹nikumbula ulimpeleleko idya bhwelelo, nibhanobhakukumbula ubhamalaika.⁴⁰kutivino ivisinsi vikukonkanyw'a nikochwa mnilo,uvinoilubha umeisho ubhwa bhwelelo.⁴¹umwana uwamntu alubhatuma bhamalaika bhakwe,nikukonkany'a mmbwene bhwakwe ivintu vinovikulenga ubhononi nivintu ivyabhononi.⁴²bhalubhasumba bhonse mwitanuru ilya mnilo,kunokulubha ichililo ni kusha amino.⁴³upano abhakaali bhalulenkemela kuti idubha mmbwene ubhwakataata wabho. unoalinimatwi apilike.⁴⁴ubhwene ubhwa mwiyulu bhuli kuti hazina inoifisilwe mchalo. umntu umwi panowayilola amaya mkukadya vyonse vinoalialinavyo, nikukala echalo. ⁴⁵nilundi, ubhwene ubhwa mwiyulu bhulikuti msuluzya uno akuvubha ilulu iyathamani. ⁴⁶pano wailola ile iyathamani, wayawakadya chila chintu chino alialinacho amagula.⁴⁷ubhwene ubhwa mwiyulu bhulikuti nyavu inoilimwipwani, inoikulukonkany'a chila chilengwa. ⁴⁸panobhwazyula abhaduvi bhabhukwesa mmbali bhamakonkany'a ivintu vyabho visoga mvizenze, eelo vinovitali vile no thamani vyalivisumbilwe ukutaali.⁴⁹Ilubha vii kumpeleleko iya bhwelelo. bhamalaika bhalwida mkubhapagula abhantu abhabhi ukufuma kubhakaali. ⁵⁰nikubhasumba mnilo, kunakulubha ichililo nikusha amino.⁵¹mwamanya ivintu vii? wbhahelekesi bhamneena bhati "ee."

⁵³panouyeesu wamala ivikolano vivyo vyonse,amatiina paapo.⁵⁴uyeesu upano amaya kumkoa bhwakwe nikubhalondosha abhantu mnsaali.bhonse bhamatetebhala nikuvwanga bhati amasala ga no malele ga wavifumya pee?⁵⁵umntu wee uise atakubhadanga? umariamu asiulinyina? nibhaluko lwakwe asibha Yakobo,bha Yusuph, bha Simoni no Yuuda?⁵⁶Nibhazike bhwakwe asilabha bhano tukubha nabho eelo umntu we wavifumya pee ivintu vii?".⁵⁷Waliwabhalakalisha. eelo uyeesu wabhaneena," umwilagu atakubhulanga ukuchindikwa eelo mnsi yakwe vyatala kuchindikwa.⁵⁸Kuuko ataliachisile amalele nagala vinobhatali bhali ni imaani nawe.

Chapter 14

¹pano uherode aliapilike gano uyeesu aliakuchita..²wabhaneena abhahelekesi bhakwe ati,''ewe uyohane umbatizyaji wakatutuluka ukufuma kubhafwidu.amaka galipamwi nawe.''³vino uherode waliwamlemile uyohane nikumnyepa nikmsumbila mkafeno kubwela bhwakwa Herodia, umka Filipo umkulu wakwe. ⁴vino Yohane aliamneenile ati,''asivisoga ukumsola umkola ukubha umkayi.'' ⁵Uherode aliambulage eelo aliakopa abhantu vino bhali bhakumnola uyohane umwilagu.⁶Eelo pano kwali kuli insipusho idya kuvyalwa uherodia wachinda pidale ilyabhantu nagala uherode wanyomwa sana ichechindile icha mwane.⁷upano wamneena ati kuli eli lomba chonse chonse kulineene nkukwabhila.⁸upano unyina wamuyangula ati, ''ngabhila mnkomesi umtwe ubhwakwa yohane umbatizyaji.''⁹umwene chali chikumbabha mmodo bhwakwe vino umwane wamlomba umtwe ubhwa kwa yohane umbatizyaji,vino walialafile pabhantu nagala wamapotwa ichakuchita amabhela.¹⁰Upano amalagikidya bhamletele yohane ukufuma mkafeno ¹¹chileka bhabhamputule umtwe bhabhuputula bhabhubhika msinia bhabhutwala kwa mhala umwana herode.¹²abhahelekesi bhakwe bhamabhusola umlambo nikuyamkubhutwila, pano lyafumila lii bhamaya mkumneena uyeesu.¹³Pano uyeesu wagaoulika ga,amalipagula pale aminila mchizenze amaya ukwa wengwa kunokulipagwile.pano idale lyamanya kunoali wamnondela ulwamuulu ukufuma mmijini.¹⁴pano uyeesu wabhidila idale nagala.wabhalolela inkumbu nikubhapodya amalwile gabho.¹⁵Pano umgolo bhwafika, abhahelekesi bhamamwidila nikumneena, ''eepa upakapalee, nilusiku lwaputanga. sambadya idale lii bhaye mkaada bhakagule ivyakulya vyabho.¹⁶Eelo uyeesu wabhaneena, ''kunsi ihaja iyakuti bhaye ukwabho. bhabhilini iviliwa'' ¹⁷bhamneena,'' Epa tuli nivibhu visanu ni nswi yibhili nyene.'''' ¹⁸uyeesu wabhaneena,''ndetelini paano.''¹⁹upano uyeesu wabhaneena bhikale pansi patunyala.amasola ivibhu visanu ninswi dibhili.amatunvya aminso mwiyulu,amavyuma impema ivibhu amamenyula nikubhabhila abhaelekesi bhakwe.nibhahelekesi bhakwe bhamabhabhila idale linolyali lilipenebo.²⁰bhalya bhonse bhikuta.bhamakonkany'a vinovishalile bhazuzya ivitunga ikumi nivibhili.²¹bhano bhali bhalile bhalibhali ubhonse ielufu disanu bila bhakota ni bhanche.²²upalenyene amabhaneena abhahelekesi bhakwe bhinele msubha,amalaga idale amaya idyakwe.²³pano walaga idale waya idyakwe,aminila pamwamba mkupeela wengwa.pano yafika umgolo alialiwengwa.²⁴eelo pano umsubha bhwafika pakate ni pwani bhumanja ukupenuka kumabhimbi,umza bhwali bhukupupusha sana.²⁵uyeesu aliabhasungilile,wabha akupita piyuulu ni mandi.²⁶pano abhahelekesi bhakwe bhamnola akupita piyulu ni pwani,bhopa sana nikuvwanga bhati,uijini,''bhangula kungofi.²⁷upano uyeesu wabhaneena mtamoopa uneene.''²⁸Upano upetelo wamneena ati, ''Mwene, ndiuwewe, nene mpite pituulu ni mandi.'' ²⁹uyeesu wataka ati,''ida.'' upetelo amafuma msubha amanzya akupita piyuulu ni mandi ukuya kwa yeesu. ³⁰Eelo upetelo pano walola amawbhimbi, amopa, amanzya akuzyakama, pansi, amita kwizwi ikulu ati, ''Mwene, nkulula!''³¹ukalakala uyeesu amatambulula ibhoko lyakwe nikummbusha upetelo nikumneena ati,''uwewe uwaimani nche kuchi ulinishaka? ³²Upano uyeesu ni petelo pano bhingila msubha umza bhumaleka. ³³abhahelekesi bhano bhali bhali msubha bhamanja ukumpeela uyeesu bhati,''uvikolane uwewe uwamwana ukwa mlengi.''³⁴Pano bhalamba ipwani bhafika kunsi iyaku Genesareti. ³⁵nibhantu bhanobhali bhali pale pano bhalibhammanya uyeesu, bhali bhatuma intume chila lubhali ulwa mnshenshe, kula leta chila unoalialwile. ³⁶bhali bhamnenile bhasemye nanti ipembwe ilyamyenda dyakwe, nibhano bhali bhasemidye bhalibhapodile.

Chapter 15

¹upano bhamafalisayo ni bhandishi bhamwidila uyeesu ukufuma kuyelusalemu.bhati,²''kuchii abhahelekesi bhako bhakusuula amalagikidyo agabhikolo?vinobhatakufulala mmabhoko pano bhakulya iviliwa.''³uyeesu wabhaneena ati,''nemu___kuchii mkusuula ishalia iyakwa mwene kubhwela ubhwa malagikidyo giinu?⁴vino umlengi aliatakile ati,'ubhe ni choopo ni taata wako ni mayi wako;ni nweno akubhachitila ubhubhi abhavyadi bhakwe alufwa,' ⁵Eelo umwemu mkutaka mti,'chila unoakumneena uise ni nyina,'''chila lwadyo lunoukupata ukufuma ukwane unsupo ukufuma kwa mlengi,''' ⁶''umntu kuti wedo atande amchindike utaata wakwe. kuli lii mwalyonona izwi ilyakwamlengi mkulonda amalagano agachinyakale.⁷Mwe bhakalumanya,uvikolanyene vinoumwilagu uisaya alialagwile ati, ⁸abhantu alabha bhakunchindika neene kumilomo yabho eelo imyodo yabho ilipataali neene. ⁹bhakumpeela chaka, vino bhakulondosha ivilondo vino umalagikidyo aga bhantu.'''¹⁰upano amita iidale wabhaneena,'' pulikishini mmanye__ ¹¹kunsi chinochikwingila mnomo ubhwa mntu nikummbifya. eelo chino chikufuma mnomo ubhwa mntu wedo, chicho uchino chikummbifya mntu.''¹²upano abhahelekesi bhakwe bhamamuyila yeesu,''bhule, bhule umanyile ukuti abhafalisayo panobhalibhapuulike lile izwi bhalibhalakalike?'' ¹³uyeesu wabhaneena, ''chila mmea luno atattagile utaata wane uwa mwiyulu nkubhwipa. ¹⁴bhalekini bhengwa, bhabho ubhayuumbe abhapofu akubhalondosha abhachakwe, bhonse bhabhili bhakuwila mwilina.''¹⁵upetelo wamneena,''tuneene akamanyikilo laka utwensu,¹⁶uyeesu wabhaneena, ''nemnyene mtalimmanye?¹⁷umwem mtakulola chila chino chikwingila mnomo chikupitila mnda nikuya kumsalani?.¹⁸Eelo ivintu vyonse vino vikufumila mnomo vikufuma mmodo. ulivino vikumchitila umntu ubhunajinsi. ¹⁹vino mmodo mkufuma amelengudi amabhi, ukubhulaga, ubhupundu, ubhwivi, bhukalumany'a, ni ntusi. ²⁰ivintu vii uvinovikuchitila umntu ubhunajinsi. eelo ukulya bila kufulala mmabhoko kutakumchita umntu ukubha unajisi.''²¹upano uyeesu amalipagula paale amaya ulubhali ulwa kaada idya Tiro ni sidoni. ²²upano amida umkota umkanaani ukufuma ulubhali lulo. amangulo kwizwi ikulu ati, ''ndolela inkumbu, mwene, mwana daudi; umhala wane akuhenyeshwa ni majini.'' ²³Eelo uyeesu atali wamneena chonse chonse. abhahelekesi bhakwe bhamida bhamamneena, bhati,''mtishe paano, akutwangulila ilyangu.''²⁴uyeesu wabhaneena ati, ntali ntumilwe kumntu wense wense eelo kunfwele dino didovile idya kumambi ikuizilaeli.'' ²⁵eelo aliaiye amamwinamila kumbele yakwe, ati,Taata ngadwa.'' ²⁶wamneena ati,''asivisoga ukusola ichiliwa ichabhana nikusumbila imbwa,''²⁷wavwanga,''ee, Taata, nanti vivyo imbwa inchenche dikululya iviliwa vinovikuwa pameza apamwene wabho.'' ²⁸upano uyeesu wavwanga wabhaneena ati''mkota, iimani yako unkulu sana.vino ukuvubha ukwako uvino ibhe.''umhala wele amapola ubhulwile bhule amabha umpanga.²⁹uyeesu aliainile paale amaya apimpi ni pwani iyagalilaya.amaya piyulu ni mwamba amikala kuuuko.³⁰idale nagala limaya ukwakwe bhamamtwalila abhakolofu,abhapofu,bhakameme,nibhanobhakolwike ivyayii nagala,nibhalwile. bhabhatula mmulu agakwayeesu wabhapodya.³¹Idale lino lyali lilipaale bhatetebhala sana pano bhalola bhakameme bhakuvwanga,nibhakolofu bhakubha ubhapanga,nibhanobhakolwike bhakupita,nibhapofu bhakulola, pano bhagalola gaago wamkumya umlengi uwa kuizilaeli.³²uyeesu amita abhahelekesi bhakwe kubhaneena ati,''nkubhalola inkumbu idle, vino bhakubhabhalipamwi neene insiku ditatu nanti kulya chonse chonse. nsubhalaga bhayi kuvimyabho bila kulya, bhatide bhafwe akafudu mndila.'' ³³abhahelekesi bhakwe bhamneena, unkune tundapata ivibhu ivyakuti tungikuta eepa panyika ni dale lyonse lii?'' ³⁴uyeesu wabhaneena,'' mlini vibhuu vinga?'' wavwanga bhati,saba,''ninswi inchenche vichee.'' ³⁵uyeesu amalineena idale lyonse bhikale pansi.³⁶Amasola vile ivibhu saba ni nswi, panowasamalidya, wamenyula nikubhapa abhahelekesi bhakwe.abhahelekesi bhamabhapa bhonse bhano bhali bhali pidaale lile. ³⁷abhantu bhonbse bhalya bhalyokwa. bhakonkany'a amavinyongwa avile vino vishalile, vyazyuula ivitunga saba. ³⁸bhonse bhanobhalibhalile bhali bhali abhonsi amakumi ielufu dine bila bhakota bila bhanche. ³⁹upano uyeesu amalaga idaale amingila msubha nikuya ulubhali ulwakumagadani.

Chapter 16

¹abhafalisayo ni bhamasadukayo bhali bhamwidile uyeesu,abhalangikidye akamanyikilo ukufuma mwiyulu. ²eelo uyeesu wabhachinchedya ati ndeyabha umgolo mtaka mti ukusoga vino iyulu wibhensu./v 3 nimnabho mti asikusoga puu vino iyulu wibhensu nimalunde gakubhile iyulu lyonse mmanyile ukulagudya ubhulolwa ubhwaiyulu eelo mtande mlagudye akamanyikilo ni mdaa./v 4 umgana ubhwa bhubhi ni bhhwabhupundu ukuvubha akamanyikilo eelo kunsi kamanyikilo konsekonse kano bhalwabhilwa, eelo iyakwa yoona . uyeesu amabhaleka amaya edyakwe.⁵abhahelekesi bhamida ulubhali ulwa bhubhili, bhali bhibhilanga ukusola ivibhu. ⁶uyeesu amabhanena'' lyangalelini na mbe hange ni bhusasu ubhwa mafarisayo ni Masadukayo.'' ⁷abhahelekesi bhalibhudya abhakola kwa bhakola bhati. ''uvino tutakasodile ivibhu. '' ⁸uyeesu ali alialimanyile lilo nikuvwanga ati,''mwem bha imani enche, kuchii mkwelengula nikuvwangana umwebhakola kwa bhakola nikuvwanga mti mtaale msodile ivibhu⁹eelo mtamanyile nanti kwidukila ivibhuu visanu kubhantu amakumi ni yesanu, nivitunga vinga vino mwalimkonkanidye? ¹⁰kuvibhu saba kubhantu amakumi gane, uvitunga vinga mwalimsodile?

¹²pano bhamanya bhati fwandi atakubhaneena bhalyangalile ni vibhu ivisasu,eelo lyangalilini ni vilondo ivyamafalisayo ni masadukayo./v 13 pano uyeesu Waikatoulwa kaizalia ni filipi,wabhabvhjudya abhahelekesi bhakwe,ati,''abhantu bhakuvwaga bhati umwana uwa mntu oni?''¹⁴bhavwanga,'' abhandi bhakutaka bhati uyohane umbatizyaji;abhandi bhati,ueliya;nibhandi bhati,elemia,au uumwi uwa bhilagu abhakaale.¹⁵wabhaneena nemu mkutaka mti uneene unani?¹⁶mkumjibu,usimoni upetelo wavwanga ati,''uwa mtenga umwana uwa kwa mlengi umpanga''¹⁷upano uyeesu wamneena upetelo ati,''untonwe yako,simoni bar yona,vino ubhwazi ni nyefu vitagamanyile gaa,mpaka utaata wane uwamwiyulu.¹⁸nkukuneena uwewe uwa petelo,nipiyulu ubhwa mwamba bhu nkutwa insali yane.imizigo idyakuvigo ditalulikobhola.²⁰uyeesu wabhaneena abhahelekesi bhakwe bhatamamneena umntu wense wense ukuti umkola ulimtenga.²¹ukufuma paapo uyeesu alianzidye ukubhaneena abhahelekesi bhakwe ukuti ifwaile ayee kuyelusalemu, mkuchula kuvintu nagala kumabhoko agabhazee ni bhikolo abhamakuhani ni bhandiki, mkubhulagwa nilusiku ulwabhutatu ukupangatuka. ²²uyeesu amamsola upetelo pambali wamkalipila ati,''ichintu chi chibhe patali newe, Mwene, eli litafumila ukwako. ²³uyeesu wagaluka nikumneena upetelo,''chinka kunsidi yane lyogo!uwewe uwechiligi ukwane, vino utakwangalila ivintu ivyakwamlengi, eelo ukwangalila ivya bhantu.''²⁴upano uyeesu wabhaneena abhahelekesi bhakwe, ''ndikuli unoakunyomwa ukundondela uneene, ifwaile alikane umkola,asende umsalaba bhwakwe, andondele. ²⁵vino unoakunyomwa ukudifyusha ingikalo dyakwe akugadyovya, niweno akudovya ingikalo dyakwe kubhwela bhwane akudifyusha. ²⁶bhule!ufaida chi yino akuipata umntu apate vyonse ivyakumsenya eelo adovye vyinse? bhule!umntu akufumya chi ichakapanga akabhule ingikalo dyakwe?²⁷vino umwana uwamntu akwida kubhuchindikwa ubhwakwa taata ni malaika bhakwe.nawe akumlipa akumlipa chila mntu sawasawa ni ngikalo dyakwe.²⁸uvikolane nkumineene kuli bhamwi bhanomwimelile paanpo bhano mtalubhonja ulufu mpaka panobhashabhamlola umwana uwa mntu mmbwene bhwakwe.

Chapter 17

¹ulusiku ulwa sita aliabhukile pamwi ni petelo,ni yakobo, ni yohane uwaluko lwakwe,wabhasola mpaka pamwamba ubhutali bhengwa. ²ubhusyu bhumakabhuka. ubhusyu bhwakwe bhumalenkemela' kuti dubha, ni myenda dyakwe dyalenkemela kuti chenge.³lola,bhali bhafumile umusa ni elia bhamanzya ukuvwanga nawe.⁴upetelo amamneena uyeesu,''mwene,uvisoga utwensu ukubha pamwi newe paano.ndiwanyomwa,namatwa insama ditatu-insama imwi uyakwako imwi uyaka musa imwi uyakwa eliya.''⁵pano akuvwanga gaago,lola ilunde iswefu limabhikila pano bhali bhali,lola,izwi ikulu limafuma mwilunde,liti,''ewe umwana wane untone wane.mpulikishini umkola.''⁶abhahelekesi pano bhagalola gaago,bhamawa mkopa saana.⁷upano uyeesu amida amasemya wabhaneena ati mtamoopa bhukini.''⁸nabho pano bhabhusha ivya minso gabho bhatalolaqa umntu wense wense eelo uyeesu wengwa.⁹pano bhakwika ukufuma pamwamba,uyeesu wamabhalagikidya wabhaneena ati,''mtamalumbusha ega gano mwalola mpaka pano umwana uwa mntu pano alupangatuka kabhafwidu.''¹⁰abhahelekesi bhakwe bhammbudya,bhati,''kuchi abhandiiki bhakutaka bhati uelia alusokeledya ukwida?¹¹uyeesu wabhaneena ati, ''uvikolanyene uelia alwida aluchincha chila chintu.¹²eelo nkumineena umwemu, uelia widile,eelo bhatammanya puu,bhamchitila ivintu vino bhaamanyile abhakola.evi uvino alwida umwana uwamntu vino bhalumchudya mmabhoko gabho.''¹³upano abhahelekesi bhakwe bhamanya bahti akuvwangila yohane umbatizyaji.¹⁴pano bhafika pidale ilya bhantu nagala,umntu umwi amamuyiila amamsukamila wamneena ati,¹⁵''mwene,mlolele inkumbu umwana wane,alinichosoka chikumwamadya sana.vino chikumuwisha mnilo ni mmandi.¹⁶nalimlile kubhahelekesi bhako bhatakobhola ukumpodya .¹⁷uyeesu wabhaneena, ''mwe migana ino itakwamini ni ino yononike, ndwikala pamwi nemu mpaka lusiku chii?mletini ukwane.''¹⁸uyeesu amalibhinga ijini,lyamtina.ukwanzidya pale umlumendo wele amapola ubhulwile bhwakwe.¹⁹abhahelekesi bhakwe bhamamwidila uyeesu kubhufisa bhammbudya, ''kuchii tutakakobhwile ukubhinga ijini?'' ²⁰uyeesu wabhaneena,''vino imani linu lyachepa. uvikolanyene nkumineena, imani linu ndilyali libhe uiche kuti lupumba ulwa haladali,mkukobhola ukubhuneena umwamba bhu, sama ukufuma paano uye kule nabho bhukusama uvikolanyene kunsi chino chikumipota. ²¹eelo kuvii itandi ikobholeke ukutiina, eloo kumapeelo ikobholike''²²pano bhatali bhali kugalilaya, uyeesu wabhaneena abhahelekesi bhakwe ati,''umwana uwa mntu akulemwa.²³nibhatumwa,nilusiku ulwabhutatu alupangatuk.''abhahelekesi bhakwe bhalisumata sana.²⁴pano bhafika kukapelenaumu,kubhantu bhano bhakukonkany,a ikoti iya machenchete?''²⁵wavwanga ati ,ee''pamno upetelo wingila mmambi,uyeesu amavwanga ni petelo ati,''ukwelengula chi simoni?abhene abhakumsenya bhakusola ikoti ukufuma kuli ni? asakubhale bhano bhakubhatawala ukufuma kubhanyamiiko?²⁶nipano petelo wavwanga, ''ukufuma kubhidilidi''uyeesu amamneena,uvino abhene bhatishidwe kumalipo.²⁷tutida tubhachite abhatofya ikoti bhachite ubhononi, njile kwipwani,sumba indobhani, inswi iyakwanza usole.pano ndiwayula umnomo ubhwa nswi,usolee ubhabhile abhatofya ikoti ubhabhle iyakwaneene newe.

Chapter 18

¹insa iyonyene abhahelekesi abhawa yeesu bhamamuyila uyeesu bhamneena, ''oni uwikolo kubhwene ubhwa mwiyuulu?'' ²uyeesu amamwita umwanche mchemche, amamtula pakate, ³nikuvwanga, ''uvikolanyene nkumineena, ndimtatubu kucti mwanche mche mche mtalukubhola ukwingila mmbwene ubhwa kwa mlengi.⁴unoakulisha kuti mwanche umchemche, umntu kuti wedo uwikolo mmbwene ubhwa mwiyulu. ⁵niweno akumsungana umwanche mchemche kubhamwi bhano bhakungamini unene kwidina lyane akusungana unene. ⁶eelo unowaleteledya ubhubhi abhanche kutu bha bhanobhakungamini ifwaile iwe ikulu inshilo inyepwe msingo mwakwe, nikutupidwa mwipwani.⁷bhulwida umda ubhwakulakalisha kumsenya! insiku didyo ditakudimba ukwida,eelo umpola dyakwe uno insiku vdidyo idya bhubhi ndidyamdana! ⁸ndi ibhoko lyako likukuleteledya ukukutuvya, putula usumbepatali newe.uvisoga uingilekubhupanga bila ibhoko au uwamkolofu, asiyakuti usumbilwe mnilo ubhwa kufwa na kufwa ni mabhoko gonse au amuulu gonse.⁹ndi ilinso lyako lukutuvya liipe ulisumbe ukutaali newe. uvisoga uingile mbwene nilinso limwi, aiyakuti uusumbilwe mnilo ubhwa kufwa na kufwa ni minso gonse.¹⁰lolini iyakuti mtida mmsule umwi uwa bbhanche bha.nkumineena iyakuti mwiyuulu kuli bhamalaika abhakola bhakulola ubhusyu ubhwa kwa taata wane uwa mwiyulu.¹¹vino umwana uwamntu aliaidile mkukulula chino chali cha dovile''¹²mkwelengula chii?ndikuli mntu alini nfwele imya imwi, imwi imadobha, atandi aleke infwele amakumi tisa nikuya mkuvubha imwi ino yadobhanga? ¹³ndiwaqipata infwele imwi akuyizangila ukuluta dile amakumi tisa dino ditadovile. ¹⁴uvino ili, kuli taata winu uwa mwiyuulu ukuti umwi uwa bhache bha bhatekemedwe.¹⁵ndiwaluko lwako wakudovyedya empola, yanga, pano aliwengwa yanga ukamlangidye amabhavi gako. ndiwakupilikisha mkubha mwapulikana ni waluko lwako. ¹⁶ndatakupilikisha, sola abhakombe nanti bhabhili muye pamwi newe, vino izwi limwi lyavwangiwa ni bhantu bhabhili au bhatatu wizwi ilya kapanga.¹⁷eelo ndiwamisuula ukumipulikisha ineenini insali ivintu vivyo, ndiwasula insali, mnengingine kuti mpagani ni mtofya ikoti.¹⁸uvikolanyene nkumineena chonse chonse chino mwayalila kumsenya ni mwiyulu chikuyalilwa. nichino mwayula kumsenya chikuyulwa mwiyulu. ¹⁹abhantu bhabhili ndibhapulikana jkwizwi limwi kumsenya linobhakulomba, llo utaata wane uwa mwiyuulu akulichita. ²⁰abhantu bhamwi ndibhakonkana pamwi kwidina lyane, uneene ndipamwinabho.²¹upano upetelo amida amamneena uyeesu,''mwene,uwalukolwane antuvye lunga mtetedye?nanti mara saba?'' ²²ntakukuneena mara saba tupu nanta saba mara amakumi saba.²³kubwela bhu ubhwene ubhwa mwiyulu bhukolaine ni mntu umwi unoaliakwangalila ihesabu kubhatumwa bhwakwe. ²⁴pano wakalanga akubhazya amachenchete panoakuchita ihesabu amida ukwakwe unoakumdai amachenchete ielfu ikumi. ²⁵aliasna ndinda yonse yonse iyakulipa, umtofi wakwe alialagidye akadiwe umkayi wakwe, umkayi pamwi ni bhana bhakwe nichila chino alaalinacho, nimalipo gachitike.²⁶umtumwa wele aliawile pansi,ati, 'mwene, umvumilie ndukulipa chila chintu.' ²⁷umtofi uwa mtumwa wele, pano inkumbu dyamlema, alialekelile nikumtetedya ideni lyakwe.²⁸eelo umtumwa wele alifumile amaya kubhatumwa nachakwe aliakumdai umwi uwabhatiumwa bhalealiamkwesile nikmfena ilongomela, nikumneena,'ndipe chinonkukutofya.' ²⁹eelo umtumwa wele amawa pansi nikuneena amtetedye alumlipa ideni lyakwe.'³⁰eelo umtumwa wele uwa kwanza aliakanile.amaya mkumsumbila mkafeno mpano kusahalipe ideni lile. ]³¹pano bhalola gaago abhatumwa nachakwe chino chafumila.chabhabhabha sana.bhida bhamneena umtofi wabho chino chafumilanga.³²upano umtofi wele amamwita umtumwa wele,nikumneena,'we mtumwa mmbi,nakutetedya ideni lyonse lile vino undmbile nkutetedye.

³⁴umtofi wele aliamlakalikile amamtwala kubhachudyaji mpaka ndiwasha walipa ideni lyonse linoakudaiwa.³⁵vivyo uvino utaata wane uwamwiyuulu uvinoalumichitila,ndimtabhatetedya abhachinu ubhubhi bhwabho ukufuma mmodo.''

Chapter 19

¹uyeesu pano wamala ukupozya,amatiina kugalilaya,amaya pakate kate iya yudea apimpi ni ludi ulwa yoloani. ²idale nagala ilya bhantu limamlonda, kuuko amabhapodya.⁴³bhamafalisayo bhamamwidila, bhamamwedya, bhamneena ''bhule!uvikola umntu ukumleka umkayiwakwe kuchinsumu chonse chonse?''uyeesu wabhaneena,''mtachi msome ukuti unoaliabhalengile pachabha alialengile umonsi ni mkota?⁵kuli lilo umonsi alulika taata wakwe ni mayii wakwe nikuliselegany'a ni mkayi wakwe, nibhabhili lwabho bhalubha umtele bhumwi? ⁶vivyo asibhabhili lundi, umtele bhumwi. chile chino alunjidye umlengi, umntu wense ense atamachipagula.''⁷bhamaneena bhati, ''kuchi umusa aliatunenile tufumye italaka nikumleka?'' ⁸wabhaneena, ''kubhukom bhwinu ubhwamyoodo umusa aliabhanenile mmbaleke abhakayi bhinu, eelo ukuma pachabha itali ilivivyo. ⁹wenseunoakuleka mkayio ndiasikubwela ubhwa bhupundu ndiwasaka uwindi akuchita ubhupundu. nimonsi unowamsaka umkota unoalekilwe nawenyene umpundu.''¹⁰abhahelekesi bhakwe bhamneena uyeesu ,''ndiuvinochili kumonsi ni mkota itafwaile ukusaka.' ¹¹uyeesu wabhaneena,''asichila mntu andagasungana amazwi laga,ukulibhanebhalumvilwe ga ukupokela.¹²vino kuli bhatowashibhanobhavilwe ukufuma mnda idyakuli bhanyina.uvivyonyene kuli bhatoashi bhano bhakuchitwa ni bhantu.kuli bhatoashi bhachisile ubhaTOAshi kubhwewla ubha bwene ubhwa mnwiyuulu.unoakobhwile uksungana amalagikidyo gaa agasungane.'''¹³bhamamletela abhanche bhamwi abhabhikile amabhoko nikubhalombela, eelo abhahelekesi bhakwe bhabhakalipila. ¹⁴uyeesu wavwanga ati,''bhalekilini abhanche bhachebhache,mtamabhakany'a ukwida ukwane, ubhwene ubhwa mwiyuulu ubhwa bhantu kuti bhakola. ¹⁵amabhika amabhoko pamwitwe yabho upano amatiina pale.¹⁶umntu umwi amida kwa yeesu wamneena ati,''kalondo,chite chi ichisoga mbupate ubhupanga ubhwakufwa na kufwa?''¹⁷uyeesu wamneena,''kuchi ukumbudya uchintu bhue ichisoga?kuli umwi nyene umsoga,ndiukuvubha ubhupanga,lemasha isharia idya kwa mlendi,''¹⁸wele umntu wammbudya ati, ushalia dine didyo?''uyeesu wamneena, utamabhulaga,utamabha uwampuundu, utamibha, utamabha uwekalumany'a, ¹⁹bhachindike utaata wako ni mayii yako,mnyomwe uwa pihala lyako kuti uwemkola.''²⁰umntu wele wamneena, ''ganse ga ngalemeshe bbado chi lundi/ ²¹ndiukunyomwa ubhutimilifu, yanga ukakadye vinoulinavyo ubhabhile abhapina, ukubha nichibhango mwiyulu. upano uwide iundondele.'' ²²umlumendo pano wapilika chino uyeesu amneenilewaya chikummbabha vinoal;ialini nsabho nagala.²³uyeesu wabhaneena abhahelekesi bhakwe,''uvikolanyene nkumineena uvikom umtofi ukwingila mmbwene bubhwa mwiyulu ²⁴nkumineena, vipepile ingamia ukufota mwilina ilya lusindani, sio umtofu ukwingila mmbwene ubwakwamlengi.''²⁵pano abhahelekesi bhagapulika gaago,bhatetebhala sana bhati,''oni lo one alukululwa?''²⁶uyeesu wabhalola ati,''kubhantu lilo litakobholike eelo kulimlengi likobholike.''²⁷uyeesu wamneena ati,''lola,twaleka chila chintu twakulondela uwewe .tukupata chii?''²⁸uyeesu wabhaneena ati uvikolanyene nkumineene,unoakundondela unene umwana uwa mntu ndiwasha wikala pachsumbi icha bhwene bhwakwe,nemnyenyene mlwikala pavisumbi ikumi ni vibhili ivya mmbwene,ukutengudya utufumo ikumi ni dibhili idya kuizilaeli.²⁹unowaleka ikaada, umkuluy wakwe, umzike wakweutaata, umayi, abhana, au ichalo kwidina lyane alupata mara mya nikupyana ubhupanga ubhwa kufwa na kufwa. ³⁰abhapachabha bhakubha ubhapampeleleko, nipampeleleko bhakubha ubhapachabha.

Chapter 20

¹vino ubhwene ubhwamwiyulu bhukolaine ni msabha chalo,unoaliabhukila umlabho labho nikubhika abhalundisi mchalo icha mizabibu. ²pano bhapulikana ukuti bhalipane idinari imwi kulusiku natwi, aliabhatumile ukuya kuchalo chakwe icha mizabibu.³pano bhakulunika kuti amasaa gatatu vii amabhalola abhalundisi abhandi bhimilile pigulilo bhabhabhatakwite mlimo bhonse bhonse. ⁴wabhaneena, nemnyene bhonse, yangini mchalo icha mizabibu, kano kaali kinu namamipa, bhamaya mkulundika imilimo.⁵wele umasabha chalo pano gaputa masaa sita msaa iya saa tisa vii, aliachisile vivyonyene. ⁶pano yafika isaak kumi ni imwi, aliadanile abhandi bhimilile bhabhabhatakulundika mlimo bhonse bhonse. wahaneena, kuchi mwimilile apano mtali na mlimo bhonse bhonse idubha natwi? ⁷bhamneena, nkunsi mntuwens wense unowatwabilanga umlimo. wabhaneeena, nemnyene yangini mchalo icha mizabibu.⁸pno umgolo yafika,umsabha chalo amamnena unoaliakubhangalila abhalundisi mchalo,bhite abhalundisi bhonse ubhabhile amalipo gabho,uwanzidye uwapachabha ni wapampeleleko.⁹pano bhida bhanobhalibhabhilwe umlimo pamwi isaa ikumi ni imwi bhali bhabhilwe idinali pamwi.¹⁰pano bhida abhalundisi abha pachabha,bhalibhakuti bhabhabhakuti bhakwabhilwe amalipo nagala,eelo bhalibhalifilwe chila mntu idinali imwi.¹¹pano bhapokela amalipo gabho,bhamlyomela umsabha chalo.¹²bhavwanga bhati,ebha abhalundisi abhapampeleleko bhidile kunsidi mkulundika imilimo yii,wabhalipa pamwi nensu,utwensu twahenyekanga idubha natwi nikupya ni dubha;¹³umsabha chalo amabhaneena ati; bhanwani, ntakwite ichinsumu chhonse chonse ichibhi.bhule! tutati tupulikene nemu kudinali imwi? ¹⁴sola kano ukalii kako uye dyako. uvisoga ukubhalipa amalipo abhalundisi abhanonati mbajili pampeleleeko pamwi nemu.¹⁵bhule!asivisoga uneene ukuchita chinonyomwile nkunsabho dyane?au ukulola ivibhe vino unene nachita ichisoga chii; ¹⁶¹⁷pano uyeesu aliakwinila ukuya kuyelusalemu, aliasodile abhahelekesi bhakwe ikumi ni bhabhili pambali, mndila wabhaneena, ¹⁸lolini tuyile kuyelusalemu, umwana uwa mntuu akulemwa ni bhikolo abhamakuhani ni bhandiki. bhakumtengudya ulufu ¹⁹bhakumtwala kubhantu abhamataifa chileka bhamchhindile, ukumfwampa ni kumchudya. ulusiku ulwa bhutaatu alupangatuka.²⁰upano unyina wakabhazebedayo aliayile kwa yeesu pamwi ni bhana bhakwe bhalomba chimwi ukufuma kwa yeesu. ²¹uyeesu wabhanena ati, ukuvubha chii? wamneena, bhachite ebha abhanane bhabhili bhikale, umwi ibhoko ilyakwilyilo ni bhoko ilya kwimanso mmbwene bhwako.²²uyeesu wabhaneena ati, utachimanyile chino ukulomba. bhule!unda nwela inkomesi inonkunwela? bhamneena, tukobhwile. ²³wabhaneena ati inkomensi yane mkuyinwela. eelo ukwikala ibhoko lyane ilya kwilyilo nibhoko lyane iya kwimanso lilo nanti neene ntamanyile, eli mpaka bhale bhhano bhabhikilwe hange ni taata wane. ²⁴abhahelekesi abhandi ikumi pano bhagapulika ga, chabhabhabha sana bhale abha luko bhabhili.²⁵uyeesu aliabhitile umkola nikubhaneena ati, mmanyile iyakuti abhene abhansi bhakulubhapulikisha, nibhikolo bhabhho bhhakuluchicha kuti vino abhhhhikolo bhabho bhakuvubha. ²⁶Itamabha vivyo kulimwemu. ibadala yakwe, unoakunyomwa abhe uwikolo kulimwemu abhe umlundisi winu. ²⁷niwapamwanzo kulimemu abhe umlundisi winu. ²⁸kuti vino umwana uwamntubatali aidile mkulundikilwa, wafumya ubhupanga bhwakwe bhubhe ubhukuludi kubhantu nagala.''²⁹piano afumile kuyeliko,idale limamlondela. ³⁰amabhalola abhapofu bhabhili bhali mbali ni ndila.panobhapulika bhati unoakupita pale uyeesu ,bhangula kwizwi ikulu bhati,''mwene, mwana daudi, ndolele inkumbu'' ³¹eeloabhantu bhano bhano bhali bhali pidale, bhabhakalipila buabhaneena bhati bhini nachele. nantivivyo bhatabha nachele bhabhabhatali bhakumwita bhati, "mwene, mwana Saudi tulolele inkumbu."³²upano uyeesu wimilila wabhita wabhabhudya ati,"mkuvubha michitile chi?"³³bhamneena,"mwene tubhe tukulola."³⁴upano uyeesu kunkumbu dyakwe,amabhasemya aminso gabho,upaponyene,bhamanzya ukulola bhamamlondela.

Chapter 21

¹uyeesu amabhuka amaya mpaka apimpi ni yelusalemu bhaya mpaka kubethfage,kumwamba ubhwa mizeituni,upaano uyeesu amabhatuma abhahelekesi bhabhili,, ²wabhaneena,yangini kukaada inoilondile,mmaidana impunda pamwi ni mwana uwampunda anyepilwe,disapulini impunda mdilete kulineene. ³ndimntu wense wense was bhudya chonse chonse, mneenini vi,'umwene akubhavubha ,'asibha nichkumivwanzya lundi akumyabhila mwida nimpunda didyo⁴eeli lyalilifumile ulinolyali livwangilwe ni bhilagu litimile. wabhaneena, ⁵bhaneene abhahala abhakusayuuni, Lola, umwene wako aidile ukwako niku ainile impunda, nimwanampunda umonsi, akana akampunda akaana.⁶upano abhahelekesi bhakwe bhamabhuka ukuya kuti vino yeesu abahneenile ⁷bhamletele impunda nikaana akampunda, bhamabhika imyenda gabho, amikalila. ⁸abhantu nagala bhanobhalibhali pidale lile bhalibhanzile imyenda gabho mndila, nibhanda bhatama amatambi kumiti nikwanza pansi.⁹idale ilyabhantu nagala limamkolelela uyeesu nibhanobhali bhamnonzile bhalibhakwangula bhati,"Hosana kwa mwana daudi! uwantongwe idina ilwyakwamwene lilipamwi nawe.Hosana mwiyulu!" ¹⁰uyeesu pano wafika kuyelusalem ikada yonse yatetebhala nikutaka iti,"alawe oni? ¹¹" idale lyonse liti,"ewe uyeesu umwilagu,ukufuma kunazareti iya kugalilaya."¹²upano uyeesu amingila mnsali.amabhabhinga bhonse bhano bhali bhakugula nikukadya mnsali.aliawisidye utupanda abhantu bhano bhali bhakukabhula impiya nivisumbi ivyabhasuluzya ndibha. ¹³wabhuaneena, "eandikwe,insaali yane ikubha unsaali iya mapeelo,'eelo umwemu mwalichita lyabha uicheelo ilyabhanyang'anyi." ¹⁴abhapofu nibhakolofu bamamwidila mnsaali mnoalali. amabhapodya.¹⁵pano abhikolo abhamakuhani no bhandiki panobhalola amalele ganogachitika,nipano bhapulika abhanche bhakwangula bhati,"Hosana kwa mwana daudi,"bhalakalika.¹⁶bhamnena,wapulika chino bhakuvwanga abhantu bha? uyeesu wabhaneena,ee!mtachili msome,mmilomo iyabhanche bhache bhache bhano bhakonka mlinkumo idya kapanga? ¹⁷uyeesu amaleka amaya kubthania nikulala kukonyene.¹⁸umnabho panoalikuchinka mkaada, alilalinibwensa. ¹⁹aliabwine umti iaina ya mtiini mshenshe ni ndila. eelo atalola ichibhu chonse chonse kumti bhule amalola amafwa gamwenga, wabhuneena umti, "kutasha kubhe ni viyabho kumti bhuu ukufwa na kufwa,"upaponyene bhumanyala.²⁰pano abhahelekesi bhagalola gaago,bhatetebhala sana bhati?" ²¹uyeesu wabhaneena ati,"uvikolanyene nkumineena ndimwabha niimani bila choopo,mtaluchita echi chino chichitike kumtiini tupu,eelo mlubhuneena nante mwamba mti ipuka ukasumbwe kwipwani,'ivinoilubha vivyo. ²²chonse chonse chino mwalomba kusala, ndimwabha mkwamini, mlwabhilwa."²³pano uyeesu wafika mnsaali,abhikolo abhamakuhani ni abhikolo abhamabhanja bhamamyiila panoaliakulondosha bhammbudya,"ukubhukobhodi chii ukugachita ga?"²⁴uyeesunwabhaneena ati,"neenenyene nkumibhudya izwi limwi.ndimwamwaneena,neenenyene namamineena ukubhukobhodi chi nkuchita ga.²⁵ubhubatizo ubhwa kwa yohane-bhwali bhufumile pee,mwiyulu au kubhantu?"bhalibhudya bhakola kwa bhakola,bhati,' akutubhudya ati kuti mtali mmwamini?

²⁷upano bhamneena uyeesu bhati,"tutamanyile"wabhaneena lundi,"neene nsimineena ukubhukobhodi chi nkugachita ga.²⁸eelo mkwelengula chii? umntu umwi alali nibhana bhabhili. amaya kumwanà umwi amamneena ati,'mwanane, yanga ukalundike umlimo kuchalo icha mizabibu ²⁹elelo lii.'wele umwane amamneena ati taata uneene nsuya,' ndiakwikala ikala amakabhula amelengudi gakwe amaya kuchaalo. ³⁰nimntu wele amaya kumwane uwa bhabhili wamneena ati,'namaya taata, eelo ataya.³¹pali bha bhili oni unoalalinichipiliko kuli isii?bhavwanga bhati umwanche uwa kwanza,"uyeesu wabhaneena,abhatofya ikoti nibhalabha bhalumikolelela ukwingila mmbwene ubhwa kwa mlengiukumiluta umwemu.³³pulikishini ichikolano ichindi.kwalikuli umntu umwi,alalinichibhanga ichikulu icha nsi.alatagile imizabibu,amatwa ulukutu,amachita ni chombo ichakukamila idivai,amatwa nikapuungu abhali natee,amakodisha kubhatengedya mizabibu.amaya kunsi iyiindi.³⁵eelo abhalimi abhamizabibu bhamabhasola abhalundisi bhakwe, bhamuma umwi, bhammbulaga umwi, bhamuuma umwi ni mass. ³⁶nilundi, umsabha chaalo aliabhalagidye abhandi, abhandi ukuleka bhale abhakwanza, eelo abhalimi abhamizabibu bhabhachita ivibhe. ³⁷pano gafumila gaago amalagikidya umwana wakwe untone wane,'bhakumchindika umwana wane.'³⁸eelo abhalimi abhamizabibu panobhamnola umlumendo weld, bhalineena bhati,'eewe umpyani,idiini tummbuge chileka tulipyanike vii; ³⁹bhamamsola bhamasumba pande ni chalo icha mizabibu bhamammbulaga.⁴⁰bhule umsabha chalk icha mizabibu ndiwashawida,alubhachita bhule abhalimi abhamizabibu?"⁴²uyeesu wabhaneena ati,"mtachili msome amandiko,iwe linobhalibhalikanile bhakamata uliwe ikulu ilya lujelele.elilifumile kwa mwene,na ikutetebhadya paminso giitu?'⁴³uvikolanyene nkumineena,ubhwene ubhwa kwa mlengi bhulusoliwa kulimwemu bhalwabhilwa insi idinde iviyabho vyakwe. ⁴⁴wense wense unowawila iwe lilo akutamwa ivyingabivyinga.niwenolyamuwila limamsha.⁴⁵pano abhikolo abhamakuhani ni bhafalisayo pano bhapulika ichikolano chakwe,bhamanya ukuti akubhavwngila abhakola.

Chapter 22

¹uyeesu amanzya ukuvywanga nabho kuvikolano,ati,²ubhwene ubhwa mwiyulu bhukolaine ni mwene unoaliabhikile insipusho iyabhwinga ubhwa mwane.³wabhalagikidya abhatumwa bhakwe ukubhakaribisha nikubhabhilinga ukwida kunsipusho iya bhwinga,eelo bhatapafika.⁴umwene wabhatuma lundi abhatumwa abhandi,ati."bhaneene bhonse bhanobhabhilingilwe,lolini,natulanga ichulya.inzagamba ni ndama dyane insoga nafyulanga,chila chintu chili hange,idini mnsipusho iyabhwinga."⁵Eelo abhantu bhanobhali bhabhilingilwe bhatafika pabhwinga.bhamwi bhaya mvyalo vyabho,nibhandi mmagulilo gabho.⁶bhamwi bhabhasula abhatumwa abhakwa mwene bhanobhali bhatumilwe ni mwene nikubhabhulaga.⁷Eelo umwene walakalika.amatuma abhasilikali bhakwe,wabhabhulaga bhonse guano bhalibhaletelidye ulufu nikubhatekemedya ni mnilo.⁸Upano wabhaneena abhatumwa bhakwe,"ubhwenga bhuli hange,Eelo bhano bhabhilingilwe asibhafwai.⁹yangini mmapanda gandila,bhanenini chila mntu vino mkobhwile bhile kunsimpusho iya bhwinga bhu." ¹⁰Abhatumwa bhali bhayile kumapanda agandila mkukarbisha chila mntu unobhalibhammbwine mndila,abhasoga abhamyodo nibhabhi abhamyodo.ipaamba ilya bhidilidi lyazyula lyonse.¹¹Eelo pano umwene wingila panowabhalola abhidilidi,nayii amamlola umntu umwi unoalatakwite imyenda iyabhwinga ¹²umwene wammbudya,'mnwani,wakobhola ukwingila bhole paano Niku utakwita myenda iyabhwinga?' nimntu wedo atamnena chonse chonse.¹³upano umwene wabhaneena abhatumwa bhakwe,"mnyepini umntu we amabhoko ni muulu mkamsumbe pande mchanda,kunokuliamachuro nikusha mino.¹⁴vino bhanabhitilwe bhalinagala Eelo abhapagulwa ubhache."¹⁵Upano bhaamafalisayo bhamavubha chinsumu chonse chonse ukuti bhamleme kumazwi gakwe umkolanyene.¹⁶upano alabhatumile abhaheleksi bhabho pamwi ni mahrode.bhamneena uyeesu,''kalondo,tumanyile iyakuti uwewe takukobha,nichino ukulondosha uchino mlengi alengile.utalinabhupendeleo kumntu wense wense.¹⁷Tuneene,ukwelengula chii?bhule,uvisoga ukufumya ikoti kulisaizali au puu?"¹⁸Uyeesu waliwamanyanga ubhubhi bhwabho wabhaneena ati,"kuchii mkungedya mwe bhakalumany'a?¹⁹ndangidini ichenchete inomkulufumyanga ikoti."upano bhamamletela ichenchete.²⁰Uyeesu wabhabhudya,"ubhusyu ni kamanyikilo kaa ukakani?"²¹bhamneena bhati,"uvyakwakaizari.."upano uyeesu wabhaneena,mwabhilini ukaizari vino vimlengile nivino vimlengile umlengi mwabhilini umlengi."²²pano bhagapulika gaago bhatetebhala sana,nayii bhamamleka bhamaya idyabho.²³bhamasadukayo bhamwi bhali bhamwidile Uyeesu,bhali bhanobhakuvwanga bhati kusibhupanga kubhafwidu.bhammbudya,²⁴bhavwanga bhati,"kalondo,umusa alavwangile,ndiumntu wazumala atakwite bhana,ifwaile apyaniwe niwaluko umwi bhavyale abhana niwaluuko wedo.²⁵.palipali abhaluko saba.uwakwanza alasakila wafwa wabhatali nabhana.amalekela uwaluko lwakwe abhana.²⁶.niwaluko lwakwe uwindi amachita vivyonyene,niwabhutaatu amachita vivyonyene,yabhauvivyonyene mpaka wele uwasaba.²⁷. panobhachita vivyo bhonse wele umkota amafwa.²⁸Ulusiku ulwakupangatuka wedo umkota alubha umkota uwakwani kubhaluko bhabho saba?vino bhonse bhali bhamsakile."²⁹Eelo uyeesu wabhaneena ,"mkudovya vino mtamanyile maandiko nanti maka agakwamlengi.³⁰vino ukupangatuka,abhantu bhatakusaka nanti kusakwa.ibadala yakwe abhantu bhakulukabhuka bhabhakuti bhamalaika mwiyulu.³¹mkupangatuka mbafwidu,mtachili msome chino umlengi aliachivwangile kuli mwemu ati,³²Uneene unamlengi uwakwa brahimu,umlengi uwakwa isaka, umlengi ukwa yakobo? umlengi asimlengi uwabhafwidu,eelo umlengi uwabhapanga."

³⁴Eelo bhamasadukayo bhamabha nachele pali yeesu abhafalisayo pano bhagapulika gaago bhalikonkanya'a pamwi abhakola kwa bhakola,³⁶"Kalondo,uamri chi iyasharia unkulu ukuluta dyonse?"³⁷uyeesu wamneena,"ifwaile umnyomwe umwene kumodo bhwako bhonse,nikumasala gako gonse.³⁸eyii uli iamri inkulu na uliyakwanza.³⁹Niyabhubhili ikolaine niyiyonyene umnyomwe uwapihala lyako kuti vinoulinyomwile uwewe wamkola.⁴⁰Isharia dyonse nibhawilagu dikutegemea iamri dibhili dii.⁴¹Pano bhafalisayo piano halibut talk bhalikonkanidye pamwi,uyeesu wabhabhudya ibhudya.⁴²ati,"bhule!,mkwelengula chii kuli mtenga? umkola umwanani?"nabho bhamjibu bhati ,"umwana daudi."⁴³uyeesu wabhaneena,"kuchii daudi atali alinichoopo ni umlengi ati,umwene ati,⁴⁴Umwene wabhaneena umwene wane,"ikala kwibhoko lyane ilyakwilyilo,mpaka amakandi gaane gabhikwe mmakokola gaako."'?"⁴⁵Vino daudi akwita mtenga ati"umwene,"kubhula abhe umwene?"⁴⁶kutabha uwakumneena chonse chonse lundi,kunsi unoalammbudidye ibhudya lundi ukufuma ulusiku lulo nizaidi.

Chapter 23

¹Nayii amanzya ukuvwwnga no dale lyonse ilyabhantu nagala pamwi nibhahelekesi bhakwe.ati,²" Abhandiki ni bad alias to bhikalile ichisumbi icha kwa musa.³chonse chonse chino bhamineena nikumikomeledya,chichitini mkwangalila sana.mtamachita kuti bhakola ivibhi,abhakola bhakuvwanga ivintu vinobhandi bhavichite.⁴uvikolanyene,abhakola bhkobhwile ukunyepa imiligo iminwamu inobhatakobhwile ukusenda,chileka bhabhasendeshe abhandi ivinwamu vivyo.eelo abhakola bhatakobhola ukusenda.⁵ivintu vyabho vyonse,bhaiuchita Chileka bhalilangidye kubhantu.vinoabhakola bhakulupanula amadndiko gabho nikongedya ubhukulu ubhwa mapimbwe agamyenda yabho.⁶Abhakola bhanyomwa ukwikala mmambi idyansipusho nikwikala ivisumbi ivya kumbele ndibhali mnsali,⁷Nikulabhulwa kumchinsi mwigulilo,nikwitwa bhati "ubhakalondo" nibhantu.⁸Umwemu asimwa"bhakalondo,"vinomli ni kalondo umwi,umwemu bhonse umwabhaluuko.⁹atamamwita umntu wense wense pamsenya pa mti taata,vino mli ni taata umwinyene,nawe alimwiyulu.¹⁰mtasha mwitwe umwabha"kalondo,'vino mli ni kalondo umwinyene,uli mtenga.¹¹Unowikolo palimwemu ifwaile abhe umlindisi winu.¹²wense wense unoakulikudya wedo alwishwa.¹³Umpola dinu bhandiki pamwi nemu bhamafalisayo,bhakalumany'a! mkubhaneena abhantu mti kuli ubhwene ubhwa mwiyulu.nemu mtandi mkuyee kuko,mtakubhachita bhanobhakuya kuuko vivyo.¹⁴Mpola diinu bhandiki ni bhamafalisayo bhakalumany'a! vino mkubhamela bhamkanfwa").¹⁵Umpola dinu bhandiki ni bhamafalisayo,bhakalumany'a!mkulamba mmwambu ni pwani nikuya mkumchita umwi amyamini gano mkumlondosha,ndiwabha kuti mwemu,mmamchita lubhili amabha uwwmnilo kuti mwemu vinomli.¹⁶Umpola dinu bhayumbe bhapofu, bhanomkutaka,, wense wense unoakulapa kunsaali, asichintu.Eelo unoakulapa kudhahabu iya nsaali, anyefilwe mkulapa kwakwe. ¹⁷Mwee bhapofu bhazelele,uchine uchikulu ukuluta vyonse, udhahabu au insaali linolitudilwe hange kuli mlengi?¹⁸Ni, wense wense unoakulapa pachilobha, kunsi chimwi. umfwai unoakulapa kuvipeelo vyakwe, anyefilwe mkulapa kwakwe ¹⁹Mwee bhapofu, uchine uchikulu ukuluta ichindi, ivipeelo au ichilobha inoitudilwe hange ukubha uvipeelo vinovikufumiwa kuli mlengi?²⁰Uvikolanyene,unoakulapa kuchilobha akulapa ivintu vyonse. ²¹Unoakulapa kunsaali,akulapa kulililo nivinovilimkate. ²²Niwenoakulapa mwiyulu,akulapa pachisumbi icha kwa mlengi unoakwikala pachisumbi Chicago.²³Umpola dinu,bhandiki nibhafalisayo, bhakalumany'! vinomkufumya ivipeelo kwa bizali, umnaana ni mchicha, niku mkuleka ukwangalila ivintu ivinwamu ivya sharia-akaali, ukutetedya, ni imani. eega ifwaile mgachite, mtamagaleka agandi ukugachita. ²⁴Mwe bhayumbe bhapofu, bhanomkuyunga utuyongoli utuche tuche niku mkobhwile ukumela ingamia!²⁵Umpola dinu bhandiki ni bhafalisayo, bhakalumany'a! vino mkuswefya pande iya nkomesi nipande iyansayani, eelo pande asipaswefu nibhuntalyokwa. ²⁶Mwee bhafalisayo abhapofu, soki swefyini inkomensi mkate ni nsayani, chileka nilubhali ulwa pande nalonyene luswepe.²⁷Umpola dinu,abhandiki ni bhafalisayo, bhakalumany'a! vinomkolaine ni ndalo dino dipakilwe ichokaa, oulwapande vikuloleka uvisoga, eelo mkate mzile amafupa agabhafwidu nivyonse ibibhi. ²⁸Uvivyonyene, kubhanye pabhatu mkulilingidya kuti mtekanile, eelo mkate mzile bhukalilumany'a ni bhukandi.²⁹Umpola dinu,bhandiki ni bhafalisayo, bhakalumany'a!vinomkutwa indalo idyabhilagu nikulemba indalo idyabhantu abhakaali. ³⁰Umwemu mkutaka mti nditwalitwikale insiku idyakuli bhataata bhitu, tutali tuselegane pamwi ukwita ubhwazi ubhwa bhilagu. ³¹Mwalikomekesha mwabhakola iyakuti umwemu umwabhana bhabhale bhanobhali bhabhabhulaige abhilagu.³²Umwemu mkuzuzikidya ubhononi ubhwa kulibhataata bhinu. ³³Mwe bhana bhandoka, mlutyama bhule ukutengudwa kumnilo ubhwakufwa na kufwa?³⁴Uvikolanyene, lola, nkubhalagikidya kulimwemu abhilagu, abhantu abhamasala nibhutekanu, nibhandiki. bhamwi mlubhabhulaga nikubhachudya. nibhamwi mlubhafwampa mnsaali dinu nikubhabhinga ukufuma ikaada imwi ukuya iyiindi. ³⁵Chinochilifumila ukwinu ubhwazi ubhwachilabmntu uwakaali dinodyali ditike kumsenya, ukufuma ubhwazi ubhwakwa habili umntu uwa kalii mpaka ubhwazi ubhwakwa zakaria umwana Barakia, unomwalimbulaige pachilobha. ³⁶Uvikolanyene, nkumineena, lavi vyonse vilwidila imigana vyonse yii.³⁷Yelusalemu,Yelusalemu, unoukubhulaga abhilagu, nikubhatama ni mawe bhanobhakutumwa kuli wewe!ulunga nakonkany'a abhana pamwi kuti vino nyinankonko akukonkany'a utwana twakwe mmapapiko gakwe, eelo utabhela! ³⁸Lola, ikada yako isusubhaile. ³⁹Neene nkunkuneena, ukwanzidya pano nikwendelea utalundinga lundi, mpaka panowasha wavwanga uti,'untongwe yakwe unoaidile kuludina ulwakwa mwene.'''

Chapter 24

¹Pano yeesu amafuma mnsaali amaya idyakwe.abhahelekesi bhakwe bhamamuyile nikukumnangidya imaambi idya nsaali.²eelo alabhaneenile,"bhule,mtakuvilola vyonse vii?Uvikolanyene nkumineena,kunsi iwe linolilushalila piyulu ilya iwe ilindi gonse galupomolwa."³Pano alaikaile pamwamba ulwa mizeituni,abhahelekesi bhakwe bhamamuyila kubhufisa bhati,"tunene,ivintu vii vilufumila lusiku chii?ukamanyikilo chii akakwida kwako ni mpeleleko idya bhwelelo?"⁴uyeesu wabhaneena,"mmbe aminso umntu wense wense atasha abhalulungany'e.⁵vino abhantu nagala bhalwida kwidina lyane.bhaluvwanga bhati,'uneene unamtenga',bhalubhalulungany'a nagala.⁶Mlupilika isumo ni ntume idya isumo.mwangalile mtamoopa,ega galufumila;eelo impeleleko ditali.⁷Vino insi ilubhuka ikalwe ni nsi iyiindi,ni bhwene ni bhwene ubhundi.kulubha ni ndala ni mitetemeko idya nsi chila lubhali.⁸Eelo ega gonse umwanzo ubhwa mabhavi agakulihegula.⁹Upano bhalumifumya chileka bhamichudye nikumibhulaga.Nsi dyonse bhakumitubha kubhwela ubhwa ludina lwane. ¹⁰Upano abhantu nagala bhakulipikula nikulikana bhalulitubha abhakola kwa bhakola.¹¹Abhilagu nagala abhabhufe bhalufumila nikubhakobha abhingi.¹²Vino ubhubhi bhulubha nagala,ubhunyomwi ubhwabhantu nagala bhuludobha. ¹³Eelo unowavumilia mpaka pampeleleko,alufyushwa. ¹⁴Einjili iya bhwene ilulumbushwa kubhwelelo bhonse chila mntu alukomekesha ni nsi dyonse. Ulimpeleleko dyafika.¹⁵Uvikolanyene,ndimwasha mwalola chinochikuleteledya ubhononi,linolyali livwangilwe ni mwilagu Danieli limelila apasoga[unoakusoma amanye],¹⁶Upano bhanobhalubha bhali kuyuda bhaluchilimila mmyamba.¹⁷Niwene alipiyulu ni kapungu wkamambi atamika pansi ukusola chonse chonse chino chili mmambi yakwe,¹⁸aUnoalikuchalo atachinka mkusola ichidwalo chakwe.¹⁹Umpola dyabho bhano bhali nibhana nibhanobhakonsha mnsiku didyo! ²⁰Lombini insiku idyakuchilima kwinu itashaibhe ukumpepo,itasha ulusiku ulwa sabato.²¹Vinokulubha ni kutavya ukukulu,ukufuma ukulengwa ukwabhwelelo mpaka isaayi,italufumila lundi,.²²ndiinsiku dii ditali dipimpwe nkusi unoalakululwe.eelo kubwela ubhwa bha tenga,insiku didyo diloipimpwa.²³Ndimntu wense wense wamineena'Lola,umtenga alipano!au,'umtenga alikule'mtamamini amazwi gabho.²⁴vino ivigilishani ivyabhufe ni bhilagu nagala abhabhufe bhalwida nikulangidya akamanyikilo ni malele,chileka bhabhalulungany'e ndi ikobholike nante bhatenga.²⁵Lolini,angalalini Pano gonse gaago gatali gafumile.²⁶Uvikolanyene,ndibhamineena bhati,"umtenga alikukapaale.Au 'Lola,Ali mmambi,'mtamamini amazwi gakwe gaago.²⁷Kuti vino inkubha ikuwa pansi ukufuma kubhufumilo ubhwa idubha nikukodya mpaka kubhwilikilo ubhwa idubha,uvino ilubha ukwida ukwa mwana uwa mntu.²⁸Ponse ponse pano palichala,Upano bhakampa bhakukonkana.²⁹Eelo pano ulutavi ulwa nsiku dile lwafika,idubha lilubha uchanda,umwedi bhutalukodya ichenge chakwe,intongwa diluwa ukufuma mwiyulu,nimaka agamwiyuulu galutelenta.³⁰Upano akamanyikilo akamwana uwa mntu iluloleka ukufuma mwiyulu,nichila kafumo bhalususubhala.bhalomlola umwana wa mntu akwida nimalunde mwiyulu kumaka agakumchindika umkulu.³¹Alubhatuma bhamalaika bhakwe kwizwi ukulu nitalumbeta,nabho bhalukonkana pamwi abhatenga bhakwe ukufuma chila lubhali ulwansi,ukufuma kumwisho mpaka mmoja ubhwa mwiyulu mpaka uwindi.³²Lilangikirini ukufuma kumti umtini.pano itambi likutula nikufumya amafwa,mmanyile iyakuti ichisenya chikusungioa.³³Uvivyonyene,ifwaile ndimwalola ivintu kuti vivyo,mmanye ukuti yasungila,apimpi ni mzigo.³⁴Uvikolanyene nkumineena,umgana bhuu bhutaluputa,mpaka vyonse kusha vifumile.³⁵Iyuulu ni nsi viluputa,eelo amazwi gaane gataluputa puu.³⁶Eelo kunsi unoamanyile ulusiku wala insa,nanti bhamalaika abhamwiyuulu,nanti mwana,unoamanyile utaata wengwa.³⁷Kuti vino yalili kuli nuhu,uvinoilubha ukwida umwana uwamntu. ³⁸Pano ubhubhi bhwali bhutali bhufumile insiku didyo bhali bhakulya nikunw'a bhali bhaousaka pamwi nikusakwa mpaka ulusiku lule luno nuhu alaaingile msafina, ³⁹Bhatali bhamanyile chonse chonse mpaka amafuliko gida gabhasenda bhonse -uvino ikubha ukwida ukwa mwana uwa mntu.⁴⁰Upano abhantu bhabhili bhalibha bhali kuchalo-umwi alusoliwa uwindi alulekwa.⁴¹Abhakota bhabhili bhalubha bhakusha pamwi-umwi alusoliwa umwialulekwa.⁴²Uvivyo, mlyangalile vinomtamanyile ulusiku chii inoalwida umwene winu.⁴³Eelo mmanye iyakuti, ndiumsabha mambi alamanye iyakuti umwivi alaide, atalale ni mambi yakwe abhivi bhatali bhingile. ⁴⁴Uvivyo, ifwailemmbi hange, vino umwana wa mntu alwida insaa inoitamanyike⁴⁵Oni umwaminifu palimwemu,umtumwa uwamasala, unoumwene wakwe amwabhile nivyonse ivyapakada yakwe, abhabhile iviliwa ivifwai? ⁴⁶Ali ni ntongwe mlundisi wedo,unoumwene kwakwe alumdana akugachita gaago. ⁴⁷Uvikolanyene nkumineena iyakuti umwene wakwe alummbika piyuulu chila chintu chino chilipiyulu yakwe.⁴⁸Eelo umtumwa umbi wavwanga mmodo bhakwe ati,'umwene wane wadimba,'⁴⁹Amanzya ukubhuma abhatumwa bhakwe,amalya ni kunw'a ivikodi,⁵⁰Umwene uwabhatumwa bhabho alwida ulusiku lunolutamanyike,ninsaa inoitamanyike.⁵¹Umwene wakwe alumputula ivibhabhi vibhili nikumbika ulubhali ulwa kalumany'a,kunokulubha ukulila nikusha mino.

Chapter 25

¹Upano ubhwene ubhwa mwiyuulu bhukulaini no bhanamwali ikumi bhanobhalibhasodile amakodyo nikuya mkumsungana unyina bhwinga.²abhandi bhasanu bhaliubhazelele nibhandi bhasanu bhaliubhachenjedu.³Abhana mwali abhazelele panobhali bhasodile amakodyo gabho,bhatali bhasodile amafuta gonse gonse.⁴Eelo bhamwanamwali abhamasala bhali bhasodile ivyakutulila amafuta pamwi ni makodyo gabho.⁵Pano uise bhwinga wadimba ukufika,bhonse bhamanzya ukupunila bhamalala nagoo.⁶Eelo pano yafika ubhusiku pakate bhamapulika ichangwa,'Lola,uise bhwinga! fumini pande mkamsungane.'⁷Upano bhale abhana mwali bhamalamka bhonse bhamakodya amakodyo gabho.⁸Bhale abhazelele bhamabhanena bhale abhachenjedu,'Mtwabhile vichee amafuta ginu vino amakodyo gitu gakudima.'⁹Upano bhali abhachenjedu abhabhaneena bhati,'Vino gasitutosha utwensu nemu,yangini kubhasuluzya mafuta mkakale gamwi'¹⁰Pano bhaya kuuko mkukala,uise bhwinga amafika,bhano bhali bhali hange pansipusho iyo bhamaya nawe,nimzigo bhumayalilwa.¹¹Upano bhale abhanawali abhande panobhafika bhataka bhati,'Mwene,mwene,tuyulile.'¹²,'Ee wabhaneena ati,uvikolanyene nkumineena,uneene ntamimanyile.'¹³Uvivyo angalelini,vino mtamanyile ulusiku wala insa.¹⁴Ikolaine nimntu unoalakunyomwa aye lwendo ukuya insi iyiindi.alabhitile abhalundisivbhakwe wabhabhila ubutofi bhwakwe.¹⁵Alapele umwi italanta disanu,niwindi italanta dibhili,niwindi wampa italanta imwi.chila mntu bhalibhamwabile kuti vino akwibhwile,niwele umntu amanzya ulwendo lwakwe.¹⁶Ukalakala wele unobhali bhamwabhile italanta disanu amaya mkutulidya,dimavyala idinde italanta disanu.¹⁷Niweno alabhilwe italanta dibhili nawenyene uvivyonyene,wavyadya ididnde italanta dibhili.¹⁸Eelo umdya unoalabhilwe italanta imwi,amaya idyakwe,amapola ilina pansi,nikuipolela pansi italanta iya kwa mwene wakwe.¹⁹Pano wikala insiku nagala,umwene wabho amachika amikala nabho chilaka bhabhazye pamwi.²⁰Umdya wele unoalabhilwe italanta disanu alalesile nieinde italanta disanu,wavwanga ati,'Mwene,walungabhile italanta disanu.Lola,nongededya nidinde disanu.'²¹Umwene wakwe alamneenile,' Hongera,mdya msoga vino uwamwaminifu!wabha uwamwaminifu kuvintu vichee.namakwabhila ivintu vyonse ivya mbwene bwane.ingila mbuzangu ubhwa kwa mwene wako.'²²Umdya unoalabhilwe italanta dibhili alaidile wamneena ati,' Mwene,walungabhile italanta dibhili.Lola,navyadya napata italanta idinde dibhili,'²³Umwene wakwe wamneena ati, ,'Hongera,mdya msoga mwaminifu! wabhauwemwaminifu kuvintu vichee.Nkukwabhile ubhukobhodi ubhwa vyonse vino ndinavyo.Ingila mmbuzangu ubhwa kwa mwene wako.'²⁴Upano umdya unoalabhilwe italanta imwi alaidile nikumneena Umwene wakwe ati,Mwene,manyile ukuti uwewe wakalipa.ukudabha pano utatagile,ukukumbula pano utaluseketile.²⁵Uneene nalinalinoopa sana italanta yako namaifisa mwivu.Lola,iyakwawewe ilipaano.'²⁶Eelo umwene wakwe wamneena ati,'We mtumwa mmbi uwa mvila,walumanyile uti nkudabha pano ntatagile nikukumbula pano ntaseketile.²⁷Yaali uvisoga ukubhabhila impiya abhantu Abha benki,nalinjisole impiya yane yonse nifidia kumwi.²⁸Uvivyo mpokini italanta iyo mwabhilini umtumwa uno alinitalanta ikumi.²⁹Uno akwite chonse chonse alongidiwe ni vinde.Eelo unoatakwite chonse chonse, nanti vichee alupokwa.³⁰Msumbilini pande mchanda umtumwa wedo uno asimfwaai,kunokuliukulila nikusha amino.'³¹Pano umwana wa mntu wida nibhuchindikwa bhwakwe,pamwi ni bhamalaika,upano alwikala pachisumbi ichabhuchindikwa.³²Abhantu abhansi dyonse Khalil in kana ukwakwe,alubhapagula abhantu,kuti vino umchemi akupagula infwele ni mbudi.³³aludibhika infwele kwibhoko ilyakwilyilo,eelo imbudi aludibhika kwibhoko ilya kwimanso.³⁴Upano umwene alubhaneena bhale abhakwibhoko ilyakwilyilo ati,'idini,bhano mumilwe impemba ni taata wane,bhupyanini ubhwene bhunobhubhikilwe hange ukufuma ukubhikwa ulujelele ubhwa bhwelelo.³⁵Vino nalindi ni ndala mwangabhila ichiliwa;naliunamwidilidi mwansungana;³⁶Nali ntadwite,mwandwika imyenda;Nali unamlwile mwansunga;pano nali ndi mkafeno mwalimwida mwandola,'³⁷Upano abhantu abhakaali bhalumneena bhati,'Mwene, opee panotwlitukubhwine uli ni ndala,twakwabhila ichiliwa?Au pano waliulinimsala twakwabhila amandi wanyw'a?³⁸Upee pano wali uwemwidilidi, twakusungana?Au pano waliuliubhudula twakudwika imyenda? ³⁹Upee pano waliuwamlwile,au opee pano waliulimkafeno,twida mkukulola?⁴⁰Upano umwene alubhaneena ati,'uvikolanyene nkumineena,vino mmbachitile abha bhachee alabha,mwalimnchetile umwene,'⁴¹Upano alubhaneena bhale bhano bhali ibhoko ilya kwimanso,' Bhukini paano,bhanomtiipilwe ingilini mniilo ubhwakufwa na kufwa bhunoabhikilwe hange ulyogo ni bhamalaika bhakwe,⁴²Vino nalindi ndala mtangabhila ichiliwa;Nalindi ni msala mtalimngabhile amandi agakunyw'a;⁴³Bali unamwidililidi eelo mtali msunganile;nalindi ubhudula mtali mngabhile imyenda iyakudwala; nali unamlwile ni mkafeno,eelo mtansunga.'⁴⁴Upano nibhakolanyene bhalomneena bhati,' Mwene, opee pano ulinimsala,au uwamwidilidi,au ulibhudula,au uwamlwile,au ulimkafeno,tutakwadwa?⁴⁵Upano alubhaneena ati,vino mtali mmbachitila abhache alabha uvino mtali mnchitile uneene,'⁴⁶Ebha bhakutongomlwa ukufwa na kufwa eelo abhakaali bhakuya kubhupanga ubhwakufwa na kufwa."

Chapter 26

¹Pano uyeesu wamala ukuvwanga amazwi gaago,wabhaneena abhahelekesi bhakwe,²"didyapuuta insiku dibhili kulubha insipusho iya pasaka,nimwana wamntu alufumiwa amapeelo atempe."³pano abhikolo abhamakuhani ni bhikolo bhataatu bhakomengana pamwi pano akwikala uwikolo uwabhamakuhani ,unoalakwitwa Ukayafa.⁴kuchapamwi bhamapulikana ukumnema uyeesu kubhufisa bhammbulage.⁵Vinobhalibhavwangile bhati,"litachitika lii mnsiku idya nsipusho,litida lifumile isumo pabhantu bha."⁶Pano uyeesu alali kubethania kukaada iyakwa simoni umkoma,⁷pano aliwalyololanga pameza,umkota umwi alaidile wabha asendile impela iya mafuta amanunkeledu agathamani inkulu,alagapungulwile pamtwe bhwakwe.⁸Eelo pano abhahelekesi bhakwe bhalola vivyo,bhalibhatuvile bhataka bhati,"uyachi ihasara yii?amafuta ga galigakadidiwe kumpiya nagala bhabhilwe abhapina."¹⁰Eelo uyeesu pano wamanya lii,wabhaneena,"kuchii mkumwamadya umkota wee?vinoachisile kuli neene uchisoga,¹¹Abhapiina mlinabho chila lusiku eelo uneene ntali neemu insiku dyonse.¹²Vino ampungululile amafuta ga kumtele bhwane,achisile vivyo kubhwela ubhwa ndaalo yane.¹³Uvikolanyene nkumineena,ponse ponse pano amazwi gaa galumbushwa kubhwelelo bhonse,echi chinowachita umkota wee chiluvwangilwa mkungidukila."¹⁴Upano umwi mlibhale ikumi nibhabhili,unoakwitwa Uyuda Uiskariote,alaiye kubhikolo abhamakuhani¹⁵nikuvwanga ati,"mngabhila chi ndinamtyuka?"bhamampimila uyuuda iviputwa amakumi gatatu agampiya.¹⁶Ukufuma paapo amavubha ifwasi iyakumtyuka.¹⁷Nanti pano yafika ulusiku lino ulwa vibhu vino vitasasile,abhahelekesi bhalibhayile kuli yesu bhati,"unyomwile tukobhikile pee uilyile ipasaka?"¹⁸wabhaneena,ati Yangini mkaada kumntu umwi mneenini mti,ukalondo akuvwanga vii,"Umda bhwane bhwasungilanga namaitimidya ipasaka pamwi ni abhahelekesi bhwane mmambi yako.""¹⁹Abhahelekesi bhali bhachisile kuti vino uyeesu alabhalagikidye,bhalibhikile ichiliwa icha ipasaka.²⁰Pano yafika umgolo,alaikadile alye ichiliwa pamwi ni abhahelekesi bhakwe ikumi ni bhabhil.²¹Panobhalibhakulya ichiliwa,alavwangile,"uvikolanyene nkumineena palimwemu umwi akunyuka."²²chabhabhabha sana,chila wedo amanzya ukummbudya,"bhule,asineene,Mwene?"²³Wabhaneena,"unoakwingidya ibhoko akusonda pamwi neene unoakuntyuka.²⁴Umwana uwamntu akubhuka,vinoalumvilwe gaago.eelo mpola dyakwe unoakumtyuka umwana wa mntu! Yatiifwaile umnti kuti wedo atalavyalwe."²⁵Uyuda,unoakumtyuka wavwanga ati,"bhule!,Uneene kalondo?"uyeesu wamneena,"lilo ulivwangile uwewe wamkola."Pano bhalibhakulya ichiliwa,uyeesu amasola ichibhu,amuma impemba,amamenyula.wabhabhila abhahelekesi bhakwe ati," solini,mlye.ebhu umtele bhwane."²⁷Amasola inkomesi amasamalidya,amabhabhili wavwwnga ati,"solini mnyw'ele bhonse.²⁸ebhu ubhwazi ubhwa ilagano lyane,bhunobhkwitika kubhwela ubwabhantu nagala mkubhatetedya ubhononi.²⁹Eelo nkumineena ntalunyw'a lundi iviyabho ivya zabibu bhu,mpaka pano nashananwa pamwi nemu kubhwene ubhwa kwa taata."³⁰Panobhamala ukwimba ulwimbo,bhalibhafumile bhaya kumwamba ubhwa mizeitun.³¹Upano uyeesu wabhaneena,"ubhusiku bhuu umwabhonse mmalikumpa kubhwela bhwane,vino iandikwe,ndumuma umchemiuwa uwa idale ilyanfwele bhaldobhenkana.³²Eelo pano napangatuka ndumikolelela ukuya kugalilaya."³³Eelo upetelo alamneenile,"nanti bonse bhakukana kubhwela ubhwa vintu vii,uneene ntalukukana."³⁴Uyeesu wabhaneena,"uvikolanyene nkumineena,ubhusiku bhu pano umkolwe ataliatangile lutata."³⁵Upetelo wamneena ati,"nanti panoundafwa ndi hange ukufwa pamwi newe,nsikukana,"abhahelekesi bhonse bhavwanga vivyonyene.³⁶Upano uyeesu amayanabho mpaka pamwi panopakwitwa Ugethsemane wabhaneena abhahelekesi bhakwe," ikalini paano njenkalombe ." ³⁷Amabhasola upetelo nibhana bhabhili abhakwa zebedayo amanzya akwamala mmodo.³⁸upano wabhaneena ati,"Umoodo bhwane bhukubhabha sana,nkululo ulufu.shalini paano mcheshe pamwi neene."³⁹Amaya pambele vichee,amawa mkabhadu,"taata wane,ndikobholike,inkomensi yii ntamainyw'ela. asikuti vino nyomwile uneene,eelo kuti vino unyomwile uwewe wamkola.⁴⁰Amaya kubhahelekesi adani bhalaile utulo,wamneena upetelo,"kuchi mtati mwakobhola ukuchesha pamwi neene nanti isaa limwi?⁴¹'cheshini mlombe mtida mwingile mntyo.umoodo bhulihange,eelo umtele bhutakwite maka."⁴²Waya nilwabhubhili mkulomba,ati,"Taata wane,ndiitakobholike ukutyega inkomensi yii ndi hange ukinyw'ela inkomesi yii,ndifwaile gatimile ga."⁴³wachinka lundi adanile bhalaile utulo,aminso gabho galigabhanga umwanwamu.⁴⁴Upano amabhaleka Amaya idyakwe.walomba lutatu wavywanga galenyene.⁴⁵Upano uyeesu waya kubhahelekesi bhakwe wabhaneena,"mtalimlaile?Lolini,insaa yasungilanga,umwana uwamntu akutyukwa mmabhoko agabhononi.

⁴⁷Pano alatali akuvwanga,Uyuda umwi uwa bhalebikumi ni bhabhili,idale ilyabhantu nagala limafika palimkola lye halide I like kubhikolo abhamakuhani nibhikolo abhabhantu.⁴⁸unoalakumtyuka uyeesu waliwabhaneenanga eis hara,wavwanga ati,"unonammyompa wedo ulimkola.mnemini."⁴⁹Alaidile kwa uyeesu wavwanga ati,"wamlabhula,kalondo!"a!ammyompa.⁵⁰Uyeesu wamneena ati."Upano bhamida,amamtambululila ibhoko uyeesu,bhamamnema.⁵¹Lola umntu umwi unobhalibhali pamwi ni yeesu,alatambulwile ibhoko lyakwe,wasomola ulupanga lwakwe,wamuuma umtumwa uwabhikolo abhamakuhani,amamputula itwi lyakwe ⁵²Upano Uyeesu amamneena ati,chincha ulupanga lwako panoufumidye,vino bhonse bhonse bhano bhakuchindila ulupanga bhalufwa kulupanga lulonyene.⁵³mkuti ntandi mwite utaata uwa mwiyuulu andetele abhasilikale ukuluta ikumi ni bhabhili bhamalaika?⁵⁴Amaandiko gali gatimidwe bhule ivii uvino amandiiko ifwaile gatimidwe,evii vinoifwaile ifumile?"⁵⁵Upano Uyeesu amalineena idale," bhule!mwida ni muundu ni tupini mkundema kuti unamwivi? chila lusiku nalindi mnsaali nabhankulondosha,mtalimwandema!⁵⁶Ega gafumile chileka amaandiko agabhilagu gatimile."Upano abhahelekesi bhakwe bhamamleke bhamachilima.⁵⁷Bhano bhali bhamlemile Uyeesu bhalibhamtwite kwa kayafa,ukuhani umkulu,abhandiki ni bhazee bhali bhakonkananga pamwi.⁵⁸Eelo upetelo alamnondile kunsidi pataali vichee mpaka mlukutu mwa kuhani umkulu.alaikaile mkate pamwi nibhanobhakulinda alole chino chikufumila.⁵⁹Upano abhikolo abhamakuhani pamwi ni bhanja lyonse bhalibhakuvubha ichinsumu ichabhufe kuli yesu,chileka bhammbulage.⁶⁰Abhakomekesha lilo bhalibhafumile nagala,eelo bhatalola ichinsumu chonse chonse.Eelo abhakomekesha bhabhili bhamalifumidya ⁶¹nikuvwanga ati,"Nkobhwile ukuwisha insaali iya kwa mlengi nikuyitwa Ku insiku ditaatu."'⁶²Ukuhani mkuu alaimilile wammbudya,"utakobhwile ukujibu?alabha bhakukomekesha ubhufe?"'⁶³Eelo Uyeesu wabha alinachele.ukuhani mkuu wamneena ati,"kuti vino umlengi akwikala,nkukuneena tune ene,uwewe ndi uwamtnga,umwana uwa kwa mlengu."⁶⁴Uyeesu wamneena,"uwewe uwamkolanyene uvwangile vivyo.Eelo nkukuneena,ukufuma insaayi ukumlola umwana wa mntu aikaile ibhoko ilyakwilyilo ilya maka,pano aidile mmalunde agamwiyulu."⁶⁵Upano uwikolo uwa makuhani alatandwile imyenda yakwe nikuvwanga ati,"wadovya!bhule, tukuvubha ubhukomekesha ubhwa chi lundi?Lola,mwapulika vinowadovya. ⁶⁶bhule!mkwelengula chi? bhamneena bhati,"afwaaile ulufu."⁶⁷Bhali bhamswelile amate kuminso nikumuma ingumi,bhamuuma amakofi nimabhoko gabho,⁶⁸nikuvwanga ati,"Tulagwile,uwemtenga.oni wakufwampa?"⁶⁹Isaa iyo upetelo alaikaile pande ni lukutu,ni mtumwa umkota alamuyilile ati,"uwewe waliulipamwi ni yeesu uwa kugalilaya."⁷⁰Eelo alakanile pabhantu ati,ntamanyile chino akuvwanga."⁷¹Pano waya pande ni mzigo,umtumwa umwi alammbwine wamneena bhatibhali paano,"umntu wedoaalipamwi ni yeesu uwa kunazareti."⁷²Wamkana mkulapa,"ati uneene ntammanyile umntu wee."⁷³Upaapo na paapo,bhanobhali bhimilile apimpi,bhamaya kwa petelo,"uvikolanyene ewe alipamwi nawe,nanti mvwanga yakwe ikulangidya." ⁷⁴upano alanzidye ukutiipa nikulapa,"ati uneene ntammanyile umntubwe,"nayee umkolwe amatangila.⁷⁵Upano upetelo widukila amazwi ganoalanenilwe no yeesu," umkolwe panoatali atangile lutaatu."

Chapter 27

¹Pano umnabho bhwafika,abhikolo abhamakuhani pamwi no bhazee abhabhantu kuchapamwi amavywanga chileka bhammbulage uyeesu.²Bhamnyepa,bhamlondosha,bhamtwala mpaka kwa pilato.³Pano uyuuda,unoalamtyukile,walola vinovuyeesu watengudwanga,upano chammbabha wamachincha iviputwa ivya machenchete amakumi gatataatu aga mpiya kuwikolo umwi uwamakuhani no bhazee,

⁵Amasola vile impiya amasumba pansi mnsaali,amaya idyakwe amalikulika umkolanyene.⁶Umwi uwikolo uwa makuhani amasola amachenchete wavwanga ati," asivisoga ukubhika impiya dii mchibhango,vino uyabhwazi ."⁷Bhalibhavwanga kuchapamwi impiya ile bhailundikila ukukalila ichalo icha ndalo abhidilidi.⁸kuvivyo ichalo chicho chikwitwa,"uchalo ichabwazi mpaka ulono luu.⁹Izwi lilolyali livwangilwe no mwilagu Uyeremia lyatimila,liti," bhalibhasodile ivipande ivyamachenchete,inoabhanyaisraeli kubhwela bhwakwe,¹⁰bhalibhailundikila mkukalila ichalo chicho icha ndalo,kuti vino umwene alatakile."¹¹Upano uyeesu amimilila paliwali,uliwali wammbudya ati,"bhule!uwewe uwamwene uwabhayahudi,"wamneena ati uwewe ukuvywanga vivyo." ¹²Eelo panobhambudya abhikolo abhamakuhani ni bhazee,atabhaneena chonse chonse.¹³Upano upilato wamneena,"utapulika vino ukutengudwa?"¹⁴Eelo atamneena chonse chonse,uliwali watetebhala saana.¹⁵Chila nsimpusho aliukafumo kabho ukumsapulila chila mtengudwa umwi unoasodiilwe no daale,¹⁶Paapo palipali umtengudwa umwi upamanti unoalakwitwa ubaraba.¹⁷Panobhalibhakonkananga pamwi,Upilato wabhabhudya ati,"oni mkunyomwa tumuyulile pali labha bhabhili?"Ubaraba au uyeesu uno akwitwa umtenga?"¹⁸Vinoalamanyile ukuti bhamnemile kumpola dyabho tuupu.¹⁹Pano alaikaile pachisumbi chakwe ichakutengudya,Upano umkayi wakwe amamtumila izwi ati,"utamamchita chonse chonse umntu wedo unoatakwite bhubhe bhonse bhonse.Ubhusiku ubhwalelo namalanga kutulo kubhwela bhwakwe."²⁰Upano abhikolo abhamakuhani no bhazee bhabhukomeledya idale bhamnekelele ubaraba,bhammbulage Uyeesu.²¹Uliwali wabhabhudya,"pabhabhili bha mnekelele one kuli mwemu?"bhavwanga,"ubaraba."²²Upilato wabhaneena,"mchitile chii uyeesu unoakwitwa umtenga?"idale lyonse bhamneena bhati "mhenyeshe"²³Nimkola wavwanga ati,"kuchi,ubhunoni chi bhunoachisile umntu wee?" Eelo bhalibhangwile kuchapamwi,"mhenyeshe."²⁴Pano Upilato panowalola iyakuti atandi achite chonse chonse,bhamanzya ukumlyomela,Upano Upilato alasodile amandi amafulala mmabhoko palibhakola,wavwanga ati,"uneene ntakwite bhononi kumntu unoasimononi.eli lichitini mwebhakolanyene."²⁵Abhantu bhonse bhavwanga bhati,"Ubhwazi bhwakwe bhubhi kuliswensu ni bhana bhitu."²⁶Upano amabhasapulila baraba,Nanti vivyo alamkopile imikobha Upano amabhabhila yeesu ukuya kumachulo.²⁷Upano abhasilikale abhabhikolo bhamamsola mpaka kupaitorio ni daale nagala ilyabhasilikale bhamakonkana.²⁸bhamdula imyenda dyakwe bhamdwika inkaznu imbesu.²⁹Upano bhamachita ichikofila ichamimvwa bhamamdwika kumtwe bhwakwe,bhamamtulila inonge kwibhoko lyakwe ilyakwilyilo.bhalebhamsukamile nikumwedya,bhati,"mwapola,mwene was bhayahudi?"³⁰Bhamswila amate,bhamasola inonge bhamamuma pamtwe.³¹Panobhatalibhakumchitila umwala,bhamduula inkanzu dyakwe,bhamamlondosha mkumtenfya.³²Pano bhafuma pande umntu umwi unoaliafumile kukirene unoalakwitwa usimoni,unobhalibhamkomelidye bhaye pamwi nawe chileka asende umsalaba bhwakwe.³³panobhafika pamwipanopakwitwa upagoligota,uli," pakapanga akamtwe."³⁴bhalibhampaile esiki inoisalegainwe ninyongo anwe.Eloo panowayedya,takakobhola ukunwa.³⁵Panobhamala ukumtenfya,bhankana imyenda yakwe bhadyumila ikula.³⁶bhikala nikwanzya ukumnola.³⁷Piyuulu pamtwe bhwakwe bhamambikila amazwi agakutengudya ganogaligakusomeka," Ewe uyeesu,umwene uwabhayahudi."³⁸Abhatofya makoti bhabhili bhalibhakutempa pamwi nawe,umwi ulubhali ulwa kwilyilo lyakwe niwindi kwilyilo ilya kwimanso.³⁹bhanobhalibhakupita pandile yiile bhalibhamchitila umwala bhabhabhakusukunsha imitwe dyabho ⁴⁰Nikuvywanga bhati,"ukuvubha uwonone insaali yiitu uitwe kunsiku ditaatu,lifyushe wamkola! ndiuwemwana uwakwamlengi,ika pansi ukufuma pamsalaba!"⁴¹Uvivyonyene abhikolo abhamakuhani bhalibhakumsula,pamwi nibhandiki nibhazee bhavwanga bhati,⁴²" Alakulwile abhande eelo atakobhwile ukulikulula umkola.umkola umwene uwabhayahudi.aike pansi ukufuma pamsalaba,panotukumwamini.⁴³ Alikumtegemea.leka umlengi wakwe amkulule ndanyomwile,vinoalatakile ati,'uneeneunamwana uwakamlengi ."'⁴⁴Bhalibhakumtenfya pamwi nibhatofya makoti pamwi nawe bhabhabhakuvwanga amazwi agakasudi.⁴⁵Ukwanzidya isaa sita mlinyenye kwalikwabha ichanda insi yonse mpaka isaa tisa.⁴⁷Abhantu bhamwi bhanobhalibhimilile pale bhalibhapulike,bhataka bhati,"Umntu we akwibhidya mwilagu Eliya."Upaponyene umwi amachilima ukuya mkusola isifongo amazuzya ivyakunyw'a ivikali,amavibhika pamti piyulu wampa wanw'a.⁴⁹Nibhanobhalibhashalile bhavwanga bhati," Mnekini wengwa,lekini tulule ndi mwilagu Elia akwida amkulule."⁵⁰Upano Uyeesu walila kwizwi ikulu amaputuka omodo⁵¹Lola, ichenda icha mnsaali chalepuka ivibhanga vibhili ukufuma piyuulu mpaka pansi.insi yatetema nimyamba dyatanduka ivibhanga.⁵²Upano indaalo nagala dyakupuka,nimitele nagala idyabhaswepa bhanobhalibhalaile utulo bhalibhapangatwishwe.⁵³Bhalibhafumile mndaalo panowapangatuka umkola,bhalibhingile mkaada insoga,bhaloleka nibhantu nagala.⁵⁴Upano bhale bhaakida pamwi nibhanobhalibhakumlola Uyeesu bhalibhabhwine umtetemeko pamwi niganogaligakufumila,bhalibhopa sana bhavwanga bhati,"Uvikolanyene ewe wali umwana uwakamlengi."⁵⁵Kwlikulinibhakota nagala ukufuma kugalilaya chileka wamlundikile bhabhali kulwapataali bhabhabhakulola.⁵⁶Palipali Mariamu Umagidarena,Umariamu unyina yakobo ni yosefu,ninyina ilyabhana zebedayo⁵⁷Pano umgolo bhwafika,alaidile umntu umwi ukufuma kuarimathayo,unoalakwitwa Uyusufu,nawenyene wali umhelekesi wakwe ni yeesu.⁵⁸Walaile kuli pilato walomba umlambo ubhwakwa yeesu.Upilato waliwalagikidya bhamwabhile umlambo.⁵⁹Uyusufu alasodile umlambo wabhupombeledya nimyenda imisoga,⁶⁰amabhulambalika mndalo yakwe impya linoalchongile pamwamba.Upanowalipiliminsha iwe ikulu lyakupika pamzigo ubhwa ndalo amaya idyakwe.⁶¹Umatiamu Umagidalena ni mariamu uwindi bhali bhali paale,bhikaile bhabha bhakulola indalo.⁶²Iyolo Lyakwe ulusiku lunolulondelile abhikolo abhamakuhani ni bhamafalisayo bhalibhakonkanile pamwi kwa pilato.⁶³Bhamneena bhati,"Mwene,pano. wele umfe panowaliumpanga,alavwangile,'ndisiku ditatu dyaputa alupangatuka lundi.'⁶⁴Yatifwaile indalo yii iyangalilwe mpaka insiku ditatu.ndiasivivyo abhahelekesi bhakwe bhandida abhahelekesi bhakwe bhamwibhe nikuvwanga kubhantu bhati,' wapangatukanga kubhafwidu.'Nibhufe ubhwamwisho bhulubha ubhubhi ukuluta ubhwa mwanzo."⁶⁵Upano upilato wabhaneena ati"dolini abhangalidi.yangini mkapachite natee vinomkobhwile."⁶⁶Upanobhalibhayile mkuchita indalo natee,iwe lyumililwe umhuli nikubhikwa abhangalidi.

Chapter 28

¹Pano umgolo bhwafika ulusiku ulwa sabato,pano idubha lyaya pakamntu wele ulusiku ulwa kwanza ulwa juma,Umariamu magidlena,niwele Umariamu uwindi bhalibhidile mkulola indalo.²kwalikufumile umtetemeko ubhukulu,vino umalaika uwa kwa mwene alaikile walipiliminsha iwe linolyalilikupikwe pandalo,upano amalikalila.³Ubhusyu bhakwe bhwalibhuli kuti chenge,nimyenda yakwe umiswefu kuti seluji.⁴Bhale abhangalidi bhalibhoopa nikubha kuti bhafwidu.⁵Wele umalaika wabhatalambulila bhale abhakota ati," mtamoopa vino manyile ukuti mkumvubha uyeesu,unobhamhenyeshidye.⁶asipenepo apaano,eelo wapangatukanga kutivino alaminenile.idini mpalole pano umwene atalalile.⁷chambidini yangi mkabhaneene abhahelekesi bhakwe,'wapangatukanga ukufuma kubhafwidu,loli wamikolelelanga kugalilaya.kuuko ukunomlumlola.'lolini uneene nkumineena."⁸Bhale abhakota bhalibhabhukile pale pandalo kalakala bhabhabhakopa nibhuzangu nagala,bhachilima ukuya mkubhaneena abhahelekesi bhakwe.⁹Lola Uyeesu wakomengana nabho nikuvwanga ati,"Mwapola."Bhale abhakota bhalibhidile bhalemnema amuulu gakwe, bhampeela.¹⁰Upano Uyeesu wabhaneena,"mtamoopa,yangini mkabhabhaneene abhaluko lwane bhakolele Kugalilaya. kuuko ukuno tululolana.¹¹Pano bhale abhakota panobhalibhayile,upanoabhangalidi bhamwi abhandalo balibhayile mkubhaneena abhikolo abhamakuhani chilla chintu chinochalichifumile.¹²Pano bhamakuhani panobhalibhakomengana ni bhazee bhapulikana impola imwi bhafumya amachenchete nagala kubhasilikale bhale ¹³Wabhaneena"bhanenini abhandi ukuti,'abhahelekesi bhakwe bhakidile ubhusiku bhabhwibha umlambo panotwali tulaile."¹⁴Ndiwamanya lii uliwali,tukumkobha nikutishidya amashaka gone."¹⁵Upano bhale abhasilikale abhasola dile impiya bhachita vinobhanenilwe.Amazwi gas gamasebhela kubhayahudi uvino ilivivyo mpaka insayii.¹⁶Eelo bhalo abhahelekesi ikumi ni umwi bhali bhayile kugalilaya,kumwamba bhuno alialagidwe.

¹⁸Uyeesu Pano wabhadana wabhaneena ati,"Nabhilwe ubhukobhodi ubhwa pamsenya ni mwiyulu.¹⁹Eelo yangini mkabhachite abhantu abha nsi dyonse bhabhe abhahelekesi.Bhabatzyini kuludina lwane ni kumoodo swepa.²⁰Bhalondoshini Ukubhuchindika,Lola,Uneene ndepamwi nemu,mpaka pampeleleko ubhwa bhwelelo.

Galatians

Chapter 1

¹Uneene unapaolo umtumwa. unene asinamtumwa ukufuma kubhantu, eelo ukupitila kuliyeesu umtenga no mlengi utata unoaliampangatwishe ukufuma kubhafwidu. ²kuchapamwi nibhaluko lwane, nkwandikila insali idya kugalatia.³Ineema ibhe nemu nibhutekanu bhunobhukufuma kwa mlengi utaata no mwene yeesu umtenga, ⁴unoalialifumidye umkola kubhononi bhwitu chileka atukulule mmabhi ga, kubhunyomwi ubhwakwataata witu. ⁵kulimkola kubhe ubhuchindikwa ukufwa na kufwa.⁶Mkuntetebhadya et mkugalukila amazwi agandi kalala. nkutetebhala ukuti mkugalukila apatali mkumneka unoaliamyisile kuneema iya kwa mtenga. ⁷kunsi amazwi amasoga agandi, eelo kuli abhantu bhamwi nibhano bhakukabhula izwi isoga ilyakwa mtenga.⁸Ello nanti utwensu au bhamalaika ukufuma mwiyulu, akumilumbushidya ukwinu amazwi agandi, atiipwe. ⁹kuti vino nalimvwangile ukufuma pachabha nkuvwanga lundi," ndikuli umntu amazwi kuti ganomwalimgapulike, atiipwe." ¹⁰insayi nkuvubha ukukomekesha abhantu au umlengi? nkuvubha ukuti mzange mwe bhantu? ntali nkwedya ukuti mzange abhantu bhonsr, unene asinemdya uwakwa mtenga.¹¹Bhaluko, nkunyomwa mmanye ukuti amazwi ganonalindumbushidye gatafumile kubhantu. ¹²ntalisunganile ukufuma kubhantu, ntali ndangikidwe. eelo yaliukubhukupulwa ubhwa yeesu umtenga ukwane.¹³mpilike mngikalo dyane idyakunsidi kudini iya chiyahudi, vino nalinkuchudya insaali iya kwa mlengi nikuyitekemedya. ¹⁴nalinkuilondela visoga idini iyachiyahudi ukulusha abhaluko lwane nagala abhayahudi. naliunewakatampa sana mkafumo akakabhataata bhane.¹⁵Eelo umlengi mkonyomwa kwakwe aliansoodile unene ukufuma mnda iyakwa Mayer. aliangitile mkunyomwa kwakwe ¹⁶ukumfumidya umwane ukwane, chileka mlumbushe umkola kubhantu bhano bhatanyile mlengi. ntalimvuvile ubhuyangu ubhwa mtele no bhwazi ¹⁷ntalininile ukuya kuyelusalemu kulibhale bhanobhali bhali ubhatumwa panonalinsipo. ibadàla yakwe nalinaya kubhuarabuni nibadala yakwe wachinka kudamesiki.¹⁸piano yaputa imyaka itatu naminila ukuya kuyerusalemu, mkumtembelela ukefa, nikala nawe insiku amakumi gasanu. ¹⁹kukontalimbwine abhatumwa abhande nalimbwine yakobo, uwalukolwakwe ni mwene. ²⁰Lola, kulimlengi, ntakukobha kulichile chino nandike.²¹upano nayampaka kumikoa iya Kushamu nikilikia. ²²ntalimanyike kunsaali dile idyachiyahudi ganogaligali kulimtenga uyeesu, ²³bhalibhakupulikanga tupu, "unoaliakutuchudya eelo akulumbusha ubhutekanu bhunoaliakubhonona." ²⁴bhalibhakumkumya umlengi kubwela bhwane.

Chapter 2

¹panoyaputa imyaka amakumi no gane nalinjile Lynde outer usable my pamwi no baelenaba. namsola ni Tito twaya nawe. ²nalinjile vino umlengi alialilangidye ukwene. nalinkoledidye ukulumbusha amazwi aga injili kubhantu bhonse. (eelo nalimvwangile kubhuvisa kulibhale bhano Bali have angular bhati ubhayuumbe abhakapanga). nalinchisile vii ukukomekesha ukuti ntalinkuchilima, au nalinchilime chaka.³nanti Tito, unoaltwalitulipamwi nawe, wali umuyunani, aliakomelidwe ukuchentulwa. ⁴eli lyalelifumile vinoabhaluko abhabhufe bhalibhidile kubhuvisa mkubhudikidya ubhutekanu bhunobhwalibhufumile kuli mtenga uyeesu. walibhanyomwile tubhe utwabhatumwa abha sharia. ⁵tutali tubhapulikishe nanti vichee, chileka einjili iyakapanga itakabhulwa.⁶bhano bhali ubhayuumbe bhatali bhachangie chonse chonse ukwane. chonse chonse chinobhali bhakuchita chitali uchamaana ukwane. umlengi atakubhela ukulinyomwelela ukwa bhantu. ⁷ibadala yakwe, bhalibhambwine nkobhwile ukulumbusha einjili kubhonse bhano bhatachentwilwe. yaliilikuti petelo alumbushe einjili kubhanobhachentwilwe. ⁸vino umlengi, unoaliachisile imilimo kuli petelo kubhutumwa kubhanobhachentwilwe, aliachisile imilimo ukwane kubhantu abha nsi nagala.⁹piano uyakobo, ukefa, no yohane, bhanobhali bhamanyike ukuti ubhano bhali bhatwile insaali, bhalibhamanyile eneema inonalinabhilwe unene, bhalibhatusunganile kuchapamwi unene ni belenaba. bhalibhachisile vi chileka tuye kubhantu abhamataifa, chileka bhaye kubhale bhano bhachentwilwe. ¹⁰bhalibhanyomwile tubhidukile abhapina. Nene nalinyomwile ukuchita vivyo¹¹pano kefa alaidile kʉantiokia, nalɨmkangʉkile apape vino aladovidye. ¹²pano abhantʉ nagala bhatida kʉlɨ yakobo, ʉkefa walɨ akalaile ʉkʉlya pamwi ni bhapagani. ello pano abhantʉ bhamwidɨla wabhʉka wabhaleka abhapagani. alakopa abhantʉ bhano bhakʉtahiliwa.¹³Nibhayahudi abandɨ bhalɨ bhapʉlɨkine ni kefa bhʉkalumany'a. ɨchɨbhɨ ni belenaba wambʉla ʉbhukalumany'a bhwabho. ¹⁴eelo pano nalola ɨyaikʉtɨ bhatakʉɨlemasha ɨinjɨlɨ ɨyakapanga, nalɨmnenile ʉkefa apapee,"ʉmwebhayahudi eelo mkwikala akafumo akabhapagani, ʉkʉtɨ mwɨkale ɨchɨyahudi kano ʉkalɨ kafumo kinu, kuchi mkuvubha abhantʉ abhamataifa bhabhe kʉtɨ bhayahudi?"¹⁵ʉtwensu ʉtwebhayahudi tome asitwebhantʉ abhamataifa abhamataifa abhononi" ¹⁶ʉmanye ɨyakʉtɨ kʉnsi ʉnoakʉbhadɨdwe akalɨ kʉshalia. eelo akʉbhadɨdwa kuimani mkʉpɨtɨla kwa yeesu ʉmtenga. twalɨ twidile kwimaani kundɨla iykwa ɨyakwa yeesu ʉmtenga ʉkʉtɨ tʉbhadiwe akalɨ kwimaani kʉlɨ mtenga asikʉshalia. kʉnsi ʉmtele ʉbwakʉbhadiwa akalɨ kʉshalia.¹⁷eelo pano tʉkʉvʉbha mlengi atʉbadidye akalɨ kʉlɨ mtenga,twensu twabhakola ʉlɨ twabhononi,bhʉle ʉmtenga walɨ ʉmtʉmwa ʉwabhononi?, asivivyo pʉʉ!¹⁸eelo ndɨnategemea ʉkʉtunza ɨshalia,itegemeo liɨlo nalɨtɨshidye,nkʉlilangidya namkola ɨyakʉtɨ nkʉvunja ɨshalia.¹⁹kʉndɨla ɨyashalia nalɨnfwile,ifwaile nikale kʉbwela ʉbhwakamlengi.²⁰mpasile amachuulo pamwi ni mtenga. asinene lʉndɨ ʉnonkwikala, ʉmtenga ʉneakwikala pamwi nene. ingikalo dinonkwikala ʉkʉpɨtɨla ʉmtele bhwane nkwikala kwimani iyamwana ʉwakwamlengi, ʉnowalɨwalɨfumya kʉbhela ʉbhwakʉnyomwa ʉnene. ²¹asiyakʉtɨ nkʉyɨkana ɨntongwe iyakwa mlengi, ndɨkwalɨ kʉbhe akalɨ kʉndɨla iyashalia ʉmtenga alafwe ʉchaka.

Chapter 3

¹Bhagalatia bhazelele, ʉlinso chii lyabhononekela? bhʉle ʉyeesu ʉmtenga atalɨ achudile mwabhamkʉlola apapee? ²ʉnene nkʉvubha ndɨmanye elɨ kʉlɨ mwemu.mwalɨ msunganile. ʉmoodo swepa kʉshalia au vinomwalɨmpɨlike? ³bhule ʉmwemu ʉmwabhazelele vii? mwalɨ mwanzidye mkʉlondoshwa nimoodo swepa mmale kʉmtele?⁴bhʉle mwalɨ mchuudile chaka? ndɨuvikolanyene yale ʉchaka? ⁵ʉnoakʉfumya ʉmoodo sweepa kʉmaka akuchɨta kʉndɨla ɨya shalia au mkʉpʉlɨka pamwi ni imaani?⁶ʉbulahimu "alamwamini ʉmlengi wabhadiwa ʉwakaalɨ" ⁷ʉvinommanye ɨyakʉtɨ, bhano bhakwamini ʉbhana abhana bulahimu. ⁸amaandiko galigalagwile iyakʉtɨ ʉmlengi wabhabhazɨdya akaalɨ kwimani. ɨinjili yalɨ ɨlʉmbʉsidwe yanzidye kʉlɨ bulahamu:"kʉndɨla yako insɨ dyonse dilʉmwa ɨmpemba". ⁹chɨleka abhaimani bhʉmwe ɨmpemba pamwi ni bulahimu, ʉnoalalɨ niimani.¹⁰bhano bhakʉtegemea ɨshalia bhalɨ ni ntiipo. vinoiandikwe iyakʉtɨ" atipilwe ʉnoatakʉgalemasha gonse gano gandikwe mchɨtabu cha shalia ʉkʉchɨ gonse." ¹¹ʉmlengi atakʉmbazidye ʉmntʉ akalɨ kʉshalia,vino ʉwakalɨ akwikala kwimani". ¹²ɨshalia ɨtakʉfʉmɨla kwimani, ibadala yakwe"ʉnoakʉchɨta kʉchɨta kʉshalia"¹³ʉmlengi alatʉkʉlwile ʉtwensu ʉkʉfuma mntiimpo kʉndɨla iyashalia pano ʉmkola alɨ ʉntiimpo kʉbhwela bhwitʉ. Vino ɨandikwe, "a tip we wense weno akusamɨkwa kʉkamsonye. "¹⁴ɨchɨnsumu ʉyakʉtɨ, ɨmpemba dinoalalengilwe ʉbulahimu, dibhayɨɨle abhantʉ abhansɨ dyonse kʉbwela ʉbhwela ʉbhwa kwa yeesu ʉmtenga, chɨleka twabhɨlwe ʉmoodo swepa kʉndɨla iyaimani.¹⁵Nkʉvwanga kʉtɨ mntʉ bhalʉko lwane. mpaka abhachɨtɨle abhantʉ chɨnoalabhagile ichakapanga, kʉnsi unoakobhwile ʉkʉchefya au ʉkongedya. ¹⁶ahadi dii alavwangilwe ʉbaulahimu pamwi nimgana bhwakwe. Ditavwangilwe,"asikʉmigana nagala, kʉmgana bhwimwi, "kʉmgana bhwako, "ʉnoʉlɨ mtenga.¹⁷Eelo nkʉminena vii, ishalia yaleidile imyaka ɨmya dine nimakʉmi gatatu kʉnsidi, eelɨ lɨtakʉtɨsha ɨpʉlɨkano ilyakʉnsidi lɨnolyalye lɨbhɨkilwe ni mlengi. ¹⁸Ndɨbhupyani bhwalɨ bhwide kʉndɨla iyashalia, bhutalɨbhwide lʉnde kʉahadi. ʉmlengi alavifumidye chaka kʉndila ɨya ahadi.¹⁹kʉchii kʉli ishalia? yalɨyabhikwa kʉbhwela ʉbhwabhononi, mpaka ʉnoala ahidiwe ʉkʉfuma kʉmgana ʉbhwakwa buhimu abhidɨle abhantʉ bhano alabhshidi. Ishalia yale eidile mkʉkomeledya mkʉpɨtɨla malaika. ²⁰ʉchɨkwantemo akʉchɨta ʉkʉlʉta ʉmntʉ ʉmwi, eelo ʉmlengi alɨ ʉmwinyene.²¹iIshalia italɨpamwi ni ahadi iya kwa mlengi? asivivyo!ndɨ ɨshalia ifumidwe yalɨkobwile ʉkʉtwabhɨla ʉbhupanga, akaalɨ kalɨ kaloleke kʉndɨla iyashalia. ²²ibadala yakwe ilyandɨko lyanyepa vyonse kʉbhononi. Umlengi alachɨsile vii kʉbhwela ʉbwabhʉkʉlʉdi bhwɨtʉ kʉndɨla ɨya imani mkʉpɨtɨla yeesu ʉmtenga ɨloleke kʉlɨ bhano bhakʉmwamini bhano bhano bhakwamini.²³ eelo pano imani lyale lɨtalɨ lide ʉkʉpɨtɨla mtenga, twalɨ tʉnyefilwe ni sharia mpaka pano ʉbhʉkupʉlwa bhwida kʉndɨla ɨya imani. ²⁴ɨshalia ɨnowaliʉ ʉyumbe wɨtʉ mpaka pano ʉmtenga alaidile, chɨleka tʉbhe ʉtwebhakalɨɨ kwi mani. ²⁵vino imani yakida,tʉtalɨ lʉndɨ ni mwangalɨdi. ²⁶vino bhonse ʉmwebhana abha kwa mlengi ʉkʉpɨtɨla imani yesu ʉmtenga.²⁷Bhonse bhano mbatizidwe kʉlɨ mtenga mmdwite ʉmtenga. ²⁸kʉnsi myahudi nantɨ muyunani, ʉmtʉmwa wala ehuru, ʉmonsi nantɨ mkota, ʉmwemu ʉmwebhapamwi kʉlɨ mtenga. ²⁹ndɨmwemu ʉmwebhakwa mtenga, basi ʉmwebhamgana ʉbhwa kwa bulahimu, abhapyani bhano bhalɨbhalagilwe.

Chapter 4

¹nkʉtaka ntɨ ʉbhʉsoga ʉmpyani ʉmwana, atelakaine ni mtʉmwa, nante vino akʉsabha insabho dyonse. ²eelo, alɨ pansɨ ɨya bhangalɨdi nibhadhamini mpaka pano alabhɨkilwe ni taata wakwe.³vino nensu nyene, panotwalɨ ʉtwebhana tealɨ ʉtwebhatʉmwa kʉshalia ɨdya kʉbhwelelo. ⁴eelo pano bhwafika ʉmda ʉbhukolanyene, ʉmlengi alatʉmile mwane, ʉmvyalwa ʉwamkota kʉndɨla ɨya shalia ⁵alachɨsila ga chɨleka abhakʉlʉle bhano bhale pansɨ nishalia chɨleka tʉkolane nibhana.⁶vino ʉmwemu ʉmwebhana, ʉmlengi alamtʉmile ʉmoodo swepa ʉmwane mmyodo yɨɨtʉ ʉmoodo ʉnoakwɨtwa atɨ, "Abba, Baba." ⁷kʉchɨnsumu chɨ asiwamtʉmwa lʉndɨ ʉwa mwana. ndɨwe mwana ʉwampyani kʉndɨla ɨya kwa mlengi.⁸Nantɨ pano, mwalɨmtammanyile ʉmlengi, mwalɨ ʉmwebhatʉmwa kʉkafʉmo kano asimlengi ʉwakapanga, ⁹ndɨmwakammanya ʉmlengi nikʉmanyɨka ni mlengi, kʉchi mkʉchinka lʉndɨ kʉndɨla idyakʉnsidi idya bhʉgonywa dino asinsoga? bhule mkʉnyomwa ʉkʉbha ʉmwabhatʉmwa lʉndɨ?¹⁰mkʉngofya sana vino mkʉlemasha ɨnsikʉ amajira, ʉkʉsulama ʉkwa myedi ni myaka. ¹¹nkʉpa ʉkʉtɨ vino nalyamadya chaka.¹²nkʉmiyangʉla bhalʉko lwane ɨyakʉtɨ mbe kʉtɨ vino ndɨ, nantɨ vino ndɨ kʉtɨ vino mlɨ mtalɨ mndovidye. ¹³mwalɨ mmanyile ɨyakʉtɨ yalɨ ʉbhʉlwile ʉbhwa mtele nalɨ milʉmbʉshididye amazwi agakwa mlengi. ¹⁴nantɨ vino ɨhali yane ɨya mtele yalɨ yamibhika mntyo, mtalɨ mwa nsʉsʉla nantɨ kʉnkana. mwalɨ mwansʉngana kʉtɨ malaika abha kwa mlengi, kʉtɨ ʉlɨ nayeesu namkolanyene.¹⁵eelo sasa, ʉkʉzanga kwinu kʉlɨpee?vino nkʉkomekesha ɨyakʉtɨndɨkobholike, mwalɨmwipe aminso giinu mpe ʉnene. ¹⁶nabha ʉneadui winu vino nkʉminena agakapanga?¹⁷bhakʉmivubha kukatampa, askʉmasoga. bhakʉmipagula ʉnene nemu chɨleka mbalondele abhakola. ¹⁸ʉvisoga ʉkʉbha ni katampa kʉvintʉ ɨvisoga, asipano ndɨ apimpi nemu.¹⁹Bhana bhane bhache bhache, ndɨ nimabhavi kʉbhwela bhwinu mpa ʉmtenga alengwa ʉkwinu. ²⁰nyomwile ʉkwikala pamwi nemu nkabhule izwi lyane, vino ndɨ nimashaka nemu.²¹mnene, ʉmwemu bhano mkʉnyomwa ʉkʉbha pansɨ ni shalia, mtakʉpɨlɨka vino ɨshalia ɨkʉvwanga?²²vino iandikwe ɨtɨ ʉabulahamu alalɨ ni bhana abhachonsi bhabhɨlɨ, ʉmwi kʉlɨ wele ʉmkota ʉmtʉmwa niwɨndɨ kʉmkota uno alɨ hulu. ²³nantɨ vivyo, wele ʉmwana ʉwamtʉmwa alavilwe kʉndɨla ɨya mtele tʉpʉ, eelo wele ʉwa mkota alavilwe kʉndɨla iya kwahidiwa.²⁴ɨvintʉ vii ʉndavisobhola kʉchɨkolano, vino abhakota bha bhakolaine ni mapʉlɨkano gabhɨlɨ. lɨmwɨ ʉkʉfuma kʉmwamba sinai. kʉkʉvyalwa abhana bhano ʉbhatʉmwa ewe ʉlɨ hajiri. ²⁵ʉhajiri ʉlɨ mwamba sinai bhʉno bhulɨ kʉ Arabuni. Bhukʉkolekanwa ni yelusalemu ɨya lono, vino ʉmtʉmwa pamwi ni bhana bhakwe.²⁶Ndɨuvivyo eyelusalemu ɨnoɨlɨpɨyʉlʉ ʉhulu, ʉlɨ mayɨɨ witʉ. ²⁷vino ɨandikwe, ɨtɨ"zangini, mkota ʉno ʉwe tasa ʉnoutakʉvyala.alwa ngʉla kwizwi mkʉzanga, ʉnoutakʉvyala. Bhano ʉbhana mgʉmba bhalɨnagala, ʉkʉlʉta bhano bhasakilwe. "²⁸ʉmwebhana abhaahadi vino ʉmwebhana Isaka. ²⁹ʉnoalavilwe kʉndɨla ɨya mtele alamchudile wele ʉnoalavilwe kʉndɨla ɨya moodo. Ʉvino chɨlɨ³⁰Amaandɨko gakʉtaka bhule?"mtɨshini ʉmkota ʉmtʉmwa pamwi ni mwana ʉmonsu. Vino ʉmwana ʉmkota atandɨ apyane pamwi nimkota ʉwapakada. "³¹Ndɨ ʉvinochɨlɨ, bhalʉko lwane, ʉtwensʉ asitwebhana abhamkota ʉmtʉmwa, eelo ʉtwebhana abhapakada.

Chapter 5

¹ʉkʉbhwela bhu ʉmtenga walatʉtekanidye tʉlɨ natee. Vivyo, ɨmelɨlini akasikinti mwangalɨle mtamabha ʉmwebhatʉmwa lʉndɨ. ²Lola, ʉnene ʉne paolo, nkʉmineena ntɨ ndɨmwachɨntʉlwa, ʉntenga asʉmisupa kʉndɨla yonse yonse ɨle.³Lundɨ, nkʉmkomekesha chɨla ʉmonsi ʉnoatachɨntwɨlwe eti afwaile kʉshalia. ⁴mpagwilwe apataalɨ ni mtenga, ʉmwabhonse"bhano ʉmwebhakaalɨ. akaalɨ kalɨ pstaalɨ nemu.⁵kʉndɨla ɨya moodo swepa, kwi i mani tʉkʉdindɨla ɨchɨjimijimi ɨcha kaalɨ. ⁶kʉndɨla ɨya kwa yesu ʉmtenga ʉkʉchentʉkwa au bila kʉchentʉlwa kʉnsi maana yonse yonse. Ʉimani yengwa ɨno ɨkʉchɨta ʉmlɨmo kʉndɨla ɨya chɨnyomwi nyomwi ɨno ɨkʉmaanisha ɨchɨntʉ. ⁷mwalɨ mkʉchɨma visoga. oni walɨ wamilesha mtalonda ʉbhʉkweli? ⁸ʉbhʉshawishi ʉbhwa kʉgachɨta gaa bhutakufuma kʉle wele ʉnoalamwyesile ʉmwemu.⁹Ʉbhʉsasʉ bhʉchee bhʉndambʉkɨdya vyonse. ¹⁰ʉnene manyile ɨyakʉtɨ kʉle mlengi mtalwelengʉla kʉndɨla yonse yonse. wense wense wene wamihʉlʉgany'a alʉsenda ɨhukumu ɨya kwa mkola.Bhalʉko, ndɨntalɨ nkʉlʉmbʉsha ɨtohala, kʉchi ntalɨ nkʉchudwa? ndɨ ʉvinochɨlɨ chɨle chɨno chɨkʉkangɨdya ʉmsalaba chɨkononwa. ¹²Ʉmpola dyane ʉkʉtɨ bhale bhano bhakʉmichema ɨvibhe bhakʉlyononela abhakola.¹³Ʉmlengi amwesile ʉmwemu, bhalʉko, bhapakada. Eelo mtamabhʉchɨta ʉmtala bhwinu ʉlʉsaka lusaka kʉbhwela bhwa mtele. Chɨtini mkʉnyomwa mlɨchɨtɨle amasoga ʉmwebhakola. ¹⁴Vino ɨshalia yonse ikamilike kʉ yemwi;ninkola ʉyɨ"ʉmnyomwe ʉpihala lwako kʉtɨ wewe. "¹⁵eelo ndɨmwabha mkʉliluma nikʉlilya, lyangalɨlini ɨyakʉtɨ mtamalyonona mwebhakola kwa bhakola.¹⁶Nkʉvwanga ntɨ,yangini mkʉlyangalɨla sana, mtalʉtimidya ɨtamaa ya mtele. ¹⁷vino ʉmtele bhule ni tamaa ɨnkʉlʉ ʉkʉlʉta ʉmoodo, ni moodo bhule ni tamaa ʉkʉlʉta ʉmtele. Edi dikʉpankana ɨmwi niwachakwe. Chɨno chɨkʉchɨtɨka ʉchɨ ɨyakʉtɨ mtakʉchɨta evintʉ vino mnyomwile ʉkʉvichɨta. ¹⁸Eelo ndɨ ʉmwemu mkʉlondoshwa ni moodo swepa, mtakʉlondoshwa ni shalia.¹⁹vino vikʉfʉmɨla kʉmtele vikololeka navyo ʉlɨ vii ʉbhwa shelati, ʉbhʉchafu, ʉbhʉfisadi, ²⁰amapeelo agasanamu, ʉbhulodi, bhuyadui, amalwa, ʉhusuda, ʉkʉlakalɨka, ʉkʉlyana, ʉkʉpotana, idini ʉkwegʉnkana, ²¹ɨbhʉbha, ɨnkolwa, bhʉntalyokwa nivyonse vino vikolaine ni vivyo, nkʉmineena lyangalɨlini, bhano bhakʉchɨta ɨvintʉ kʉtɨ vivyo bhatalʉpyana ʉbhwene ʉbhwa kwa mlengi.²²Eelo ɨchɨyabho ɨcha moodo ʉbhʉnyomwi, ʉbhʉzangu, ɨamani, ʉbhuvumilivu, ʉbhʉkalimu, ʉbhʉntʉ ʉbhusoga, eimani, ²³ʉbhʉpombobhadu, ni kiasi. Nkʉsi ɨshalia kʉvintʉ kʉtɨ vivyo. ²⁴Bhale bhano bhakʉbhʉtenfya ʉmtele pamwi ni tamaa dyabho imbɨ.²⁵Ndɨvtwikala kʉmoodo, tʉpɨte kʉmoodo. ²⁶Tʉtamalikumya, tʉtamalipatɨka chɨla mntʉ niwachakwe, tʉtamalilolela ɨbhʉbha.

Chapter 6

¹Bhalʉko lwane, Ndɨʉnowalemwa kʉmabhɨ gakwe, bhano mlɨ nibhuchindɨkwa, mndamchincha meal kʉbhutekanu. M, mbe mkʉlyangalɨla mtamingɨla mntyo. ²mlisendela bhugonywa, ʉvino mkʉtɨmɨdya ɨshalia ɨya kwa yeesu ʉmtenga³Ndɨ kʉlɨ ʉnoakʉlilola ɨya kʉtɨ ʉmfwai nikʉ asimfwai, akʉlikobha ʉmkola. ⁴chɨla wedo afime ʉmlɨmo bhwakwe. Akubha alimanyile ʉmkola nyene, bila kʉlyelengany'a. ⁵chɨla mntʉ alʉsenda ʉmwanda bhwakwe ʉmkola.⁶ʉmwanafunzi amneene amasoga gonse ʉkalondo wakwe. ⁷ʉmlengi atakʉchɨtɨlwa ʉmwala. Chɨla chɨno akʉtaga ʉmntʉ, ʉchɨno alʉkʉmbʉla. ⁸chɨla wɨno akʉtaga ɨmbedu kʉkafumo akabhononi alʉkʉmbʉla ʉbhononi, eelo ʉno akʉtaga embedu kʉmoodo swepa, alʉkʉmbʉla ʉbhʉpanga ʉbhwa kʉfwa na kʉfwa ʉkʉfuma kʉlɨ moodo swepa.⁹Tʉtamakatala ʉkũchɨta ɨvisoga, tʉlʉkʉmbʉla kʉwakati ʉbhʉsoga ndɨtʉtafwa ʉmoodo. ¹⁰ʉvivyonyene, panotwabha nifwasi, tʉchɨte amasoga chɨla mntʉ. Tʉchɨte amasoga sana sana bhano bhalɨ mwimaani.¹¹lolini ʉbhukʉlʉ ʉbhwa ntʉme bhʉno nalɨmyandɨkile kwibhoko lyane namkola. ¹²Bhale bhano bhakʉchɨta amasoga mkʉlola ʉmtele ʉbhano bhakʉkomeledya mchentʉlwe. Bhakʉchɨta vivyo chɨleka bhatingila mmachulo agamsalaba ʉbhwa kwa mtenga. ¹³Nante bhano bhachentwilwe bhatakʉlemasha ɨshalia. Ibadala yakwe bhakʉvubha mchentʉlwe chɨleka bhalɨkʉmɨdye ɨmitele.¹⁴ɨtamafumɨla ndikumye eelo ndɨnalikumya kʉmsalaba ʉbhwa kwa mwene ʉmtenga. kʉbhwela bhwake ʉbhwelelo bhulɨ mmachuulo kʉlɨ nene nikʉbhwelelo bhonse. ¹⁵vino asichɨntʉ ʉkʉchentʉlwa ni kʉtokʉchentʉlwa. Ibadala yakwe ʉbhuvyadi ʉbhupya ʉvisoga sana. ¹⁶Bhonse bhano bhakwikala mlɨlaga, bhabhe natee kʉmwi ni rehema ɨbhe pamwi nabho, kʉmwi ni izilaeli ɨya kwa mlengi.¹⁷ʉkʉfuma insayii ʉmtʉ wense wense atamangamadya, vino nʉmilwe amasonye agakwa yesu ʉmtenga mtele bhwane. ¹⁸ɨntongwe idya kwa mwene yesu ʉmtenga ɨbhe pamwi ni myodo yiinu, bhalʉʉko lwane. Endita.

Philemon

Chapter 1

¹Upaolo umfungwa uwa kwa Yeesu kilisitu, ni waluko ni Timoteo kwa Filimoni, umnyomwi ni mnwani witu ni mdya kumilimo pamwi nensu, ²ni kuli Afia umziche witu, ni Arkipas umsilikale na chitu, ni kunsali yile yino ili umambi yako. ³Ichigongo chibhekwinu ni bhutekanu bhuno bhukufuma mlitata Mlengi ni kumwene Yeesu kilisitu.⁴Isaa yonse nkumsamalidya Mlengi. Nkukutaka mmapeelo gane. ⁵Napilika ubhunyomwi ni Iimani inoulinayo kulimwene Yeesu ni kubhagilishani bhonse. Nalumba kuchapamwi ulubhulumvi ubhwa iimani yinu kubhufanisi ⁶ni bhumanyi kuchila chintu ichisoga chili ikati yitu ni kilisitu. ⁷Vinondinibhuzangu kubhwela bhwa bhunyomwi bhwa mioodo iyabhagilishani yakabha ikutekaniwa newe waluko.⁸ Pamwi ni kuti ndinichijimi chonse kulikilisitu ukukukaladya uwewe ukuchita chile chino ukobhwile ukuchita,⁹kubhwela ubhwa bhumanyi badala yakwe nkukusunda unene uno na Paolo umzee ni lono unemfungwa kubhwela ubhwa kwa Yeesu kilisitu¹⁰Nkukusunda kulimwanane uOnesmo unemvile mvinyepo vyane. ¹¹Pamwi ni kuti pa nkolelo pali patakuyile, eelo isadi pakuyile uwewe nene. ¹²Namlangikidya uwamoodo bhwane ukuchinka ukwako. ¹³Mbwine walubhe ukalaile ukubhanene, chileka andundikile pano ndimkafeno kubhwela ubhwa Iinjili¹⁴Nantivivyo ntalinyomwile ukuchita ichintu chonsechonse ichisoga bila kukunena(kundusu). Nalinchisile vile chileka lyonse lyonse isoga litachitika vino nkukukalila, eelo vino wanyomwa wemkola ukuchita. ¹⁵Ndovi uvino waliakanidwe newe kumud, yali ilivivyo chikeka abhe newe kufwa na kufwa. ¹⁶Chileka atamabha umdya unoalibora ukuluta umdya kuliwaluko umnyomwi ukwane ni kuliwewe, kumtele ni kuliYeesu.¹⁷Vino ukunsolela unene une mshirika, msungane kutivino ungasunga unene, ¹⁸ndiwakudovyedya chonsechonse ama ukukulifya chonsechonse, ndifye unene. ¹⁹Unene unePaolo, nkukwandikila kwibhoko lyane nemkola: unene ndikulipa. Ntakutaka nti nkukulifya ingikalo dyako dyonse. ²⁰Waluko leka mpate ubhuzangu ubhwa kwa Yeesu ukufuma ukwako: bhudurudishe umoodo bhwane kulikilisitu.²¹Ndinabha ni Iimani ukuhusu ichipiliko chako, nkukwandikila ni kumanyile vino ukuchita ukuluta vile vinonkukulumba, ²²Isaa iyonyene tenganidya ishenge ilyabhidilidi kubhwela bhwane, vino ukutegemea amapeelo gako, nkukutemblela ulunone.²³uEpafra, umfungwa nachane kuliYeesu kilisitu akukulabhula, ²⁴kutivino akuchita uMaaluko,uAristarko, uDeema,uLuuka,abhalundiki pamwi nene, ²⁵Ichigongo ichakwaYeesu kilisitu vibhe pamwi ni moodo bhwako.Uvino chili

1 John

Chapter 1

¹ Chila chino chalichilipo ukufuma pachabha- chile chino twalichipulike, chino twalituchibhwine kuminso gitu, chile chino twalituchitontwime, ni mabhoko galemile-izwi ily a bhupanga. ² Ni bhupanga bhuno bhumanyike apa pee tubhubwine, ni kubhukomekesha, ni kubhalumbusidya ubhupanga ubhwa kufwa na kufwa, bhuno bhwali bhuli kuli Taata na bhwali bhumanyike ukwitu.³ Chila chino twalituchibhwine ni kuchipilika tukichilumbusha ukwinu, chileka mkobhole ukiliselegan'ya pamwi nensu, pamwi ni Taata ni Mwanawakwe uYeesu Kilisitu. ⁴ Tukubhaandikila alavi chileka ubhuzangu bhwitu bhubhe ubhutimilifu.⁵Edi ulimpola dino twalitulipilikishe ukufuma ni kubhalumbusidya: Umlegi ichenge ni mkate bhwakwe msichanda nanti vichee. ⁶Nditwataka tuti tulipamwi nawe tukupita mchanda, tukukobha na tutakuchita ivyakapanga. ⁷Nditwapita mchenge kuti vino umkola alimchenge, tukubha pamwi utwensu kwa twensu, ni bhwazi ubhwa kwa Yeesu kilisitu, umwane ituswefye ukufuma mmbazabi gonse.⁸ Nditwataka tuti tutakwite mazambi, tulikobha twebhakola,ni mmyiili yitu mnsi ubhukweli. ⁹ Nditwatubu amazmbi gitu, umkola umwaminifu wa kapanga akutetedya amazambi gitu mkutusyefya uhbononi bhonse.¹⁰ Nditwataka tuti tutakwite mazambi, tukumchita umkola umfe ni izwi lyakwe lisimo mwitu.

Chapter 2

¹ Bhanane bhanyomwa, nabhandikila ivintu chileka mtamachita amabhi. Ila umwi winu ndiwachita mabhi, tulinawe umtetedi uno alipamwi ni Taata, uYeesu Kilisitu- uno ali ni haki. ² Umkola umchindfki kumabhii gitu, na wala si kumabhi gitu nyene, bali kubhwelelo bhonse. ³ Kulili tumanyile iyakuti tummanyile umkola ndi twadikodya iamli dyakwe.⁴ Uno akutaka ati, "Ammanyile umlengi,"ila atakudilema iamli dyakwe, umfe, ni bhukola bhunsimo mkate umwakwe. ⁵ Lakini uno akulilema izwi lyakwe,hasa kumntu wele uno ubhunyomwi ubhwa kwa Mlengi bhutimilidwe.Kulili tumanyile iyakuti tulinawe. ⁶ Uno akutaka ati akwikala mli Mlengi afwaile umkolane alonde indila kuti dino Yeesu Kilisitu wali akupitila.⁷ Bhanyomwa ntakubhandikila umwemu iamli empya, bali iamli iyakale yino mwalimlinayo tangu umwanzo. Iaamli iya kale uizwi lino mwali mpulike. ⁸ Nanti vivyo nkubhandikila umwemu iamli empya, yino unkola kuli Kilisitu, vino ichanda chikuputa, ni chenge cha bhukweli chakanga.⁹ Uno akutaka ati ali kuchenge niku amtuvile uwaluko lwakwe alimchanda nanti lono. ¹⁰ Uno amnyomwilwe uwaluko lwakwe akwikwla mchenge na kunsi chino chikumtuvya. ¹¹ Ila uno atuvile uwaluko lwakwe alimchanda na akupita mchanda; Umkola atamanyile kuno ayile, vino ichanda chapofudye aminso gakwe.¹² Nkubhandikila umwemu, bhana bhanyomwiwa, mwakatetedwa amabhii ginu kubhwela ubhwa idina lyakwe. ¹³ Na bhandikila umwemu bhataata, vino mmanyile umkola ukufuma pacabha. Nabhandikila umwemu bhalumendo, vino mwakampota umbe. Nabhandikila umwemu, bhana abhacheche kuvino mmanyile uTaata. ¹⁴ Nabhandikila umwemu, bhataata, vino umanyile umkola kufuma pachabha. Mbandikile umwemu, bhalumendo vino mlinikantapa, ni zwi ilya kwa Mlengi likadile umwinu, na mwakampota wele umbii.¹⁵ Mtamabhunyomwa ubhwelelo, nanti gano gali kubhwelelo. Uno wanyomwa ubhwelelo ubhunyomwi ubhwa kumnyomwa uTaata bhunsimo umwakwe. ¹⁶ Chila chino chilimo mbwelelo- itamaa ya mtele, iya minso ni chisembo icha bhupanga-Taata atakuvifumya, vikufuma kubhwelelo. ¹⁷ Ubhwelelo ni tamaa dyakwe dikuputa.Ila uno akuchita impitiko dya kwa Mlengi,alwikala kufwa na kufwa.¹⁸ Bhanche bhachebhache unsiku idya kusilila. Kuti vino mpulike iya kuti mkanga kilisitu aidile, nanti lono abhakanga kilisitu bhidile, ku hali yee tumanyile iyakuti unsiku idya kusilila. ¹⁹ Walibhayile idyabho kufuma ukwitu, nanti vivyo bhali asibha kwitu.Ndibhali bhabhe ubhakwitu bhali bhashale nensu. Ila pano bhalibhayile idyabho, yalilangidye bhatali bhali kwitu.²⁰ Ila mwakatulilwa amafuta ni wele uMtakatifu,nemu bhonse muyimanyile ekweli. ²¹ Ntalimbandikile umwemu vino mtali mmanyile ikweli,ila myimanyile na kunsi bhufe ubwa yile kweli.²² Oni umfe ila wele uno akukana iyakuti uYeesu uKilisitu? Alawe umkana kilisitu, pale pano akumkana uTaata ni mwana. ²³ Kunsi uno angakana uMwana akabhe ni Taata. Wensewense uno akubhela uMwana ali ni Taata.²⁴ Kuti kubhwela bhwinu, chile chino mwali mpilike fuma pachabha leka chibhe mkate yinu. Ndichile chino mpulike chikwikala mkate umwinu, mkwikala mkate ya Mwana ni Taata. ²⁵ Ni yii uahadi yino atatupaile twensu: uhbupanga ubhwa kufwa na kufwa. ²⁶ Nabhandikila alaga umwemu kubhale bhano bhalibhabhakoledidye mkubhadovya.²⁷ Kubhwela bhwinu, gale amafuta gano mpokedile ukufuma ukwake gikaile mkate umwinu, na mtakuvubha umntu wensewense abhalangikidye. Ndi amafuta gakwe gakubhafundisha ivintu ivya bhukweli wala asibhufe, nanti vivyo gakabhalangidya ikalini mkate yakwe. ²⁸ Ni nsayi bhana bhanyomiwa, ikalini ukwake nanti pano wafumila tubhe ni bhujimi na kunsikulipilika insoni pakwida kwakwe. ²⁹ Ndi mmanyile eya kuti umkola ale ni haki, mmanyile kuti chila uno akuchita ihaki avilwe nawe.

Chapter 3

¹ Lolini ubhunyomwi chi bhuno tupilwe ni Taata, eya kuti tukwita utwe bhana abha kwa Mlengi, na ni viiuvino tuli. Kubhwela bhuu ubhwelelo bhutatumanyile kwa kuwa tutali tummanyile umkola. ² Bhanyomiwa ulono utwensu utwebhana abha kwa Mlengi, na itali imanyike vino chiubha. Tumanyile eyakuti uKilisitu pano aluloleka, tulukolana ni nawe, kwani tulumnola vino ali. ³ Na chila umwi uno ali ni bhujimi bhuu kuhusu ubhwakati bhuno bhwidile ukwakwe, akuliswefya kuti mkola vino umkola umsweefu.⁴ Chila mntu uno akalayile ukuchita ubhononi akonona esheria. Ezambi ubhononi ubhwa sheria. ⁵ Mmanyile uKilisitu alangidwe chileka atishe amazambi. Ni mkate umwakwe mnsi amazambi. ⁶ Kunsi nanti umwi uno akwikala umwakwe abhe akalaile ukuchita amazambi. Kunsi nanti umwi uno akudumu umazambi na wambwine au amanyile umkola.⁷ Bhana bhanyomwa, mtamabhela ukukobhwa ni mntu wensewense. Uno akuchita icha ehaki uwahaki, kuti vile uKilisitu vino uwa haki. ⁸ Uno akuchita amazambi uwa kwa lyogo, vino ulyogo umchita mazambi fuma pankolelo. Kubhwela bhuu uMwana wa Mlengi alangidwe kusudi aonone imilimo eya kwa lyogo.⁹ Wensewense uno avilwe ni Mlengi atakuchita amazamabi, vino imbedu ya Mlengi ukulwikala umwakwe. Atangi achite amazambi vino avilwe ni Mlengi. ¹⁰ Kuli lili bhana bha kwa Mlengi ni bhana abha kwa lyogo bhamanyike. Wensewense uno atakuchita chino asicha haki, asiwa kwa Mlengi,wala wele atangi amnyomwe awaluko lwakwe.¹¹ Edii ulimpola mpola yino mwalimpulike fuma kunkolelo, kuti tulinyomwe utwensu kwa twensu, ¹² asi kute Kaini uno wali umwononi na wali wali ambulige uwaluko lwakwe. Na kuchi wali ambulige? Kwa sababu amatendo gakwe gali umabhi, ni gale agawaluko lwakwe gali uga haki.¹³ Bhaluko lwane mtamashangaa, ndi ubhwelelo bhwabhatubha. ¹⁴ Tumanyile twakafuma mlufu ni kwingila ubhupanga, kubhwela bhuno tubhamanyile abhaluko. Wensewense uno atakwite bhunyomwi akwikala mlufu.¹⁵ Umntu wensewense uno amtuvile uwaluko lwakwe umbulagi. Na mmanyile eyakuti ubhupanga ubhwa kufwa na kufwa bhutakwikwila mbulagi.¹⁶ Kuli lili tumanyile uhbunyomwi, kubhwela ukilisitu wali abhufumidye ubhupanga bhwakwe kubhwela bhwitu. Nensu tukutakiwa tubhufumye ubhupanga mwitu kubhwela ubhwa bhaluko. ¹⁷ Ila uno ali vintu, na akumlinga uwaluko lwake uno akusita, lakini akukanga umoodo bhwakwe ubhw nkumbu kubhwela bhwakwe; je, ubhunyomwi ubhwa kwa Mlengi bhukwikala bhule umwakwe? ¹⁸ Bhana bhane, tutamanyomwa kumilomo wala kumazwi gamwenga bali mkuchita.¹⁹ Kuli lili tumanyile eyakuti utwensu tulimbhukweli, ni mioodo yitu ilimlimkola. ²⁰ Ndi mioodo yiitu ikutuhukumu, uMlegi umkulu kuliko imioodo yitu, na umkola amanyile vyonse. ²¹ Ndi mioodo itakutuhukumu, tulinibhujimi kwa Mlengi. ²² Ni chonsechonse chino tukulomba tukuchipokela ukufuma ukwakwe, kubhwela ubhwa kuti tudilemile iamli dyakwe ni kuchita gano aganyomilwe .²³ Na niyii uliamli yakwe-yakuti ikutupasa twamini idina ilya kwa Mwane uYeesu kilisitu ni kulinyomwa utwensu kwa twensu kuti vino wali atupile iamli yakwe. ²⁴ Uno akudyeshimu iamli dyakwe ukwikala ukwakwe, na uMlemgi akwikala umwakwe. Ni kubhwela bhuu tumanyile iyakuti akulwikala umwitu, kuli wele umoodo swepa uno wali atupile.

Chapter 4

¹ Bhanyomwi mtamabhela chila moodo, edyini imiyodo iyakuti difumine ni Mlengi, vino abhalangu nagala bhakufumila pabhwelelo. ² Kulili mwamammanya umoodo Mlengi-chila moodo bhuno bhukubhela bhuti uYeesu kilisitu aidile kumtele uyaMlengi, ³ na chila moodo bhuno bhukumbhela uYeesu asiya kwa Mlengi. Alabhu umoodo ubhwa kumkanga ukilisitu. Vino mpulike iyakuti idile, ni luno ilkubhwelelo.⁴ Umwemu umwebha kwa Mlengi, bhana bhanyomiwi, na mwakabhapota vino uno alimkate ino inkulu ukuluta no alipabhwelelo. ⁵ Bhabho ubhapabhwelelo, chileka chino bhakutaka uchakubhwelelo, ni bhwelelo bhukubhapulikisha. ⁶ Utwensu utwebha kwa Mlengi. Wele uno ammanyile uMlengi akutupilikisha utwensu. Wele uno atali na Mlengi atandi atupilikishe. Kulili tumanyile umoodo ubhwa bhukweli ni moodo ubhwa bhufe.⁷ Bhanyomiwa, tulinyomwe twensu,vino ubhunyomwi ubhwa kwa Mlengi, na chila uno anyomilwe avilwe ni Mengi na ammanyile Mlengi. ⁸ Wele uno atanyomilwe atammanyile Mlengi, ku vino mlengi ubhunyomwi.⁹ Kulii ubhunyomwi bhwa kwa Mlengi bhwali bhukupulwe ukwitu, iya kuti uMlengi ali alagidye mwane ntone pabhwelelo pano twikale kubhwelwa bhwake. ¹⁰ Kuli asiyakuti twalitumnyomwile uMlengi, ila umkola aliatunyomilwe ni kumlagidya umwane abhe umalipo agabhubhi bhwitu.¹¹ Bhanyomwiwa, ndu Mlengi atunyomilwe twensu, nensu tulinyomwe. ¹² Kunsi nanti umwi unowambwine uMlengi. Ndi twalinyomwa utwensu, uMlengi akwikwla mkate yitu ni chinyomwi chakwe chibhe mkate umwitu. ¹³ Kulili tumanyile iya kuti tukwikala mkate yakwe nawe mkate mwitu, kuvino wakatwabhila umoodo bhwakwe. ¹⁴ Tubhwine ni kushudia iyakuti uTaata amlagidye umwne umfyusha wa bhwelelo.¹⁵ Chila uno akubhela ati uYeesu umwana wa Mlengi, uMlengi akwikala mkate yakwe nawe mkate yakwa Mlengi. ¹⁶ Tumanyile nikubhela ubhunyomwi bhuno alinabho uMlengi ukwitu, uMlengi uchinyomwi, ni mkola akulukwila mkate ya bhunyomwi na akwila mkate yakwa Mlengi, ni Mlengi akwikwla ukwakwe¹⁷ Kuchinyomwi alalii lyakasila kati yitu, chileka tujime ulusku ulwa hukumu,vino umkola alivivyo, nensu uvino tuli pabhwelelo bhu. ¹⁸ Kunsi kusima mchinyomwi.Na ichinyomwi chilisumba umsimo pande, vino umsimo bhukululondekana ni hukumu.Ila wele uno akulopa atali akamike mbhunyomwi.¹⁹ Tukunyomwa kuvino Umlengi ale atunyomwile kwnza. ²⁰ Ndi umwi wataka, "Mnyomilwe umlengi"ila amtuvile uwaluko lwakwe, umfe. Kuvino uno atamnyommilwe uwaluko lwakwe uno akuloleka, atangi amnyomwe uMlengi uno atakuloleka. ²¹ Ni yii uli lyagi lino tulinanalyo kufuma kwake: Wensewense uno amnyomilwe Mlengi, ifaile anyomwe ni waluko lwakwe.

Chapter 5

¹ Wensewense uno akumwamini uYeesu ni kisitu avilwe ni Mlengi. Na wensewense uno amnyomilwe uno umkola afumile kwa Taata na abhanyomilwe na akubhanyomwanga abhana bhakwe. ² Kulili tumanyile tuti tubhanyomilwe abhana abha kwa Mlengi-- pano tukumnyomwa uMlengi ni kupulikisha iyamli dyakwe. ³ Evii uvino tumnyomwilwe uMlengi ni kudilema iyamli dyakwe impepedu .⁴ Kwa kuwa chila uno avilwe ni Mlengi akubhupota ubhwelelo. Ni bhuu ulibhukobhodi ubhwa kubhukobhola ubhwelelo, iyiimani yiitu. ⁵ Oni une abhuposile ubhwelelo? Uwele uno aminiye ukuti uYeesu uMwana Mlengi.⁶ Alawe unowaliadile kumandi ni bhwazi-uYeesu kilisitu. aTaliadile kumandi ila kumandi ni bhwazi. ⁷ Vino kulibhatatu bhano bhakukomekesha: ⁸ Umoodo, amandi ni bhwazi. Alabha bhatatu bhakupulikana amazwi.(Lemesha: Amazwi ga "Taata, Izwi,ni moodo swepa" gatakuloleka mvitabho ivyakale.⁹ Ndi tukusungana ubhukomekesha ubhwa bhantu ubhukomekeshi ubhwa Mlengi ubhukulu ukuluta bhubho. Ndiyabha kuti ubhukomekeshi bhwa mlengi obhuu- kuiti alinibhukomekeshi kwa Mwanawakwe. ¹⁰ Uno akumwamini uMwana wa Mlengi alinibhukomekeshi mkate yakwe mkola nyene. Na wense wense uno atakumwani uMlengi akumchita abhe omfe, vino atakwamini ubhukomekeshi bhuno bhulesilwe ni mwane.¹¹ Ni bhukomekeshi uli bhuu--ukute uMlengi wailiatupile ubhupanga ubha kufwa na kufwa,ni bhupanga bhuu bhulikumwane. ¹² Uno alinimwana alinibhupanga. Uno atakwite uMwana wa kwa Mlengi atakwite bhupanga.¹³ Nabhandikila alaga mgamanye chileka mlinibhupanga ubhwa kufwa na kufwa-- nemu bhano mkwamini kwidina ilya kwa Mwna Mlengi. ¹⁴ Ni bhuu ubhuli bhujimi bhuno tulinabho kuli Mlengi, iya kuti nditwapeela chonsechonse kuti vino ubhunyomwi bhwinu bhuli, utalupilika. ¹⁵ Ndi tumanyile tuti akutupilika chino tukumpela--tumanyile ukuti tukwite chino tukumpela.¹⁶ Ndi kuliuno akumbonela uwaluko lwake akumchitila ubhunoni ino asiya lufu ifwayile ampele uMlengi ni Mlengi alumwabhila ubhupanga. Nkuvwngile bhale bhano ubhunoni bhwabho asibhwa lufu-- Kuli bhononi ubhwa lufu--Ntakutaka nti efwaile ukupela kubhononi bhubho. ¹⁷ Bhukalyege bhonse ubhononi -- Ila kulibhononi bhuno asibhwalufu .¹⁸ Tumanyile tuti unavilwe ni Mlengi atakuchita bhononi.Unavilwe ni Mlengi akusungwa nawe, ni wele umbi atangi amvulashe. ¹⁹ Tumanyile tuti utwensu utwabha kwa Mlengi na tumanyile tuti ubhwelelo bhonse bhuli mbhwene bhwa mmbi.²⁰ Tumanyile iya kuti umwana uwakwa Mlengi widanga watwabhila ubhumanyi, ubhwa kuti tummanyile umkola na tulimo mkati yakwe umkola uno kweli, nanti mmli mwane uYeesu kilisitu.Umlengi wa kweli ni bhupanga kufwa. ²¹ Bhana abhanyomwi, litenkini ni vilubhi.

2 John

Chapter 1

¹Ukufuma kubhuzee ukuya kuwakachiteki untone ni bhanee, bhanenyomwile asi nene nengwa, ni bhonse bhanebhaimanyile kweli, ²ntakutaka nti kubhwela ubhwa bhwa bhukweli bhuno bhukwikala pamwi nensu ukufwa na kufwa. ³Intongwe, ichigongo, ubhutekanu vibhe pamwi nensu ukufuma kwa Mlengi uTaata ni kuli Yeesu kilisitu umwana wa ka Taata kuchinyomwi.⁴Nkuzanga sana namanyama abhana bhamwi bhakuya visoga, kuti vino twalitusunganile iamli kulitaata. ⁵Ni sayi nkukukomeledya wewe, wakachiteki, ntakukwandikila iamli ya lono, ila yile ino twalitulinayo pachabha, kuti tufwaile kulinyimwa twensu kwa twensu. Ni bhuu ulibhunyomwi, bhuno tubhulonzile kuchapamwi, kulingana ni amli yakwe. ⁶Alayii uli amli yiile, kuti yino yalifumile pachabha, kutikutakiwa kuya vivyo.⁷Vino abhafe bhingi bhali kubhwelelo, na bhatkubhela bhati uYeesu kilisitu waliaidile kumtele. Ewe ulimfe na akumkana ukilisitu. ⁸Lyangalilini mtida mdovye vino mwali mlundikile imilimo, chileka mpokelewe amalipo kamili.⁹Wense wense uno akalaile kunkolelo na atakudumu kwilagidyo ilya kwa kilisitu, atakwite Mlengi. Wense uno alimmalagidyo ali ni Taata ni Mwana kumwi. ¹⁰Ndi uno akwida ukwinu ataleta ilagi lii, mtamsungana mkada dyinu na kunsi kumlabhula. ¹¹Uno wamlabhula akusaleganwa mmabhi gakwe.¹²Ndini vintu na gala ivikukwandikila, na ntali nyomilwe uyaandika kukaratasi ni bhwino. Mbwine nide ukwinu ni mvwange nemu ichata kwa chata, chileka ubhuzangu bhuchitike kabisa. ¹³Abhana mziche winu untone akubhalabhula.

3 John

Chapter 1

¹Umzee, kuli Gayo umnyomwi, unomnyomilwe kuchikolane. ²Mnyomwa, nkukupelela ufanikiwe ku mambo gonse ni kubha ni bhupanga, kuti vino umoodo bhwako bhukufanikiwa. ³Maana vino nali ndini bhuzangu pano bhalibhanenile ni bhaluko bhano bhalibhidile ni kufumya ubhukomekesha kubhukweli bhwako kuti vino ukupela mmbhukweli.⁴Ntali na bhuzangu ukuluta bhuu, mkupilika iyakuti abhanane bhakupita ubhukweli.⁵Mnyomiwa, uno ukupilka mbhulolofu pano ukabhalundikila abhhaluko ni bhidilidi, ⁶bhano bhakufumya ubhukomekesha bhwa bhunyomwi bhwako kunkolelo ya nsali. Ukuchita visoga ukubhatulilidya mmadila gabho kunamna ino iya kumlesha uMlengi. ⁷Vino ubhwela bhwa idina, bhali bhaile nanti kusola ichintu chonsechonse ukufuma bhantu bhanse. ⁸Alavi, tubhapokele abhantu elabha, chileka tubhe twebhatumami nachabho kubhwela bhwa kweli.⁹Nalinandikile ikonkano ijambo limwi, ila uDiotrofe uno anyomilwe ukubha uwakunkolelo pakate yabho, atakutubhela utwens. ¹⁰Vivyo, nanyi nida ndwidukila inchitiko dyakwe dino akudichita, vino akutaka amazwi amabhi kunsidi nensu. Ataridhike ni nchitiko dii, umkolanyene atakubhapokela abhaluko. Nanti kubhakan'uya abhande wanobhakutamani kubhakaribisha bhabho abhaluko ni kubhabhinga bhafume pi konkano.¹¹Mnyomiwa, utamalonda ichibhii, ila ulonde chino uchisoga.Wele uno akuchita amasoga uwakwa Mlengi; ni wele uno akuchita amabhi atalichili amlole Mlengi. ¹²uDemetrio wakakomekeshwa ni bhonse ubhukweli nyene. Nensu nyene utwabhakomekeshi, na umanyile iyakuti ubhukomekeshi bhwitu ubhwa kweli.¹³Ndi mambo nagala agakukwandikila ila ntanyomilwe ukukwandikila kukalamu ni bhino. ¹⁴Ila nkuvubha nkulole katempo kachee, tupale visoga mkulitontoma. Ubhutekanu bhube newe. ¹⁵Abhanwani bhakukulabhula. Bhalabhule abhachako chila wedo kwida lyakwe.

Jude

Chapter 1

¹UYuuda umdya uwakwa Yeesu kilisitu, ni walukolwake, Yako bo kubhale bhano bhisilwe, abhanyomwibhwa, kulitaata umlengi, ni bhano bhasungilwe kubhwela bhwa kwa Yeesu kilisitu. ²Inkumbu ni bhutekanu ni bhunyomwi, bhongediwe ukwinu.³Bhanyomwibhwa pano nalinkuchita chila katampa ukubhandikila umwemu ubhukuludi bhwitu bhonse, nalindazimike ukubhandikila chileka mbhayangule mpotanile ubhwaminifu ni iimani ino mwali mpilwe lumwine kubhaamini. ⁴Kubhwela abhantu bhamwi bhalibhalingidye kubhubhisa pakate yinu-abhantu bhano bhali bhalibhatulilwe indubhi kubhwela bhwa hukumu -abhantu bhano asibhatakatifu bhano bhakulukabhula ichogongo cha kwa Mlengi witu chibhe ubhufisadi, ni kumkana uMweene Yeesu kilisitu.⁵Uluno nkunyomwa ukubhidukidya umwemu pamwi ni yakuti mwali mmanyile kubhukamilifu iyakuti Umwene abhakulwile abhantu ukufuma kunsi iya Misili, chileka abhangamize bhale bhano bhatakubhela. ⁶Ni bhamalaika bhano bhatakitula ienzi yabho abhakolane bhamaleka ubhwikadi bhwabho umlengi amabhatula kuminyororo iya kufwa na kufwa, mkate ni giza, kubhwela bhwa hukumu iya lusiku lule ulukulu.⁷Kuti vile Sodoma ni Gomola ni inse dino dilibhidile, dine nadyo dingilwe kubhupundu kulonda itamaa ino asiya kafumo. Bhalibhalingidwe kuti chikolano icha bhale bhano bhakutempa kuhukumu iya kufwa na kufwa. ⁸Nanti vivyo kundile yilenyene abhalota ndoto alabha nabho bhakulufifya imitele yabho, ni kukana ubhukulu, bhakupala ubhufe kuli mdeebha.⁹Nanti mikaeli umalaika umkulu, pano aliakupatana ni Lyogo ni kulikulibhudya nawe ubhwela ubhwa mtele ubhwa kwa Muusa, atali aedidye ukuleta ihukumu iya bhufe kulimkola, ila ali atakile ati, "Umlengi akukangule!" ¹⁰Eelo abhantu bhakuleta ubhufe kuchonse chonse chino bhatamanyile.Ni chile chino bhatamanyile- chino ivikalakasi vino vinsina masala vikulumanya ku(silika)-alaga gano gabhanonile. ¹¹Ole yabho! Bhano bhakupita mndila yakwa Kaini, ni kulonda amabhi agakwa Balaamu. bhakatekemela kubhuasi bhwaka Kora¹²Ebha umiamba mkulivudya kwinu ni bhunyomwi, bhalivudya bila nsoni, bhakulilyisha abhakola nyene.Ni malunde gano gansina mandi, galisendwa ni mza, imiti ino itakwite viyabho ino ifwile lubhili, ino iipilwe imisisi ¹³Ni mabhimbi aga pwani agalyangu gano gakufumya insoni dyabho bhakolane, ni ntongwa dino dikuyegyega dino ubhufifu bhwakwe bhutudilwe kubhwela bhwabho kufwa na kufwa.¹⁴uEnoko, uwa saba kuorodha ya kwa Adamu, alealagwile kubhakola ihukumu "Tontoma!umwene aidile ni makumi kwa makumi agabhatakatifu bhakwe. ¹⁵Chileka achite ihukumu kuchila mntu ni kutula ihatia kbhonse bhano bhatakumlondela Umlengi kundila dyabho dyonse, bhano bhachisile kundila dino asidyachitakatifu ni kumapadi gonse agabhukali vino asbhatakatifu bhakaganena kulimkola. ¹⁶Ebha ubhale bhano bhakunung'unsa, kunyukuntika bhano wakulonda itamaa dyabho idya bhubhi, bhanobhakulipilika ifaida yabho ukukobha abhandi.¹⁷Ila umwemu, bhanyomwi, idukilini amazwi gano galagilwe ikali ni bhadya bhakwe umwene Yeesu kilisitu. ¹⁸Bhapadile ukwinu, "kumiaka dyakusilila kulubha ni bhantu abhabyeda bhano bhakulonda itamaa dyabho asidyachitakatifu." ¹⁹Abhantu alabha ubhalegunkani, bhakutabhaliwa ni tamaa dyakufumo, na bhansina miodo.²⁰Lakini umwemu, mlitwile kuimani yinu takatifu, kuti vino mkulomba ukupitila umoodo sweepa. ²¹Lilangidyini ukupitila ubhunyomwi ubhwaka Mlengi, mdindile inkumbu dyaka mweene witu uYeesu kilisitu vino akulubhapa ubhapanga bhwa kufwa na kufwa.²²Langidyini inkumbu kulibhale bhano bhali ni bhuyeyebhadu. ²³Bhapolini ni bhandi mkubhasomola ukufuma mnilo. Kubhandi langiddyini ikumbu mkusima, mtubhe nanti idwalo lino lyakafifwa ni mtele.²⁴Eelo sasa uno akobhwile ukubhatula mtakumpa ni kushala mwimilile kunkolelo yabhukulu bhwakwe pansina bhuyeyebhadu ukubha na bhuzangu ubhukulu. ²⁵Kulimlengi wengwa umwipula ukupitilakuli Yeesu kilisitu umweene witu, ubhutukufu bhubhe kwakwe, umwikolo ni bhukobhodu ni maka pano ditali diide impitiko dyonse, ulono kufwa na kufwa. Chibhe vivyo.